
(২য় খণ্ড ). 


রত্বসাগর গ্রস্থমাল1-__-১১ 
প্রথম প্রকাশ 
১লা আবাঢ--১৩৬৪ 


প্রকাশক 
দেবকুমার ag 
৭জে, পণ্ডিতিয়া রোড, কলিকাতা--২৯ 


ক প্রচ্ছদ-পট 


দেবব্রত মুখোপাধ্যায় 


মুদ্রণ 
JARRI ঘোষ 
ঘোষ আট প্রেস 

১৩৫এ, মুক্তারামবানু স্রাট, কলিকাতা-৭ 


পরিবেশক 
গ্ৰন্থজগৎ 
৬, বঙ্কিম চ্যাটার্জী BB, কলকাত|-১২ 


দই টাক|-- 


poet 


বাংল! ভাষার প্রসার ও সমৃদ্ধির জন্য বাংল! ভাষায় বহুবিধ পুস্তক প্রকাশ ও 
প্রচারের প্রয়োজন ৷ বহুবিধ বিষয়ে নানা পুস্তক ক্রমে ক্রমে প্রকাশ করাই এই 
রিতরসাগর গ্রন্থমাপার’ উদ্দেশ্য সকলই ag যাহা মন ও জীবনকে সারবান করে। 
গ্র্গুলি এই কাজে সাহায্য করিবে বলিয়া আমাদের feats | 


সম্পাদক-_দেবব্রত মুখোপাধ্যায় 
মনোজ ভট্টাচার্য 
দেবকুমার Te 


মাতৃদেবীর Araeta 


৷ 


Q ৰ্‌ 
এই গ্রন্থের প্রথম খণ্ডে ‘শব্দ ও তাহার শক্তি: হি 
আলোচনা করা হইয়াছে । সেখানে আমরা দেখিয়াছি অভিধা, 
তাৎপর্য, লক্ষণা ও ব্যঞ্জনা_-এই শক্তি vga যে অর্থগুলির 


. প্রকাশ করে তাহার! যথাক্রমে অভিধেয়ার্খ, তাংপধ্যাৰ্থ, লক্ষ্যার্থ ও 


ব্ঙ্গ্যার্থ নামে অভিহিত হইয়া থাকে। শব্দার্থের সাহিত্যই 


% 


কাব্য। সুতরাং কবিকর্মের স্বরূপ জানিতে হইলে শব্দার্থের বৈচিত্র্য | 


সম্পর্কে বিস্পষ্ট জ্ঞান থাকা আবশ্যক। যে রচনার মধ্যে ব্যার্থ 
প্রধান তাহা শ্রেষ্ঠ কাব্যের মধ্যাদায় গ্রতিষ্ঠিত। আলংকারিকদের 
পরিভাষায় ইহাকে ধ্বনি কাব্য বলা হয়। কাব্য ও অকাব্যের 
ভেদ রেখাটি টানিতে হইলে ব্যঞ্জনা শক্তিকেই তাহার নিয়ামক 
ধরিতে হইবে ।  অলঙ্কারবাদ ও রীতিবাদের মধ্যে ব্যঞ্জনার 


অস্পষ্ট অনুভূতি ag? স্বীকৃতিও থাকিলেও সেই সেই মতবাদের . 


গ্রবর্তকগণ ব্যঞ্জনাশক্তির লীলাবৈচিত্র্য সম্পর্কে সচেতনভাবে 
অবহিত ছিলেন না। তাই পূর্বেধোক্ত মতবাদগুলি কবিকৃতির 
যথার্থ স্বরূপ-নির্ণয়ে আংশিক সাফল্য লাভ করিলেরও তাহাদের 
মধ্যে কাব্যন্বরূপের চূড়ান্ত ব্যাখ্যার অভাব আছে। এগুলি কাব্য- 
লক্ষ্মীর অবগুঠন উন্মোচন করিতে পারে নাই। ইহাদের নিকট 
তিনি পুর্বেবের মতই রহস্যময়ী থাকিয়া গিয়াছেন। তাই কাব্য- 
সমীক্ষায় অধিকতর নিশ্চিত ও অভ্রান্ততর নিকষের আ'বঞ্ধার 
অপেক্ষিত ছিল। আনন্দবর্ধন-অভিনবগুপ্ত প্রবর্তিত ধ্বনিবাদ 
সেই অভাব মোচন করিয়াছে। “কাব্যস্তাত্মা ধ্বনিঃ'--‘ধ্বনি কাব্যের 
আত্মা’ আনন্দবর্ধনের এই সংক্ষিপ্ত উক্তির মধ্যে কাব্যতত্বের 
যে সার্বভৌম ও সার্বজনীন ব্যাখ্যা পাওয়া যায় তাহার স্বরূপ- 
বিচার এই গ্রন্থে পাওয়া যাইবে | এই খণ্ডে বস্তু ও অলংকারধবনির 
প্রসংগ আলোচিত হইয়াছে। পরব্তাঁ খণ্ডের আলোচ্য বিষয় 
হইবে রসধ্বনি। 


ঝাড়গ্রাম রাজ কলেজ, শ্রীহরিহর মিশ্র 
ঝাড়গ্রাম মেদিনীপুর, 
yal আযাচ, ১৩৬৪ 


প্রথম অধ্যায় 
লক্ষণামূলক ধ্বনি 

দ্বিতীয় অধ্যায় 
অভিধামূলক ধ্বনি 
১ শব্দশক্তি মূলক 


তৃতীয় অধ্যায় 
অভিধামূলক ধ্বনি 
২ অর্থশক্তি মূলক 


চতুৰ্থ অধ্যায় 
অভিধামূলক ধ্বনি 
৩ উভয়শক্তি মূলক 


সূচীপত্র 


১৮ 


২৬ 


৬৮ 


“কাধ্যস্তাত্বা ধ্বনিঃ ৷” 
= ধ্বন্থালোক--_ 
—afa কাব্যের আত্মা ৷’ 


‘কাব্যশাস্ত্ৰবিনোদেন 
কালো গচ্ছতি ধীমতাম্‌। 
ব্যসনেন চ মূর্খাণাম্‌ 
নিদ্রয়া কলহেন বা ৷” 


_ ুধীগণের কাল কাটে কাব্যালোচনার আনন্দে। আর মূঢ়- 
ব্যক্তিগণ ana, নিদ্রা বা কলহে জীবন কাটাইয়া দেয় ৷’ 


= না 
TENIR cd 


১৮ 


‘ 


দ্বিতীয় খণ্ড 


প্রথম অধ্যায়-__লক্ষণামূলক ধ্বনি 

কাব্যের স্বরূপ নির্ণয়ে অলঙ্কারবাদ বা রীতিবাদের ব্যর্থতার কারণ 
এই যে, এ গুলি শব্দের বাচ্যার্থটিকেই নিজেদের উপজীব্যরূপে গ্রহণ 
করিয়াছিল। কাব্যের বাচ্যার্থ অথবা তাহার প্রকাশভঙ্গীর বৈচিত্র্যের 
তীক্ষ আলোচনাই এই মতবাদগুলির স্বরূপ । বামন তাহার কাব্যা- 
লংকার-স্থত্ৰের মধ্যে গুণের আলোচনা প্রসঙ্গে স্পষ্টই বলিয়াছেন”_ 

শিব্দার্থ-গুণানাং বাচ্য-বাঁচক-দ্বারেণ ভেদং দর্শয়তি ৷) 

__বাচ্য এবং বাচক দ্বারা শব্দগুণ এবং অর্থগুণগুলির পার্থক্য 
দেখাইতেছেন। 

যে গুণগুলি বাচক শব্দকে আশ্রয় করিয়া থাকে সেগুলি শব্দগুণ ; 
আর যাহারা বাচ্য অর্থকে আশ্ৰয় করিয়া থাকে তাহারা অর্থগুণ বলিয়া 
কথিত হয়--ইহাই বামনের উক্তির অভিপ্রায় । দেখা যাইতেছে, 
এই সব আলঙ্কারিক তাহাদের কাব্যতত্ব-নির্ণয়ের প্রচেষ্টাকে বাচ্যা- 
ett সংকীর্ণ গণ্ডীর মধ্যে সীমাবদ্ধ রাখিয়াছিলেন। ব্যাকরণ বা 
অভিধান শব্দের যেটুকু অর্থ বলিয়! দেয় তাহার বাহিরে ইহাদের 
সমালোচনা-প্রতিভার স্ফুতি হয় নাই__অন্ততঃ সচেতন ভাবে তো: 
নহেই। শব্দের যে অর্থটি নিতান্ত আটপৌরে এবং অনায়াসেই গ্রাহ্য 
তাহাকেই ইহারা একান্ত উপাদেয় মনে করিতেন। তদতিরিক্ত কোন 
অর্থ সম্পর্কে এই সব আলঙ্কারিক অবহিত ছিলেন না। Awa 
দীর্ঘকাল ধৰিয়| কাব্যপুরুবের যাহ! “মুখের বাক্য তাহাই তাহার 
“অন্তরের FA ACA গৃহীত হইয়া আসিতেছিল। 

এই বাচ্যার্থবাদের সমস্ত ব্যাকুলতার অবসান ঘটাইয়| সাহিত্য- 
সমালোচনা-পদ্ধতি যেদিন ব্যঙ্্যার্থের সরণি অনুসরণ করিল সেটি 
.কাব্য-সমীক্ষার ইতিহাসে একটি স্মরণীয় দিন। ধবন্যালোকের এন্থ- 
কার প্রথমে বিদগ্ধ সমাজকে শোনান যে কাব্যের আত্মা এঁলংকার বা 
রীতি নহে, ব্যঙ্গযার্থ বা ধ্বনিই কাব্যের আত্ম৷-‘কাব্যস্তাত্মা ধ্বনি ] 
১ 
ৰত্ন ১১-১ 


_ কাব্যের আত্মা হইতেছে ধ্বনি | 

সাহিত্যের স্বরূপ বিচারে ইহা, অপেক্ষা নিশ্চিততর, সার্বজনীন 
ও সার্বভৌম নিকষ আর কখনও আবিষ্কৃত হয় নাই। শব্দের যাহা 
বাচ্য অর্থ সেটি কাব্যের সার বস্তু নহে। যদি তাহা হইত তাহা হইলে 
ইতিহাস al বিজ্ঞানের গ্রন্থের সহিত কবিকৃতির কোন পাৰ্থক্যই 
থাকিত না; এবং একখানি অভিধানকে সম্বল করিয়াই যে কোন 
ব্যক্তি কাব্যের আস্বাদ গ্রহণ করিতে পারিতেন। 

কিন্ত তেমনটি যে ঘটে না তাহা আমাদের অন্রভবসিদ্ধ ব্যাপার | 
ধ্বন্যালোক গ্রন্থে কথাটি বেশ স্পষ্ট করিয়াই আলোচনা কর! হইয়াছে। 

শিব্দার্থ-শাসন-জ্ঞান-মাত্রেণৈব ন বেগ্ভতে ! * 
AIS A হি কাব্যার্থ-তত্বজ্বেরেব কেবলম্‌ ॥৮ 

-_কবিকর্মের সেই সারতম অর্থ কেবলমাত্র শব্দার্থের অনুশাসন 
জানা থাকিলেই জানা যায় al; যাহারা কাব্যার্থের welt ভাল করিয়া 
জানেন তাহারাই কেবল সেটি বুঝিতে পারেন | 

এই কারিকাটির ব্যাখ্যা প্রসঙ্গে আনন্দবর্ধন লিখিয়াছেন,-- 

‘যদি চ বাচ্যরূপ এবাসাবথঃ Bis তদ্বাচ্য-বাচকম্বরূপ-পরিজ্ঞানা- 
দেব তপ্রতীতিঃ Be) অথচ বাচ্যবাচকরূপ-লক্ষণকৃত-শ্রমাণাং 
কাব্যতত্বার্থ-ভাবনা-বিমুখানাং স্বর-ক্রুত্যাদিলক্ষণমিব অপ্রগীতানাং 
গান্ধ্ব-লক্ষণ বিদাম্‌ অগোচর এব অসৌ অর্থঃ, 

_ বদি কাব্যার্থটি বাচ্যই হইত তাহ! হইলে বাচ্য এবং বাচকের 
স্বরূপ জ্ঞান থাকিলেই তাহার প্রতীতি হইত। কিন্তু যাহার! কেবল 
বাচ্য এবং বাচকের লক্ষণ নির্ণয়ে পরিশ্রম করিয়াছেন অথচ কাব্য- 
তত্বের ভাবনা বিষয়ে বিমুখ তাহাদের প্রকৃত কাব্যার্থের বোধ হয় নাঃ 
যেমন যাহার! সঙ্গীতের লক্ষণ মাত্র জানেন অথচ গাহিতে জানেন না 
তাহাদের স্বরশ্রুতি প্রভৃতির ঠিক ঠিক অনুভূতি হয় ন| | 

কেবল শাস্ত্ৰ পড়া থাকিলেই শাস্তৰ-প্রৰতিপাদ্য awa তত্বজ্ঞান হয় 

না | বিনি বেদান্তশাস্ত অধ্যয়ন মাত্র করিয়াছেন তাহার যেমন 
ব্ৰহ্মতত্বের অপরোক্ অনুভূতি হয় না তেমনি মাত্র বাচ্যার্থ জ্ঞান যাহার 


2 


আছে তাহার নিকট কাব্যকলার প্রকৃত স্বরূপ যে বাঙ্গযার্থ বা ধ্বনি 
তাহা অপ্রকাশিত থাকিয়া যায় । অবশ্য এ sal হইতে এরূপ মনে 
করা সমীচীন হইবে না যে, SUTA মধ্যে বাচ্যার্থের একেবারেই 
উপযোগিতা নাই। ইতিপূর্বে ঝ্ঙ্গার্থের স্বরূপ সম্পর্কে আলোচনা 
কালে আমর! দেখিয়াছি যে বাচার্থকে অবলম্বন করিয়াই বাঙ্গার্থের 
উল্লাস হইয়া থাকে; বাচ্যার্থরূপ বুনিয়াদের উপর বাঙ্ার্থ নিজেকে 
প্রতিষ্ঠিত করে। এই আত্মপ্রতিষ্ঠার পূবে বাঙ্গ্যার্থ বাচ্যার্থের মুখা- 
পেক্ষী; কিন্ত একবার প্ৰতিষ্ঠিত হইয়া গেলে বাঙ্গযই প্রধান হইয়। 
বাচ্যকে অভিভূত করিয়া দেয়। অন্ধকার গৃহে বস্তু দর্শন করিতে 
হইলে দীপশিখার যতটুকু প্রয়োজন, কাব্যে ধ্বনির প্রতীতির জন্য 
বাচ্য অর্থের প্রয়োজন তাহারই অনুরূপ | 

“আলোকার্থী যথা দীপণিখায়াং যত্ববান্‌ জনঃ। 

তছুপায়তয়! তদ্বদৰ্থে বাচ্যে তদাদৃতঃ ৷৷’ 

__দর্শনার্থা ব্যক্তি যেমন দর্শনের উপায়রূপে দীপশিখাতে IFA 
হন সেইরূপ ব্যঙ্যার্থের প্রতি যাহার আদর আছে তিনি তাহার উপায় 
হিসাবে বাচ্য অর্থের প্রতি যত্ববান্‌ হইয়া থাকেন। 

সুতরাং দেখা যাইতেছে, ধ্বনি al anit কাব্যের আত্মা হইলেও 
বাচ্য অর্থের উপযোগিতা সেখানে নিরবকাশ হইয়া বাইতে পারে 
all ধ্বনি একদিকে যেমন বাচ্যাতিরেকী অগ্থদিকে তেমনি 
উহা! বাচ্যাশ্রয়ী। যে que পুষ্পকে বিধৃত করিয়া রাখে তাহা 
অপেক্ষা পুষ্প যেমন অধিক উপাদেয়, ঠিক অনুরূপভাবে যে বাচ্যবৃত্তে 
ধ্বনি-কুন্থুম ফোটে সেই বাচ্যার্থ অপেক্ষা ধ্বনিত অর্থটি অধিকতর 
উপাদেয় হইয়া থাকে । এই প্রসঙ্গে ধ্বনি কথাটির অলংকার শান্তর 
সম্মত বিভিন্ন অর্থের একটু আলোচনার প্রয়োজন আছে। যাহা! 
হইতে ধ্বনিত হয়-_এইরূপ অর্থ ধরিলে ধ্বনি কথাটি বাচক শব্দ এবং 
বাচ্য অর্থকে বুঝাইবে | কারণ ইতিপূর্বে শব্দশক্তিমূলক এবং অর্থশক্তি- 
মূলক Beata আলোচনার কালে আমরা দেখিয়াছি যে, কোন বাচক 
শব্দ বা বাচ্য অর্থ হইতে তাদৃশ ব্যঞ্জনার উল্লাস হইয়া থাকে । আবার 

যাহার দ্বারা ধ্বনিত হয়__এইরূপ অর্থ ধরিলে ধ্বনি কথাটি ধ্বনন- 
ব্যাপারকে বুঝাইবে। ধ্বনি শব্দের এই অর্থটি বুঝাইবার 
জন্য ধ্বনন, ছ্যোতন, ব্যঞ্জন, প্রত্যায়ন, প্রভৃতি শব্দ ব্যবহৃত হইয়া 
থাকে ৷ যাহা ধ্বনিত হয় এইরূপ অর্থ ধরিলে ধ্বনি শব্দের দ্বারা 
aay অর্থকে বুঝিতে হইবে; কারণ ব্যঙ্গ্য অর্থ ই বাচ্যার্থকে অবলম্বন 
করিয়া ব্যঞ্জন! ব্যাপারের দ্বারা নিজেকে প্রকাশিত করে। সর্বশেষে 
যাহাতে ব্যঙ্গযার্থ ধ্বনিত হয় সেই কাব্যকেও ধ্বনি বলা হইয়া থাকে | 
বলা বাহুল্য, শেষোক্ত তিনটি অর্থ বুঝাইতেই ধ্বনি শব্দের বহুল 
প্রয়োগ দেখা যায়। তাহার মধ্যেও Bay বা প্রতীয়মান অর্থ 
বুঝাইবার জন্য ধ্বনি কথাটির প্রয়োগ সমধিক। ধবত্যালোকের গ্রন্থ- 
কার যেখানে ‘কাব্যস্যাত্ম| ধ্বনি বা 'ধ্বনিই কাব্যের আত্মা’ এই কথাটি 
বলিয়াছেন সেখানে ধ্বনি শব্দের দ্বারা প্রতীয়মান বা ব্যঙ্গ্য অথটিকেই 
তিনি বুঝাইতে চাহিয়াছেন। 
এখন প্রশ্ন হইতেছে, ধ্বনি বা ব্যঙ্গযার্থই যদি কাব্যের আত্মা হয় 
তাহা হইলে যেখানেই ব্যঙগার্থ থাকিবে তাহাই কি শ্রেষ্ঠ কাব্য বলিয়া 
পরিগণিত হইবে? যদি তাহা স্বীকার করা যায় তাহা হইলে পূর্বোক্ত 
“সূর্য অস্ত গিয়াছে’ (১) এই বাক্যটিও উৎকৃষ্ট কাব্য হইয়া দাড়ায় ; 
He aa a ta Ee ছে। এই প্রশ্নের উত্তরে আমাদের 
oun তি TR য় অপেক্ষা Sais অধিকতর 
EN | স্থুতরাং যে কোনরূপ 
তিতা ধ্বনি কাব্য হইয়া উঠিতে পারে না। 
যত্ৰাৰ্থঃ শব্দে| বা wae বাহ 
E ee ৭ 
_ যেখানে অর্থ বা শব্দ e ৪ 
কে অপ্রধান করিয়া। ব্যঙ্গয অর্থটিকে 


প্রকাশ করে সেই কাব্যবিশেবকেই পণ্ডিভগণ ধ্বনি-কাব্য বলিয়াছেন | 
(১) প্রথম খণ্ড দ্রষ্টব্য 


বাচ্য অর্থ অথবা বাচক শব্দ নিজদিগকে অপ্রধানভাবে অন্তরালে 
রাখিয়া aay অর্থাটিকে যখন প্রধানভাবে গ্ভোতিত করে তখনই শ্রেষ্ঠ 
কাব্যের উদ্ভব হয়। এই বাচ্য বা ব্যঙ্গে)ের অপ্রাধান্য বা প্রাধান্যের 
নিয়ামক হইতেছে চারুত্বের তারতম্য । দুইটির মধ্যে যাহা অধিকতর 
চমৎকারী তাহাই প্রধান এবং অন্যটি অপ্রধান। আনন্দবর্ধন 
ধ্বন্যালোকের মধ্যে একথাটি স্পষ্ট করিয়াই বলিয়াছেন__ 

চারুতৌৎকর্ষনিবন্ধনা হি বাচ্যব্যঙ্্যয়োঃ প্রাধান্য-বিষক্ষা ৷” 

_ বাচ্য ও ব্যঙ্গ্য অর্থের মধ্যে যে প্রাধানোর কথা বলা হয় 
তাহার হেতু হইতেছে চারুত্বের উৎকর্ষ | 

সুতরাং রচনার ব্যঙ্গ্য অর্থ যতক্ষণ না বাচ্য অর্থ অপেক্ষা চারুতর 
হইতেছে ততক্ষণ উহ! ধ্বনি পদবীতে প্রতিষ্ঠিত হইতে পারে 
Al তাই বিশ্বনাথ সাহিত্যদর্পণের মধ্যে ধ্বনি-কীব্যের লক্ষণে 
বলিয়াছেন, 

বাচ্যাতিশযিনি ব্যঙ্গ্যে 
ধ্বনিস্তৎ কাব্যমুত্তমম্‌ ৷ 

_ বাঙ্গ্য অর্থ বাচ্যার্থ অপেক্ষা অধিকতর চমৎকারী হইলে 
ধ্বনিকাব্য হয় এবং তাহাই উত্তম কাব্য | 

এ প্রসঙ্গে আর একটি জিজ্ঞাসা স্বাভাবিক যে, কোথাও বাঙ্গ্যার্থ 
বাচ্যার্থ অপেক্ষা অধিক চমৎকারী হইয়াছে কিনা তাহা নির্ণয় করিবার 
মাপকাঠি কি? বাহা একজনের নিকট চমতকারী তাহ! অন্যের 
নিকট চমৎকারী বলিয়া বিবেচিত নাও হইতে পারে ৷ আমি যে 
রচনাকে অত্যন্ত উপাদেয় বলিয়া মনে করি অপরে অনেকে হয়তো 
তাহা! হেয় বলিয়া মনে করিতে পারেন । স্বৃতরাং প্রকৃত পক্ষে কোন্টি 
হেয় এবং কোন্টি উপাদেয় তাহ! সিদ্ধান্ত করিবার অধিকারী কে? 

আজকালকার দিনে গণতান্ত্রিক আদর্শ আমাদিগকে এতই 
অভিভূত করিয়া ফেলিয়াছে যে নিছক সংখ্যা গরিষ্ঠতাকেই আমরা 
সর্বক্ষেত্রে সত্য নির্ধারণের নিকষ বলিয়া মনে করি। বেশি লোকে 
যাহা অনুমোদন করে তাহাই অভ্রান্ত বলিয়া গৃহীত হইয়া থাকে। 

= ত্যক সত্য বিচারের ক্ষেত্রে এই তথাকথিত গণমত যে 
baren তাহাই প্রথমে আমাদিগকে উপলব্ধি করিতে 
হইবে ৷ কোন্টি সৎকাব্য এবং কোনটি অকাব্য তাহা যেদিন ভোটের 
দ্বারা নিরূপিত হইবে কাব্যবিচারের সেই দুদিন বিলম্বিত হউক ইহাই 
কামনা কৰি ৷ প্রাচীন ভারতীয় সাহিত্য-সমালোচকগণ সমালোচনা 
পদ্ধতিতে এইরূপ একটি বিপত্তির আশঙ্ক৷ করিয়াই সতর্কবাণী উচ্চারণ 
করিয়। গিয়াছেন কাব্যবিচারের অধিকারী বে সকলেই নহে এই 
কথাটি তাহারা বার বার বুঝাইতে চেষ্টা করিরাছেন। বাহারা প্রকৃত 
বোছ1--আলংকারিকদের পরিভাষায় “সহৃদয়_তাহারাই কেবল 
সৎকাব্য এবং অকাব্যের ভেদরেখাটি টানিতে পারেন। কবির হৃদ্গত 
ভাবটি নিঃশেষে তাহাদের নিকট নিবেদিত হয় ॥ তাই ধ্বন্যালোকের 
গ্রন্থকার প্রথমেই বলিয়াছেন, 


‘তেন ভ্রম সহৃদয়-মনঃ-প্রাতয়ে AHA’ | 
_-অতএব সন্ধদয়চিন্তের প্রাতির 
বলিতেছি | 


সহৃদয় কথাটির অর্থ নির্ণয় করিতে গিয়া অভিনব গুপ্ত তাহার 
লোচন-টীকায় লিখিয়াছেন,__ 


CAR কাব্যান্গশীলনাভ্যাসবশাদ্‌ বিশদীভূতে মনোমুকুরে বর্ণনীয় 
তন্মযী-ভবন-যোগ্যতা তে হৃদয়সংবাদভাজঃ সহৃদয়াঃ ৷ 

__কাব্যান্থশীলনের অভ্যাসহেতু চিত্তদর্পণ স্বচ্ছ হওয়ায় বর্ণনীয় 
বিষয়ের সহিত যাহাদের তন্ময় হইয়া. যাওয়ার যোগ্যতা আছে 


তাহারাই সহৃদয়; কবিহৃদয়ের সহিত তাহারা মিলন স্থাপিত 
করেন | 


জন্য ধ্বনির স্বরূপটি 


বস্তুত, কোন রচনার মধ্যে ব্যঙ্যার্থ বাচ্যার্থ অপেক্ষা অধিক 
চমৎকাঁরী হইয়াছে কিনা তাহ! হৃদয়ঙ্গম করিবার মত মাজত চিত্ত 


দুৰ্ভাগ্যক্ৰমে সকলের থাকে না । Bea এ প্রশ্নের চরম মীমাংসার 
ক্ষেত্র যে সহৃদয়-চিত্ত, ইহা আমাদের সর্বদা মনে রাখিতে হইবে 1 


কৌন রচনা ধ্বনিকাব্য হইয়াছে কিনা তাহা নিরূপণ করিবার একমাত্র 


৬ 


অধিকারী সহৃদয় ব্যক্তি, পাঠক মাত্রেই নহেন ৷ 
এখন ধ্বনিকাব্যের বিভিন্ন প্রকারগুলি সম্পর্কে আলোচনা করা 
আবশ্যক। ব্যপ্তনা-শক্তির আলোচনা কালে আমরা দেখিয়াছি (১) 
ব্যঞ্জনা কখনও লক্ষ্যার্থকে অবলম্বন করিয়া এবং কখনও বা 
বাচ্যার্থকে অবলম্বন করিয়া প্রসারিত হইতে পারে।  তদন্্সারে 
ধ্বনি কাব্যকে প্রথমে ছুইভাগে বিভক্ত করা বায়__লক্ষণামূলক 
ধ্বনি এবং অভিধামূলক ধ্বনি। লক্ষণামূলক ধ্বনির অপর নাম 
অবিবক্ষিত-বাচ্য ধ্বনি ; কারণ এখানে শব্দের বাচ্য অর্থটি বক্তার 
ইচ্ছার বিযয়ীভূত নহে। তাহা বাধিতন্বরূপ হইয়া বর্তমান থাকে, 
তৎসম্বন্ধ লক্ষ্যাৰ্থ হইতেই ব্যঞ্জনার উল্লাস হয়। সেইজন্য এইরূপ 
ধ্বনির নাম দেওয়া হইয়াছে অবিবক্ষিত-বাচ্য। কিন্ত প্রশ্ন হইবে, 
বাচ্যার্থ অবিবক্ষিত বা বাধিতস্বরূপ একথার ঠিক অর্থ কি? ইহার 
উত্তরে বলা যায়, এই সব ক্ষেত্রে বাচ্যার্থ হয় নিজেকে কোন বিশেষ 
অর্থান্তরে পরিণত করে অথবা নিজেকে একেবারে অভিভূত করিয়া 
লুপ্তপ্ৰায় করিয়া দেয়! প্রথম ক্ষেত্রে লক্ষ্যার্থের মধ্যে বাচ্যার্থের 
আংশিক অনুপ্রবেশ থাকে; দ্বিতীয় ক্ষেত্রে তাহাও থাকে না। এই- 
ma দিয়| দেখিলে অবিবক্ষিত-বাচ্য ধ্বনি ছুই প্রকারের হইতে পারে_ 
অর্থান্তরে সংক্রমিত এবং অত্যন্ত তিরস্কৃত। উদাহরণ দিলে বক্তব্যটি 
পরিস্ফুট হইবে | 
অর্থান্তর-স.ক্রমিত-বাচ্য ধ্বনির উদাহরণ স্বরূপ নিম্নলিখিত 
কবিতাটি গ্রহণ করা যাইতে পারে | 
“লিগ্ধ-শ্যামল-কান্তি-লিপ্ত-বিয়তো বেল্পছলাকা ঘনা, 
বাতাঃ শীকরিণঃ পয়োদ-নুহৃদামানন্দকেকাঃ কলাঃ। 
কামং সন্ত দৃঢ়ং কঠোর-হৃদয়ো রামোহন্রি সর্ববং সহে 
বৈদেহী তু কথং ভবিষ্যতি হহা হা দেবি ধীরা ভব ৷’ 
__ মেঘমালা স্িগ্ধ শ্যামল কান্তির দ্বারা আকাশকে বিলিপ্ত 
করিয়া দিয়াছে এবং তাহাতে শব্দায়মান বকপংক্তি বিচরণ করিতেছে। 


(১) প্রথম খণ্ড দ্ৰষ্টব্য 

জলকণা-সংপুক্ত পবন প্রবাহিত হইতেছে; মেঘ-সুহৃৎ ময়ূরগণ 
হর্ষবশতঃ সুমধুর কেকাঁধ্বনি করিতেছে। ইহারা যথেচ্ছভাবেই 
থাকুক ; আমি অত্যন্ত কঠোরহৃদয় রাম জীবিত আছি এবং সমস্ত 
সহা করিতেছি। কিন্ত বৈদেহী কি করিবে? হায় হায় দেবি; তুমি 
ধৈৰ্য ধারণ কর ৷ 

স্পষ্টই দেখা যাইতেছে, কবিতাটি জীতাবিরহ ব্যথিত রামের 
Bie) এস্থলে রাম শব্দটির বাচ্য অর্থ-মাত্র বিবক্ষিত নহে । কারণ 
তাহা গ্রহণ করিলে রামের মুখেই “রামোহন্মি বা ‘আমি রাম বাচিয়া 
আছি’ এইরূপ উক্তি বাধিত হইয়া পড়ে। যিনি বক্তা তিনি যদি 
বলেন, “আমি বাচিয়া আছি’ তাহা হইলে সেইরূপ উক্তির সার্থকতা 
থাকে না। তাই এখানে রাম শব্দের বাচ্য অর্থটিকে অর্থান্তরে R- 
ক্ৰমিত করিয়া! বুঝিতে হইবে, এবং সেই অর্থান্তরের স্বরূপ দাড়াইবে 
_-ক্লেশসহিষু রাম ৷’ এইটি এখানে রামশব্দের লক্ষ্যার্থ। এই 
লক্ষণা-লন্ধ অর্থ হইতে রামগত সহিষ্ণুতার আতিশয্য ধ্বনিত হই- 
তেছে। যে রাম রাজ্য-নির্বাসন, জননীর কাতর ক্রন্দন, পিতার 
মৃত্যু, বনবাসজনিত সীতা-লক্ষ্মণের অশেষবিধ ক্লেশ ও অপমান, অনু- 
রক্ত প্রজাবৃন্দের হাহাকার প্রভৃতি অসংখ্য দুঃখ অনায়াসে সহা করিতে 
পারিয়াছেন তাহাকে সীতাবিরহ দুঃখ অবশ্যই সহ্য করিতে হইবে ; 
কারণ তাহার সহিষ্ণু ত| অপরিসীম । রাম শব্দ হইতে এতখানি অর্থ 
অভিধা বা লক্ষণ বৃত্তির দ্বার নিশ্চয়ই পাওয়। যাইত না। সুতরাং 
এটি ব্যঞ্জনা-লভ্য বুঝিতে হইবে । এই বাঙ্গ্যার্থটি বাচ্য বা লক্ষ্যার্থ 
অপেক্ষা অধিকতর চারু হইয়াছে ৰলিয়| ইহ! ধ্বনি-পদবীতে উত্তীর্ণ 
হইয়াছে ; এবং যেহেতু রাম শব্দের বাচ্য অর্থটি শেষ পর্য্যন্ত অর্থান্তরে 
পরিণত হইয়া প্রতীত হইতেছে সেইজন্য এস্থলে ধ্বনিটি অর্থান্তর- 
সংক্রমিত-বাচ্য ৷ 

ইহার আর একটি উদাহরণ নিয়ে প্রদত্ত হইতেছে, 

.তিদা জায়ন্তে গুণা যদা তে সহৃদয়ৈগৃহান্তে। 
রবিকিরণানুগুহীতানি ভকন্তি কমলানি কমলানি ৷’ 


_ সহৃদয় ব্যক্তিগণ কর্তৃক যখন গৃহীত হয় তখন গুণগুলি গুণ 
হইয়া থাকে। ্ূ্য্যকিরণের দ্বারা অনুগৃহীত কমল কমল ZAP? 

এই কবিতাটির মধ্যে দ্বিতীয় কমল শব্দটির মাত্র বাচ্য অর্থ বিব-» 
ক্ষিত নহে, কারণ তাহা গ্রহণ করিলে “কমল কমল হয় এইরূপ 
বাকোর অর্থসঙ্গতি দুর্ঘট হইয়া পড়ে। এইভাবে অন্বয়ের বাধা 
হওয়াতে এখানে লক্ষণ! অপরিহার্য হইয়াছে। সেই লক্ষণার বলে 
দ্বিতীয় কমল শব্দ শৌভা-ভাজনত্বাদি বিবিধ ধর্মান্তরে পরিণত কমল- 
পদার্থকে বুঝাইতেছে। এস্থলে লক্ষণা প্রয়োজন-মূলিকা ; ধৰ্মান্তর 
গুলির আতিশয্য-ৰাঞ্জনাই সেই প্রয়োজন! সূর্য্যকিরণ স্পর্শে পদ্ম- 
পুষ্প নিরতিশয় aanta মণ্ডিত হইয়া উঠে; তাহার উপচিত মকরন্দ 
ভ্রমরকে লুন্ধ করে; সৌরভে সর্বদিক্‌ আমোদিত হয়। কমলের 
Sy বহুবিধ গুণের আতিশয্য-প্রতীতি ব্যঞ্জনা-লভা । এস্থলে লক্ষ্য 
করিবার বিষয় এই যে, দ্বিতীয় কমল শব্দটি লক্ষণীকে আশ্রয় করিয়াও, 
তাঁহার বাচ্যার্থকে পরিপূর্ণভাবে বিসৰ্জ্জন করে নাই; উহা কমল- 
মাত্ৰকে না বুঝাইয়া কেবল বিশিষ্ট কমলকে বুঝাইতেছে। সুতরাং 
উহার লক্ষ্যার্থের মধ্যে বাচ্যার্থেরও অনুপ্রবেশ রহিয়াছে। তাই 
এখানে ধ্বনিটিকে অর্থান্তর-সংক্রমিত-বাচ্য বলা যাইতেছে। এ’ 
প্রসঙ্গে ধ্বন্যালোকগ্ৰন্থে আনন্দবর্ধনও এই কথাই বলিয়াছেন | 

__“অনেন হি ব্যঙ্গাধর্মান্তর-পরিণতঃ সংজ্ঞী প্ৰত্যায্যতে, ন সংজ্ঞি- 


মাত্ৰম ) 
-_‘ব্যঞ্জন|-লভ্য অন্যান্য ধর্মের দ্বারা রূপান্তরিত পদার্থকে ইহার: 


দ্বারা বোঝান হইয়াছে, কেবল মাত্র সেই পদার্থটিকেই নহে। 

উক্তিটির ‘আশয়, এই বে, অভিধার দ্বারা পূর্বেধাক্ত রাম এবং 
কমল শব্দের কেবলমাত্র বাচ্যার্থটির বোধ হইতেছে, লক্ষণার দ্বারা 
বিশিষ্ট রাম এবং বিশিষ্ট কমল পদার্থ প্রতীত হইতেছে এবং DIANA 
দ্বারা সেই বৈশিষ্ট্যের নিরতিশয় বিচিত্রতা ও আতিশয্য ধ্বনিত হই- 
তোছে। wale রাম বা কমল শব্দের আভিধানিক অর্থটিই এখানে 
কাব্যার্থ নহে; তাহারা ধর্মান্তরে পরিণত হইয়া যে অর্থগুলির অভি- 

ব্যঞ্জনা করিতেছে তাহাই এখানে রচনার সারবস্ত। 
এইবার বিদ্যাপতির পদাবলী হইতে অর্থান্তর-সংক্রমিত-বাচ্য 
ধ্বনির একটি উদাহরণ দেওয়া বাইতেছে। 


‘আজু মঝু গেহ, গেহ করি মানলু'ঃ 
আজু মোর দেহ ভেল দেই| | 
আজু বিহি মোহে, অনুকুল হোয়ল' 


টুটল সবভ সন্দেহ! ৷৷’ 
এটি শ্রীকৃষ্ণের আগমনে ভাবোল্লাসমগ্রা রাধার উক্তি | FRONTS 
[ইয়া শ্রীরাধা তাহার গৃহকে গৃহ বলিয়া মনে করিলেন ; তাহার দেহও 
দেহ বলিয়া মনে হইল । আজ বিধি তাহার প্রতি ত অগ্রকুল হইয়াছেন 


_তাহার সমস্ত সংশয় মিটিয়া গিয়াছে। রিতার বাচার্থ 
এই পৰ্য্যন্ত | 


কিন্ত নিপুণভাবে অনুধাবন করিলে বুঝা বাইবে, এখানে দ্বিতীয় 
CAR? এবং ‘দেহ’ শব্দের মাত্র বাচ্যার্থ গ্রহণ করিলে অর্থের সঙ্গতি হয় 
Al ‘গেহ-কে গেহ বলিয়া মানিলেন' অথবা ‘দেহ দেহ হইল’-- 
এইরূপ উক্তি নিরর্থক হইয়া পড়ে। যে বস্তুর বাহা স্বরূপ তাহা 
সেইভাবেই লোকে গ্রহণ করিয়া থাকে ; সেই গৃহীতির মধ্যে কোন 
বৈচিত্র্য বা সাৰ্থকতা নাই। শ্রীরাধা তাহার গৃহকে গৃহ ছাড়া আর 
কী-ই বা ভাবিতে পারিতেন? তাহার দেহ দেহ ছাড়া আর কী-ই 
বা হইতে পারিত? এইভাবে অন্বয়ের বাধা উপস্থিত হওয়ায় দ্বিতীয় 
গেহ এবং দেহ শব্দের লাঞ্ষণিক অর্থ স্বীকার করিতে হয়__বিশিষ্ট 
গেহ এবং বিশিষ্ট দেহ এখানে গৃহ এবং দেহের বৈশিষ্ট্য হইতেছে 
তাহাদের পবিত্রতা, উপাদেয়তা, সফলতা! ইত্যাদি eq) এই ধৰ্ম্মগুলির 
আতিশয্য ও বিচিত্রতা ব্যঞ্জনার দ্বারা বোধিত হইতেছে। কৃষ্ণচন্দ্রে 
আগমনে শ্রীরাধিকার গৃহ এবং দেহ আজ নিরতিশয় পবিত্র, উপাদেয় 
এবং সফল হইয়াছে বলিয়া তাহার মনে হইতেছে ; আজ জীবনকে 
তিনি নৃতনরূপে দেখিতেছেন__-এইরূপ একটি অর্থ কবিতাটি হইতে 
ধ্বনিত হইতেছে। 


এখানে ধ্বনিটিকে অর্থান্তর-সংক্রমিত-বাচ্য এইজন্য বলা যাইতেছে 
যে, পূর্বোক্ত দ্বিতীয় গেহ এবং দেহ শব্দ তাহাদের বাচ্যার্থকে AR- 
পুর্ণ ভাবে ত্যাগ না করিয়া অর্থান্তরে পরিণত করিয়াছে ; তাহার পর 
তাদুশ অর্থ হইতে ধ্বনিটির উল্লাস হইতেছে। 

রবীন্দ্রনাথের ‘কথা’ কাব্যের স্পর্শমণি শীৰ্ষক কবিতা হইতে নিয়ে 
দুইটি পংক্তি উদ্ধৃত হইতেছে। তাহাতেও অর্থান্তর-সংক্রমিভ-বাচ্য 
ধ্বনির পরিচর পাওয়া বাইবে ৷ 

‘যে ধনে হইয়া ধনী, মণিরে মান না মণি, 

d তাঁহার খানিক 
মাগি আমি নতশিরে_ 
ফেলিল মাণিক ৷ 

সন্ন্যাসী সনাতন গোস্বামীর নিঃস্পৃহ ত্যাগের নিকট যাচক ব্ৰাহ্ম" 
" ণের ধনাকাজ্কার চরম পরাজয়ের কাহিনী কবিতাটিতে বর্ণিত হইয়াছে। 
ব্ৰাহ্মণ খন দেখিলেন যে সনাতন স্পর্শমনি প্রাপ্ত হইয়াও সেটিকে 
নিতান্ত অকিঞ্চিৎকর জ্ঞানে কাহাকেও দান করিয়া দিবার জন্য 


বালুকায় of feal রাখিয়াছেন, তখন তিনি বুঝিতে গারিলেন আধ্যাত্মিক 


সম্পদের নিকট লৌকিক সম্পদ্‌ একান্তই LE | HEEL nl 


স্পর্শমণি বিসর্জন করিয়া তিনি সনাতনের নিকট দিব্যজ্ঞান যাচ এগ 
করিয়াছিলেন। : 

এখানে লক্ষ্য করিবার বিষয় এই যে, “মনিরে মান না মণি_এই 
বাক্যের দ্বিতীয় মণি শব্দের বাচ্য অর্থ গ্রহণ করিলে অর্থ সঙ্গতি হয় 
না; মনিকে মণি ছাড়া আর কী-ই বা মনে করা যাইতে পারে? 
অন্বয়বোধের এই বাধা অপসারণ করিবার জন্য এখানে লক্ষণা স্বীকার 
করিতে হইবে । লক্ষণার ফলে বাক্যটির, অর্থ দীড়াইবে--‘মণিকে 
উপাদেয় মণি বলিয়া মনে কর না'। এই লক্ষ্যার্থ বোধের পর আবার 
ব্যণনী শক্তির ছার! মনির নিরুপাদেয়তা ও LECT আতিশব্য ধ্বনিত 
হইতেছে, এবং তাহাই এখানে কাব্যার্থ। জগতের সাধারণ মানব 
যে স্পর্শমণিকে পরম উপাদেয় বস্তু ‘বলিয়া! মনে করিয়া থাকে, সনাতন 


এত বলি নদী-নীরে 

তাহাঁকেই একান্ত হেয় বস্তু বলিয়া মনে করিয়াছিলেন ৷ অজ্ঞান ব্যক্তি 
অবস্তুকে বস্তু বলিয়| মনে করিয়া তাহার জন্য লালায়িত হয়; জ্ঞানীর 
দর্শন ইহার বিপরীত ৷ 

এখানে ধ্বনিটিকে অর্থান্তর-সংক্রমিত-বাচ্য এইজন্য বলা যাইতেছে 
যে, দ্বিতীয় মণিশব্দ তাহার বাচ্য অর্থটিকে পরিপূর্ণ ভাবে ত্যাগ না! 
করিয়া অর্থান্তরে পরিণত করিয়াছে এবং তাহাকেই উপজীব্যরূপে 
গ্রহণ করিয়! ধ্বনিটি উল্লসিত হইতেছে। 

এইবার লক্ষণামূলক ধ্বনির দ্বিতীয় ভেদ অত্যন্ত-তিরস্কত-বাচ্যের 
একটি উদাহরণ দেওয়া বাইতেছে। _ 

“রবিসংক্রান্তসৌভাগ্য স্তুযারারৃত-মগ্ডলঃ। 
নিঃশ্বাসান্ধ ইবাদশশ্চন্দ্রমা ন প্রকাশতে ॥” 

চন্দ্রের সৌভাগ্য সূর্যে সংক্রান্ত হইয়াছে; উহার মণ্ডল 
তুষারের দ্বারা আবৃত । তাই চন্দ্র নিঃশ্বাসান্ধ দর্পণের মত প্রকাশ 
পাইতেছে ন| ৷ 

রামায়ণ হইতে এই কবিতাটি উদ্ধত হইয়াছে। পঞ্চবটীতে হেমন্ত- 
বৰ্ণন প্রসঙ্গে রাম এই কথাগুলি বলিয়াছেন ! এখানে ‘অন্ধ’ কথাটির 
মধ্যে অত্যন্ত-তিরস্কৃত-বাচ্য ধ্বনি আছে। অন্ধ শব্দটির বাচ্যার্থ হই- 
তেছে দর্শন-শক্তি-রহিত। কিন্তু দর্শন শক্তির রাহিত্য কেবল চেতনের, 
পক্ষেই AVI! অচেতন দর্পণের অন্ধত্ব সম্ভবপর নহে। তাই অন্ধ 
শব্দ তাহার বাচ্য অর্থকে একেবারে পরিত্যাগ করিয়া সাদৃণ্ঠ সম্বন্ধে 
লক্ষণার দ্বারা “পদার্থ প্রকাশে অসমর্থ'_ এইরূপ লক্ষ্য অর্থ প্রকাশ 
করিতেছে। তারপর সেই লক্ষ্য অর্থ হইতে ব্যঞ্জনার দ্বারা অসাম- 
cia আতিশয্য, শোভাহীনতা, অনুপযোগিত প্রভৃতি বহুবিধ ধর্মের 
প্যোতনা হইতেছে । এখানে লক্ষ্য করিবার বিষয় এই যে, অন্ধ শব্দ, 
তাহার বাচ্য অর্থটিকে নিঃশেষে লুপ্ত করিয়া দিয়াছে। লক্ষ্যার্থের 
মধ্যে আংশিকভাবেও তাহার অনুপ্রবেশ নাই; সেইজন্য এস্থলে 
ধ্বনিটিকে অত্যন্ত-তিরস্কৃত-বাচ্য বল! হইয়াছে। 

নিয়ে ইহার আর একটি উদাহরণ দেওয়া যাইতেছে, 

‘সুবৰ্ণপুষ্পাং পৃথিবীং চিন্বন্তি পুরুবান্তরয়ঃ | 
শূরশ্চ কৃতবিদ্যশ্চ বশ্চ জানাতি সেবিতুম্‌ I 
align পৃথিবীকে তিনশ্রেণীর পুরুষ চয়ন করেন__বার, 
বিদ্বান, এবং যিনি সেবা করিতে জানেন | 
এখানে নুবর্ণপুষ্পা কথাটির বাচ্য অর্থ_যাহা স্থবৰ্ণকে পুষ্পরূপে 
প্রসব করে। এই প্রসঙ্গে ঈদৃশ বাচ্য অর্থ বাধিত হইয়া যায় ; কারণ 
পৃথিবীকে ন্ুবর্ণপুষ্প প্রসব করিতে কেহ কখনও দেখেন নাই। 
সুতরাং মুখ্যার্থের দ্বারা অন্বয় অসম্ভব হইয়া পড়ায় লক্ষণার আশ্রয় 
লইতে হয়। সাদৃশ্য সম্বন্ধে লক্ষণার দ্বারা সুবর্ণ পুষ্পা কথাটির অর্থ 
দাড়ায়_স্থলভ সমৃদ্ধিরাশির আকর। এটি প্রয়োজনমূলিকা 
লক্ষণ! ; পৃথিবীর অমিত সম্পদ্‌ যে বীর, বিদ্বান এবং সেবাভিজ্ঞ বাক্তি 
দের অত্যন্ত সহজ-লভ্য এবং সেইজন্য ঈদৃশ ব্যক্তিগণ যে প্রশংসার 
তাহার ব্যপ্তনাই এস্থলে লক্ষণার প্রয়োজন ৷ এখানে লক্ষণার দ্বারা 
যে অর্থটি পাইতেছি তাহার মধ্যে__ুবর্ণপুষ্পা? এই কথাটির 
বাচ্যার্থের কিছুমাত্র অনুপ্রবেশ নাই। অন্য কথায় বলা যায়, 
এখানে বাচ্যর্থটি অত্যন্ত তিরস্কৃত। তাই এইরূপ ধ্বনির নাম অত্যন্ত 


তিরস্কৃত-বাচ্য ধ্বনি। 
এই জাতীয় ধ্বনির পরিচয় নিয়োদ্ছ্‌ত কবিতাটিতেও পাওয়া 


যাইবে | 


গননং চ মত্তমেঘম্‌ 
ধারালুলিতার্জুনানি চ বনানি। 
নির্হঙ্কার-মৃগান্ধ। 
zafe নীলা অপি নিশাঃ ৷৷ 

_ আকাশ মত্তমেঘাৃত, অরণ্যের অর্জুন" বৃক্ষগুলি বর্ষণে 
কম্পিত, চন্দ্ৰ নিরহস্কার, এবং রজনীগুলি কৃষ্ণা হইলেও চিন্ত হরণ 
করিতেছে। 

এই কবিতাটির মধ্যে মেঘকে ‘মত্ত’ এবং চন্দ্রকে “নিরহঙ্কার” 
বলা হইয়াছে। কিন্ত মত্ত এবং নিরহঙ্কার শব্দের বাচ্যার্থ গ্রহণ 

করিলে মেঘ ও চন্দ্রের সহিত তাহাদের অন্বয় হইতে পারে ন| ৷ 
চেতনের ধৰ্ম অচেতনে বাধিত হইয়া যায়। মুখ্যার্থের এই বাধা 
নিরসনের জন্য লক্ষণ! স্বীকার অপরিহাধ্য হইয়া পড়ে। সাদৃশ্য 
সম্বন্ধে লক্ষণ! করিয়| মত্ত শব্দের লাক্ষণিক অর্থ পাই-__মত্ত সদৃশ বা 
পাগলের AS! এই লক্ষ্যার্থবোধের পর ব্যঞ্জনাশক্তির মহিমায় 
অসংযমকারিত, দুর্নিবারত্ব, চঞ্চলত্ব প্রভৃতি বহু ধর্মের প্রতীতি শ্রোতৃ- 
চিন্তে উদ্ভ'সিত হয়। বর্ষার কৃষ্ণমেঘপুঞ্জ আকাশে পাগলের মত 
নৃত্য করে__উহা৷ সেই রকমই অসংযত, ছুর্নিবার এবং চঞ্চল ; অপরের 
সুখ দুঃখে উহার অপরিসীম ওদাসীন্য। সদৃশ ater মত্তশব্দ 
হইতেই ব্যঞ্তনাশক্তির বলে প্রতীত হইতেছে । অনুরূপভাবে নিরহ- 
স্কার শবেও সাদৃশ্য-সন্বন্ধে লক্ষণা করিয়া লক্ষ্যার্থ পাই__নিরহঙ্কারের 
মত। তারপর ব্যঞ্জনা শক্তির দ্বারা নিপ্প্রভত্ব, মলিনত্ব, বিচ্ছায়ত্ব 
প্রভৃতি অসংখ্য ধর্মের প্রতীতি উল্লসিত হয়। নিৰ্ম্মল আকাশে যে 
চন্দ্র পরম ছ্যতিমান্‌ হইয়া শোভা পান, আকাশ মেঘাচ্ছন্ন হওয়াতে 
তিনিই এখন একান্ত মলিন ও লুপ্তপ্ৰায় হইয়া পড়িয়াছেন ; পূর্বের 
গৌরব তাহার আর নাই__এই অর্থটি এখানে ধ্বনিত হইতেছে। 
এখন নিপুণভাবে অনুধাবন করিলে দেখা যাইবে, মত্ত এবং 
নিরহঙ্কার শব্দ দুইটির যাহা বাচ্যার্থ তাহার কিছুমাত্র অনুপ্রবেশ 
লক্ষ্যার্থের মধ্যে নাই। লক্ষণার ata অভিধা অত্যন্ত তিরস্কৃত হই- 
য়াছে। অভিধ| যে অর্থটিকে বুঝাইতেছিল লক্ষ্যার্থ তাহা হইতে বহু 
দূরে গিয়! পড়িয়াছে। তাই ধ্বনিটি এখানে অত্যন্ত-তিরস্কৃত-বাচ্য। 
এইবার রবীন্দ্রনাথের রচনা হইতে এই জাতীয় ধ্বনির দুই একটি 
উদাহরণ দেওয়া যাইতেছে। 
রবীন্দ্রনাথ তাহার ‘কথ|’--কাবোর ‘দেবতার গ্রাস’ শীর্ষক 
কবিতায় বর্ণনা প্রসঙ্গে লিখিয়াছেন__ 
“কোথা তীর! চারিদিকে ক্ষিপ্তোন্মত্ত জল 
আপনার রুদ্রন্বত্যে দেয় করতালি 
লক্ষ লক্ষ হাতে । আকাশেরে দেয় গালি 

ফেনিল আক্ৰোশে । একদিকে যায় দেখা 
অতিদূর তীরপ্রান্তে নীল বনরেখা_ 
অন্যদিকে qa ক্ষুব্ধ হিংস বারিরাশি 
প্রশান্ত সূর্ধ্যাস্ত পানে উঠিছে উচ্ছাসি 
উদ্ধত বিদ্রোহ ভরে ৷’ 
লক্ষ্য করিলে দেখা যাইবে, কবিতাংশটির মধ্যে একসঙ্গে অনেক- 
গুলি অত্যন্ত-তিরস্কৃত-বাচা ধ্বনির সমাবেশ হইয়াছে। অচেতন জল 
ক্ষিপ্ত ব| উন্মত্ত হইতে পারে না; তাহার পক্ষে করতালি সহযোগে 
নৃত্য বা আক্রোশভরে গালি দেওয়া সম্ভবপর নহে; বারিরাশিকে 
qa, ক্ষুব্ধ, হিংস্ৰ বা বিদ্রোহীও বলা বায় না। এক কথায় বলিতে 
হয়__এই স্থল গুলিতে চেতনের ধৰ্ম্ম অচেতনে বাধিত হইয়া যাই- 
তেছে। তাই বাচ্যার্থ সম্পূর্ণভাবে পরিত্যাগ করিয়া সাদৃশ্য সম্বন্ধ 
লক্ষণার আশ্রয় লইতে হয় । জোয়ারের জল আজ উন্মান্তের মত, TA 
ক্ষুব্ধ হিংস্র এবং বিদ্রোহীর মত আচরণ করিতেছে__এইরূপ লক্ষ্যার্থ 
গ্রহণ করিলে অন্বয়ের আর কোন বাধা থাকে না। তারপর ব্যঞ্জনা' 
শক্তির দ্বারা জলরাশির অকস্মাৎ স্ফীতি ও চঞ্চলতা, প্লাবনের বিপুল 
কোলাহল, তরঙ্গমালার ভয়ঙ্কর সংঘাত, ফেনরাশির উৎক্ষেপ, ছূর্ববার 
জলআ্রোতের ধ্বংসলীলা ও উদ্ছম্থলত৷ প্রভৃতি বহু ধৰ্ম্মের আতিশয্য 
পাঠকের al শ্রোতার চিত্তে ধ্বনিত হয় | 
এই ধ্বনিগুলিকে অত্যন্ত-তিরস্কত-বাচ্য না বলিয়া উপায় নাই ।' 
কারণ এখানে ক্ষিপ্তোন্মত্ত প্রভৃতি শব্দের বাচ্য অর্থগুলিকে পরিপূর্ণ 
ভাবে ত্যাগ করিয়া ক্ষিপ্তোন্সত্তবৎ ইত্যাদি লক্ষ্যাৰ্থ গ্রহণ করিতে হই- 
য়াছে। বলা বাহুল্য, এই লক্ষ্যার্থ গুলির মধ্যে বাচ্যার্থের অংশ 
মাত্ৰও অন্ুপ্রবিষ্ট হইয়া থাকিতে পারে না; লক্ষ্যার্থ গ্রহণের সঙ্গে 
সঙ্গে বাচ্যর্থ যেন একেবারেই পলায়ন করিয়াছে। ইহাই বাচ্যার্থের 
অত্যন্ত তিরস্কৃতি। এইজন্য এইরূপ ধ্বনির নামও রাখা হইয়াছে 
অত্যন্ত-তিরস্কৃত-বাচ্য ধ্বনি | 
ইহার আর একটি উদাহরণ রবীন্দ্রনাথের লেখা হইতেই দেওয়া 

ৰ ছ। “সোনার তরী'তে ‘যেতে নাহি দিব’ কবিতাটির মধ্যে 
১. এইজ প্রবাসগামী পিতা শরতের অপরাহ্রে পৃথিবীর যে রূপ 
* করিয়াছিলেন তাহার বর্ণনা প্রসঙ্গে রবীন্দ্রনাথ লিখিয়াছেন,__ 
“মেঠো সুরে কাদে যেন অনন্তের বাঁশি 
বিশ্বের প্রান্তর-মাঝে | শুনিয়া উদাসী 
বনুদ্ধরা বসিয়া আছেন এলোচুলে 
দূরব্যাগী শস্তাক্ষেত্রে SSN কুলে 
একখানি বৌদ্রগীত হিরণ্য অঞ্চল 
বক্ষে টানি দিয়া ; স্থির নয়ন যুগল 
দূর নীলাম্বরে মগ্ন ; মুখে নাহি বাণী ৷’ 

এই কবিতাংশটির মধ্যে কৰি অচেতন পৃথিবীর উপর এমন 
কতকগুলি ধর্মের আরোপ করিয়াছেন যাহারা কেবল চেতনের পক্ষেই 
-সঙ্গতভাবে প্রযুক্ত হইতে পারিত। গুদাস্ত চিত্তের ধৰ্ম্ম, তাহা জড় 
পৃথিবীতে থাকিতে পারে না। তেমনি এলোচুলে বক্ষে হিরণ্য-অঞ্চল 
টানিয়া দিয়া স্থির নয়নে নিৰ্ববাক্‌ হইয়া বসিয়া থাকিতে পারেন 
কোন রমণী; বনুন্ধরার পক্ষে এই বিশেষণগুলির সার্থকত। 
নাই। তাই এগুলির বাচ্যার্থ গ্রহণ করিলে অন্বয় বাধিত হইয়| 
যায়। অন্বয়ের এই বাধার অপসারণের জন্য লক্ষণ! স্বীকার কর! 
ছাড়া গত্যন্তর থাকে না। সাদৃশ্য সম্বন্ধে লক্ষণা করিয়া আমর! অর্থ 
পাই--বস্ন্ধরৱাকে আজ কোন উদাসীনা, আলুলায়িত-কুন্তুলা, কন- 
কাঞ্চলা, স্থিরনয়ন| নির্নবাক্‌ রমণীর ন্যায় মনে হইতেছে। তারপর 
Ue শক্তির মহিমায় নিখিল প্রকৃতির পরম স্তন্ধতা, তাহার অবারিত 
অজস্ৰ সৌন্দধ্যসম্ভার, জাহবীর তীরে শরতের আসন্ন অপরাহ্ধে অস্ত- 
গামী রবির স্বর্ণাভ কিরণরাশির ব্যাপ্তি ও বুখস্পর্শতা, পরিণত 
হরিদ্রাভ শস্তক্ষেত্রের দিগন্ত-বিস্তৃতি, নিশ্চিন্ত জীব-জগতে কৰ্ম্মচাঞ্চ- 
CUI অভাব, গগনে ভুবনে নিরতিশয় স্গিগ্ধতা ও প্রশান্তি - প্রভৃতি 
বহু বিচিত্র অর্থের গ্যোতনা শ্রোতা বা পাঠকের চিত্তে হইয়া থাকে। 
এই প্রতীতি-পরম্পরার যাহ! সম্মিলিত কল তাহাই এখানে startet 

বা ধ্বনি। বাচ্যার্থ এখানে অত্যন্ত তিরস্কত, কারণ উৰ্দাসী ২ 
শব্দের আভিধানিক অর্থ সোজান্ুজি পৃথিবীর পক্ষে ce iN ম 
লক্ষ্যার্থও সীমাবদ্ধ, কারণ রমণীর সহিত স ত 
পর্যবসিত হইয়াছে। কিন্তু Gz অতি বিচি 
রুচি, সংস্কার ও প্রতিভার স্বচ্ছতাবশে উহা! ডিন ae 
দিক্‌ দিয়! বিচার করিলে উহাকে অপরিমেয় বলা যাইতে পারে । এ 
প্রসঙ্গে মন রাখিতে হইবে, ‘যেতে নাহি দিব’ কবিতাটির সামগ্রিক 
ধ্বনির কথা এখানে বিচার করা হইতেছে না। তাহা গভীরতর 
বিশ্লেষণের অপেক্ষ। রাখে । কবিতার ঠিক এই অংশটিতে যে অত্যন্ত- 
তিরস্কৃত বাচ্য ধ্বনি আছে তাহাই এখানে আলোচিত হইল | 

এমনি করিয়া প্রয়োজন-মূলিকা লক্ষণার স্থলগুলি বিচার করিলে 
দেখা যাইবে, সেই সেই বাচ্যার্থটি হয় অর্থান্তরে সংক্রমিত হইয়া 
অথবা অত্যন্ত তিরস্কৃত হইয়া প্রতীত হইতেছে। তদন্ুসাঁরে লক্ষণামূলক 
ধ্বনিরও দুইটি ভাগ স্বীকার করা হইয়াছে__অর্থান্তর-সংক্রমিত-বাচ্য 
ধ্বনি এবং অত্যন্ত-তিরস্কত-বাচ্য ধ্বনি। 

দ্বিতীয় অধ্যায় 
অভিথামূলক ধ্বনি-->১ শব্দশক্তিমূলক 


এ পৰ্যন্ত আমরা লক্ষণামূলক ধ্বনি বিষয়ে আলোচনা করিয়াছি। 
এইবার অভিধামূলক ধ্বনির স্বরূপটি বুঝিতে চেষ্টা করা বাইতেছে। 
যেখানে অভিধের বা মুখ্য অর্থ হইতে অব্যবহিত ভাবে ব্যদ্যাৰ্থের 
awa হয় সেখানে ধ্বনিটি অভিধামূলক বুঝিতে হইবে। লক্ষ্য 
করিলে দেখা! যাইবে, পূর্বোক্ত লক্ষণামূলক ধ্বনির স্থলে শব্দের চারিটি 
ব্যাপার ক্রিয়াশীল থাকে--অভিধা, তাৎপর্য, লক্ষণা এবং IAA 
প্রথমে অভিধ। শক্তির দ্বারা শব্দের মুখ্যাৰ্থটি উপস্থাপিত হয়। 
তারপর তাৎপর্য শক্তির বশে অন্বয়ের প্রচেষ্টা হয়। কিন্তু অন্বয় 
করিতে গিয়ে দেখা যায় যে, যোগ্যতার অভাবে অর্থগুলি বাধিত 
হইয়া বাইতেছে। তখন লক্ষণীর আশ্রয় গ্রহণ করা হয়। তারপর 
চতুর্থ স্তরে আমর! পাই ব্যঙ্গর্থটিকে। সুতরাং সমস্ত লক্ষণা-মূলক 
ধ্বনির ক্ষেত্ৰেই বাচ্যার্থ ও ব্যঙ্যাথের মধ্যে একটি ব্যবধান থাকে এবং 
সেই ব্যবধানটি হইতেছে amit) কিন্ত অভিধামূলক ধ্বনির স্থলে 

চ্যার্থ ও ব্যঙ্গযার্থের মধ্যে কোন ব্যবধান থাকে না। এখানে শব্দ- 
ব্যাপারের তিনটি wa বর্তমান থাকে_ অভিধা, তাৎপর্য এবং TAR | 
অভিধাশক্তির দ্বার! মুখ্যার্থের উপস্থিতি, তাৎপর্ধের দ্বারা অন্বয় এবং 
agaa দ্বার! ব্যঙ্গ্যার্থের উল্লাস হইয়া থাকে। এই অভিধামূলক 
ধ্বনির অপর নাম হইতেছে বিবক্ষিতান্যপরবাচ্য ধ্বনি ; এখানে বাচ্যটি 
বক্তার বিবক্ষিত হইলেও উহা! অন্য-পর অর্থাৎ ব্যঙ্গ্য-নিষ্ঠ হইয়াই 
প্রতীত হয়। শেষ পর্য্যন্ত watts প্রধান থাকে, বাচ্যার্থ তাহার 
সহায়করূপে সর্বদা অনুগমন করে। প্রদীপ যেমন বন্তুনিচয়ের 
প্রকাশকালেও নিজে অন্তৰ্হিত হয় না, বাচ্যার্থও তেমনি omit 
প্রকাশকালেও বর্তমান থাকে । কোন অবস্থাতেই উহ| নিজেকে অত্যন্ত 


ভিরস্কৃত করিয়া ফেলে না। তাই বিশ্বনাথ তাহার সাহিত্যদর্পণের 
মধ্যে বলিয়াছেন, 


‘অত্র হি বাচ্যোহৰ্থঃ স্বরূপং প্রকাশয়ন্নেব ব্য্গার্থন্ত প্রকাশকঃ ৷ 
যথা! প্রদীপো ঘটস্ত ৷’ 

‘এখানে ( অভিধামূলকধ্বনি স্থলে ) বাচা অর্থ স্বরূপকে প্রকাশ 
করিতে করিতেই ব্যঙ্যার্থের প্রকাশক হয় ; যেমন প্রদীপ ঘটের ৷’ 

এই অভিধামূলক ধ্বনি প্রথমতঃ ছুইভাগে বিভক্ত__সংলক্ষা-ক্রম- 
UAT এবং অসংলক্ষ্যক্রমব্যস্য। আমরা ইতিপূৰ্বেই দেখিয়াছি যে, 
বাচ্যার্থকে অবলম্বন করিয়াই ব্যঙ্যাৰ্থের উল্লাস হইয়া থাকে । প্রথমে 
বাচ্যার্থের বোধ হইয়া গেলে তাহার পরে প্রকরণীদির বৈশিষ্ট্য হেতু 
ব্যঙ্গ্যার্থের প্রতীতি হয়। সুতরাং বাচ্যার্থ হইতে বাঙ্গ্যার্থ বোধের 
একটি ক্রম আছে সত্য। কিন্তু সেই ক্রম বা পৌর্বাপর্ষটুকু কোথাও 
বোধের বিষয় হয়, আবার কোথাও বা হয় না। যে ধ্বনিতে বাচ্য 
এবং IHI ক্রম সম্যক্রূপে লক্ষিত হয় তাহা সংলক্ষ্যক্ৰমব্যঙ্গ্য | 
আর যেখানে তাহা হয় না তাহা অসংলক্ষ্যক্রমব্যগ্য ধ্বনি বলিয়া 
অভিহিত হয় ৷ 

সংলক্ষ্যক্ৰমমব্যঙ্গ্য ধ্বনির আবার তিনটি ভেদ আছে--শব্দশক্তি- 
মূলক, অর্থশক্তিমূলক এবং উভয়শক্তিমূলক। যেখানে শব্দটিকে পরি- 
বর্তন করিয়| দিলে Bae টিকে al সেখানে ধ্বনি শব্দশক্তিমূলক। 
আবার যেখানে শব্দপরিবৃত্তি সত্বেও ধ্বনিত অর্থটি অটুট থাকে 
সেখানে ধ্বনি অর্থশক্তিমূলক। কোন রচনাতে এই Seale ধ্বনি 
মিলিত হইলে তাহা উভয়শক্তিমূলক ধ্বনির উদাহরণস্থল হইবে | 

পূবোক্ত শব্দশক্তিমূলক ধ্বনির স্থলে ধ্বনিত অর্থটি বস্তু এবং 
অলঙ্কার ভেদে দ্বিবিধ হইতে পারে। রচনার মধ্যে কোন বিশিষ্ট 
শব্দকে আশ্রয় করিয়া ব্যঞ্জনাশক্তি যদি বস্তু বা ঘটনাম।ত্রকে বুঝায় 
তবে তাহা শব্দশক্তিমূলক বস্তুধ্বনির স্থল। আবার এইরপস্থলে 
ব্যঞ্জনাশক্তির দ্বারা যদি কোন অলংকারের প্রতীতি হয় তবে তাহা 
অলংকার ধ্বনি বলিয়া কথিত হইয়া থাকে। উদাহরণ দিলে বক্তব্যটি 
ATE হইবে। 

শব্দশক্তিমূলক বস্তধ্বনির উদাহরণ স্বরূপ নিশ্নোদ্ধ ত কবিতাটি 


১৯ 


গ্রহণ করা যাইতে পারে | 
‘পথিক! নাত্র সংস্তরমন্তি মনাক্‌ প্রস্তরস্থলে গ্রামে ৷ 
উন্নতপয়োধরং প্রেক্ষ্য বদি পুনর্বসসি তদ্‌ বস ৷৷’ 

“হে পথিক! এই গ্রামটি প্রস্তরময়; এখানে একথাঁনিও 
মাদুর নাই ৷ তবে মেঘ উঠিয়াছে দেখিয়া যদি থাকিতে চাও তাহা 
হইলে থাক ৷ 

শ্রাবণসন্ধ্যায় গৃহাগত নবীন পথিককে দেখিয়া তৎপ্রতি aE 
রাগের সঞ্চার হওয়াতে কোন তরুণী নায়িকা এইরূপ উক্তি করিয়া- 

wa) স্থানটি যে বাসের অযোগ্য তাহাই প্রথমে নায়িকাবুঝাইতে 
চাহিয়াছেন। একে মৃত্তিকা প্রস্তরবহুল, তাঁহার উপর শযার 
সামান্যতম উপকরণেরও একান্ত অভাব ৷ এত ক্লেশের মধো নায়িকা 
আশ্রয়গ্রার্থী পথিকটিকে থাকিয়া যাইবার উপদেশ দিতে পারেন না। 
তবে আকাশে বৰ্ষুক মেঘ উঠিয়াছে; সেদিক্‌ বিবেচনা করিয়া যদি 
পথিক নিজে থাকিয়া যাইতে চাহে তাহা হইলে থাকিতে পারে । 
নায়িকার উক্তির বাঁচ্য অর্থ এতদতিরিক্ত অন্য" কিছু নহে ৷ 

কিন্তু আপাতদৃষ্ট এই বাচ্যার্থ কতকগুলি শব্দকে অবলম্বন করিয়া 
একটি আর্থান্তরের দ্যোতনা করিতেছে ৷ মনে রাখিতে হইবে, উপরি- 
নিবদ্ধ কবিতাটির মূল প্রাকৃত ভাষায় রচিত। যে প্রাকৃত শব্দটির 
সংস্কৃত প্রতিশব্দ ABA ( মাদুর ) বলিয়া গ্রহণ কর! হইয়াছে সেটি 
হইতেছে ‘সখর’। প্রাকৃত সখর কথাটির সংস্কৃত প্রতিশব্দান্তর হই- 
তেছে "শাস্ত্র | প্রস্তর কথাটি হইতে একান্ত জড়বুদ্ধি মূর্খ এইরূপ অর্থও 
আসিতে পারে। সর্বশেষে উন্নত পয়োধর কথাটির অর্থান্তর হইতে 
পারে উচ্চস্তন। এই শব্দগুলিকে অবলম্বন করিয়া tel, বোদ্ধব্য ও 
কাল প্রভৃতির বৈশিষ্ট্য হেতু বাচ্যার্থের অন্তরালে যে অর্থান্তরের অভি- 
ব্যঞ্জনা হইতে পারে তাহা নিম্নরূপ, À 

‘হে পথিক! এ গ্রামে সকলেই মূর্খ; কামশাস্ত্রে তাহাদের 
অল্পমাত্ৰও জ্ঞান নাই। তবে উচ্চস্তন দেখিয়া যদি বাস করিতে চাও 
তাহা হইলে কর ৷ 


নায়িকা প্রতিবেশী তরুণদিগকে মূখ ই বলিতে চাহেন। ললিত- 
কলায় যদি কিছুমাত্রও জ্ঞান তাহাদের থাকিত তাহা হইলে তাহারা 
ইঙ্গিতজ্ঞ ও ওচিত্য-বোধ-সম্পন্ন হইত। একটি নিতান্ত রাগরক্ত 
হৃদয়ের wise যাহারা বুৰিল al তাহাদিগকে জড়বু দ্ধ ছাড়া কী 
বলা যাইতে পারে? সুতরাং চতুর পথিক বদি উপভোগক্ষম হন 
তাহা হইলে থাকিয়া যাইতে পারেন। 

দেখা যাইতেছে, নায়িকার উক্তির বাচ্যার্থের অন্তরালে যে র্থা- 
স্তরটির দ্যোতনা হইতেছে তাহার স্বরূপ বাচ্যার্থ হইতে বি ভন্ন। 
বাচ্যার্থের মধ্যে উদাসীন্ত প্রকট হইলেও ব্যঙ্গ্যার্থের মধ্যে পথিককে 
সাদর আহ্বান জ্ঞাপন করা হইয়াছে। ‘তুমি থাকিয়া যাও’ এই বস্তুটি 
এখানে ব্যঙ্গ্য; এবং এই ব্যগ্যাৰ্থটি কতকগুলি শব্দকে আশ্রয় 
করিয়া উল্লসিত হইতেছে বালয়া ইহা শব্দশক্তিমূলক বস্তুধ্বনির 
উদাহরণ । 

জগন্নাথ তাহার রূসগঙ্গাধর গ্রন্থে শব্দশক্তিমূলক বস্তধ্বনির যে 
উদাহরণটি দিয়াছেন তাহাও নিয়ে নিবদ্ধ কর! যাইতেছে। 

‘রাজ্ঞে| মত্প্রতিকুলান্মে মহদ্ভয়মুপস্থিতম্‌। 
বালে বারয় পান্থস্য বাসদান-বিধানতঃ ৷৷) 

_-হে বালে, আমি পথিক; রাজ! প্রতিকূল হওয়াতে আমার 
অহান্‌ ভয় উপস্থিত হইয়াছে; তুমি আমার আশয়দান বিধান 
করিয়া তাহা বারণ কর l 

কোন তরুণী নায়িকাকে দেখিয়া তাহার প্রতি অনুরাগের উদ্রেক 
HEALS নায়ক এইরূপ উক্তি করিয়াছেন। একে তিনি প্রোষিত, 
তাহার উপর রাজভীত। weak বালার নিকট তিনি আশ্রয় 
প্রার্থনা করিতেছেন। কবিতাটির aor অর্থ এই পর্যন্ত। কিন্ত 
আপাতদৃশ্যমান এই বাচ্যার্থের অন্তরালে একটি অর্থান্তরের অভি- 
ব্যঞ্জনা হইতেছে। রাগ কথাটির একটি অর্থ যেমন ‘নৃপতি’ তাহার 
অন্য একটি অর্থ হইতেছে চন্দ্র'। বাসদান কথাটির এক অর্থ “বাসের 
দান’ এবং উহার অর্থান্তর হইতে পারে ‘বাস’ এবং ‘দান’ | 


২১ 


G ৰ 


ঠক 


S 


শব্দগুলির আন্তকুল্যে যে adea দ্যোতনা হইতেছে তাহা 
এইরূপ, 

‘হে তরুণী! আমি প্রোষিত ; চন্দ্র আমার প্রতিকূল হওয়াতে 
আমার বিষম ভয় উপস্থিত হইয়াছে । তুমি আশ্রয় এবং দান বিধান 
করিয়া! সেই ভয় নিবারণ কর ৷” 


একে রজনী জ্যোৎস্নাময়ী, তাহার উপর নায়ক প্রোধিত। গৃহে 
থাকিলে তাহার এত ক্লেশ হইত ন| ৷ আকাশের Bie আবার সেই 
ক্লেশকে বহুগুণে বর্ধিত করিয়াছে । টাদকে দেখিয়াই তাহার ভয় 
হইতেছে। নবীনা নায়িকা ইচ্ছা করিলে এই বিষম বিপত্তি হইতে 
তাহাকে রক্ষা করিতে পারেন__:কবল আশ্রয় দান করিয়া নহে; 
হৃদয় দান sate! বালার নিকট পথিকের এই প্রার্থনারূপ aes 
কবিতাটির ব্যার্থ; এবং উক্ত ব্যগ্যাৰ্থটি শব্দ-বিশেষের আনুকূল্য 
উল্লসিত হওয়াতে এখানে শব্দশক্তিমূলক বস্তুধ্বনি পাওয়া যাইতেছে। 
রাজা কথাটির প্রয়োগ না করিয়া তাহার সমানার্থক অন্য শব্দের 
প্রয়োগ করিলে বাঙ্গ্যার্থ টিকে না। awa উহা বিশিষ্ট শব্দের 
উপর নির্ভরশীল-_অর্থের উপর নহে ৷ অন্য কথায় বলা যায়, এখানে 
ব্য্যাৰ্থটি শব্দ-পরিবৃত্তিসহ নহে। পূর্ব উদাহরণেও 'উন্নত-পয়োধর? 
কথাটির প্রয়োগ না৷ করিয়া তদর্থক “উচ্চমেঘ' প্রভৃতি শব্দ প্রয়োগ 
করিলে ব্যঙ্গ্যাৰ্থের বিলুপ্তি হয়। দেখা বাইতেছে, ঈদৃশ সমস্তস্থলেই 
শব্দবিশেষ ব্যঙ্গ্যার্থের উপজীব্য। তাই এই জাতীয় ধ্বনিগুলিকে 
শব্দশক্তিমূলক বলা হইয়াছে ৷ 

পূর্বোক্ত উদাহরণগুলি যে শ্লেষ অলঙ্কারের বিষয় হইতে পারে 
না সে প্রসঙ্গের আলোচনা আগেই আমর! করিয়াছি। যখন প্রকরণী- 
দির দ্বারা অভিধা একটি মাত্র অর্থে নিয়ন্ত্ৰিত না হইয়া মুক্ত থাকে 
তখন শব্দ-বিশেষের একাধিক বাচ্য অর্থ গৃহীত হইতে পারে এবং 
তাদৃশ স্থল শ্লেষ অলঙ্কারের এলাকার মধ্যে আসে। কিন্তু যে সব 
ক্ষেত্রে প্রকরণাদির বশে অভিধাশক্তি একটি মাত্র বাচ্য অর্থে নিয়ন্ত্রিত 
হইয়া গেলেও বক্তা, বোদ্ধব্য, দেশ, কাল প্রভৃতির বৈশিষ্ট্য-হেতু অর্থা- 

স্তরের প্ৰতীতি হয় সেইগুলি সমস্তই শব্দশক্তিমূলক ধ্বনির স্থল বলিয়া 
বুঝিতে হইবে। শাব্দী ব্যঞ্জনার আলোচনা কালে আমরা এ প্রশ্নের 
মীমাংসা করিয়াছি। সুতরাং wate শব্দশক্তিমূলক বস্তুধ্বনির 
উদাহরণ দুইটি কেন গ্লেষ অলঙ্কারের বিষয় হইবে না এইরূপ আশঙ্কার 
কোন অবকাশ নাই। 

এ পৰ্যন্ত আমরা শব্দশক্তিমূলক বন্তধ্বনির প্রসঙ্গ আলোচনা 
করিয়াছি। এইবার শব্দশক্তিমূলক অলঙ্কার ধ্বনির স্বরূপটি বুঝিতে 
চেষ্টা কর! যাইতেছে | 

নিয়ে যে কবিতাটি উদ্ধৃত হইতেছে তাহা শব্দশক্তিমূলক 
ব্যতিরেক-অলঙ্কার ধ্বনির স্থল। 

“নিরুপাদানসম্তারমভিত্তাবেৰ তত্বতে। 
জগচ্চিত্রৎ নমস্তস্মৈ কলাশ্লাঘ্যায় শুলিনে ৷৷ 

-চন্দ্ৰকলা-শোভিত সেই ত্ৰিশূলধারীকে নমস্কার করি_ যিনি 
উপকরণসম্ভার ব্যতীতই শূন্যে বিচিত্র জগৎ বিস্তার করেন! 

মহাদেবের স্তরতিবাক্যরূপে কবিতাটি রচিত হইয়াছে । তাহার 
অপরিমীম মহিমার বর্ণনাই কবির অভিপ্রায়। যদিও উপাদান- 
সম্ভার ব্যতীত স্থষ্টিব্যাপার অসম্ভব তথাপি তাহাও ভগবং ইচ্ছার 
আয়ত্ত বলিয়া ভগবংস্থষ্টিকে উপাদান-নিরপেক্ষ বলা হইয়াছে। 
কবিতাটির বাচ্যার্থ এই পর্যন্তই । কিন্তু নিপুণভাবে অন্ুধাধন 
করিলে এই বাচ্যার্থের অন্তরালে একটি উক্তি বৈচিত্র্যের দ্যোতনা 
প্রতীত হইবে । কবিতাটির মধ্যে চিত্র এবং কল! এই দুইটি শব্দের 
প্রয়োগ আছে। উহাদের যে অর্থ উপরের ব্যাখ্যায় গৃহীত হইয়াছে 
তাহ। ছাড়াও অর্থান্তর আছে। চিত্রশব্দের দ্বারা আলেখ্য এবং কলা 
শব্দের দ্বারা ললিত sate বোধিত হইতে পারে। চিত্রকর যখন 
আলেখ্য রচনা করিতে চাহেন তখন তাহার রং ভুলিকাদি উপকরণ এবং 
বস্তরাদি আধারের প্রয়োজন হয় | কিন্ত মহাদেব এমনই কুশল শিল্পী যে 
স্থৃঞ্টী-কৰ্ম্মে উপকরণ বা আধার কিছুরই অপেক্ষা তিনি রাখেন না। 
এখানে মৰ্ত্যের চিত্রকর অপেক্ষা এই মহাশিল্পীর রচনা-কৌশলের 

OO অধ্যায় 
অভিধামূলক ধ্বনি--২ অর্থশক্তিমূলক 


পূর্ববর্তী অধ্যায়ে আমরা শব্দশক্তিমূলক ধ্বনির বিষয় আলোচনা 
করিরাছি। এইবার অর্থশক্তিমূলক ধ্বনির স্বরূপট বুঝিতে চেষ্টা কর! 
বাইতেছে। ইহার বিষয়টি পূর্বাপেক্ষা বিপুলতর । বহু বিচিত্রভাবে 
বাচ্য অর্থ হইতে বাঙ্যাৰ্থের উল্লাস হইতে পারে। এই প্রসঙ্গে 
বাচ্যার্থকে প্রথমতঃ তিন শ্রেণীতে ভাগ করা যাইতে পারে _স্বতঃ- 
সম্ভবী, কবিপ্রৌটোক্তিসিদ্ধ এবং কবিনিবদ্ধবভুপ্রোটোক্তিসিদ্দ। যে 
সমস্ত অর্থ আমাদের ব্যবহারিক জীবনে অনুভবসিদ্ধ--বাহাদের 
সহিত বাস্তব জগতের কোন বিরোধ নাই সেইগুলিকে স্বতঃসম্ভবী 
বলা যাইতে পারে। স্বতঃসম্ভবী না বলিয়া স্বতঃসিদ্ধ বলিলে বোধ 
হয় কথাটি আরও সহজবোধ্য হয়। বাহ্য জগতে AES যে বিচিত্র 
রূপ আমরা নিত্য প্রত্যক্ষ করিতেছি তাহা স্বতঃসিদ্ধ। নদী-কান্তার- 
শোভিত ধরিত্রীর বর্ণনা যখন আমরা কাব্যে পাঠ করি তখন তাহার 
WANG প্রমাণের জন্য বাদান্ুবাদ ব| মতদ্বৈধৈর অবকাশ থাকে না 
কারণ সেইরূপ অর্থ আপনা হইতেই সিদ্ধ হইয়া আছে। তাই মন্মট 
তাহার কাবাপ্রকাশের মধ্যে বলিয়াছেন, 

‘স্বতঃসম্ভবী ন কেবলং ভণিতিমাত্ৰ নিষ্পন্নে| যাবদ্‌ 
বহিরপি গুচিত্যেন সংভাব্যমানঃ ৷? 

'_স্বতঃসম্ভবী অর্থ কেবল উক্ভিমাত্ৰ দ্বার| নিষ্পন্ন নহে, পরন্ত ইহা 
বাহ জগতেও যথাযোগ্যভাবে সম্ভবপর ৷’ 

কিন্তু কাব্যশরীর কেবল স্বতঃসম্ভবী অর্থদারাই নিষ্পন্ন হয় না। 
যাহা স্বতঃসিদ্ধ বস্তু তাহার বর্ণনা কাব্যে থাকিলেও কবির জগৎ বাহ 
জগৎ হইতে সম্পূর্ণ বিভিন্ন। উহাকে বাস্তবমুক্ত বলা যাইতে পারে 
যে কাং-কারণ-পরস্পরার দ্বারা বাস্তবজগৎ শৃঙ্খলিত কবির কল্পনা- 
জগৎ তাহা হইতে একেবারেই ye! এইজন্যই কবিস্থষ্টিকে 
নিয়তিকৃত-নিয়ম-রহিতা* অভিহিত করা হয়। উহা নিরন্ধুশ। 

বাস্তব জগতে যাহা নাই কবির জগতে তাহা আছে। আমরা যাহাকে 
অসত্য বলিব কাব্য জগতে তাহাই পরম সত্য হইতে পারে । সেখানে 
প্রিয়ার পদাঘাতে অশোককুঞ্জ কুম্বুমিত হয় এবং তাহার মুখমদিরাতে 
বকুল বিকশিত হইয়া উঠে। অতনুর পুষ্পশরে অথবা নায়িকার- 
কটাক্ষেও প্রণয়ীর হৃদয় বিদীর্ণ হইয়া যায়। এইরূপ অর্থগুলিকে 
কবিকল্পনাসিদ্ধ বলিতে হইবে । বাহিরের জগতে ইহারা যতই: 
অলীক বলিয়া! প্রতিভাত হউক না কেন কবি কল্পনায় এই অর্থগুলি 
একান্ত সত্য । এই কবিপ্রৌঢ়োক্তিসিদ্ধ অর্থ সম্বন্ধে মন্মট মন্তব্য 
করিয়াছেন, 
“কবিনা প্রতিভামাত্রেণ বহিরসন্নপি নিৰ্মিতঃ’-- 

‘ইহা বাহিরে না থাকিলেও কবি কর্তৃক প্রতিভামাত্র দ্বারা 
নিমিত হয় ৷’ 

যে অপূর্বব্তনির্মাণ প্রজ্ঞা কবিকে কাব্য স্থষ্টির প্রেরণা দেয় 
সেই দৈবী শক্তির বশে এইরূপ অর্থ নিষ্পন্ন হইয়া থাকে | 

আবার এই অর্থটি যখন কবিনিবদ্ধ নায়কনায়িকাদির কল্পনার 
উপর প্রতিষ্ঠিত হয় তখন পূর্বোক্ত তৃতীয় ভেদটি অর্থাৎ কবি-নিবদ্ধ- 
বক্তৃপৌঢ়োক্তিসিদ্ধ অর্থটি আমরা পাই। বস্তুতঃ ব্যঞ্জক অর্থের এ 
তৃতীয় ভেদটি স্বীকার করার প্রয়োজন আছে কিন! তাহ! বিবেচ। 
বিবয়। ধ্বন্যালোক গ্রন্থে অর্থশক্তিমূলক ব্বনিস্থলে ব্যঞ্জক অর্থের 
দুইটি ভেদের কথ! বল! হইয়াছে _ প্রথমটি প্ৰৌঢ়োক্তিমাত্ৰসিদ্ধ এবং 
দ্বিতীয়টি স্বতঃসম্ভবী ৷ ধ্বন্যালোকের কারিকাটি এইরূপ, 
~ “প্রীটোক্তিমাত্রনিষ্পন্-শরীরঃ সম্ভবী স্বতঃ | 

অর্থোহপি দ্বিবিধে| জ্ঞয়ো বস্তুনোহন্যস্ত দীপকঃ ৷৷” 

-ag বস্তুর ব্যঞ্জক অর্থও দ্বিবিধ বুঝিতে হইবে _ প্রৌটোক্তি- 
মাত্র দ্বারা নিষ্পন্ন এবং স্বতঃসম্ভবী 1? 

কারিকাটির অর্থ হইতে বুঝা যাইতেছে, কল্পনাসিদ্ধ ae অর্থের 
প্রকারভেদের উপর গ্রন্থকারের বিশেষ cate ছিল না। কল্পনাটি 
কবির হউক বা কবিনিবদ্ধ নায়কাদির হউক তাহাতে খুব বেশি 

আসে যায় না; তাদৃশ কল্পনাসিদ্ধ অর্থদয়ের মধ্যে কল্পনাসিদ্ধত্বরপ 
সাজাত্যের কথা মনে রাখিয়াই গ্রন্থকার তাহাদের অবান্তর ভেদের 
উপর জোর দেন নাই। অবশ্য এই কারিকাটির ব্যাখ্যাকালে কৰি 
বা কবিনিবদ্ধ বক্তার প্রৌঢ়োক্তির কথা বলা হইয়াছে। কিন্তু তাদৃশ 
অর্থদ্বয়কে দুইটি পুথক্‌ শ্রেণীতে গণনা করা হয় নাই ; বরং তাহাদের 
সজাতীয়ত্বেরই ইঙ্গিত করা হইয়াছে। পূর্বোক্ত কারিকার ৰূত্তিটি 
এইরূপ» 

“অর্থশক্ঞযুদ্ভবান্ুরণনরূপব্যঙ্গ্যে ধ্বনৌ যো ব্যপ্তকোহর্থ উক্ত- 
স্তস্তাপি দ্বৌ এভাবে কবিনিবদ্ধস্ত বা tee প্রৌঢ়োক্তিমাত্র- 
নিম্পন্নশরারঃ একঃ, স্বতঃসম্ভবী চ দ্বিতীয়ঃ ৷? 

ate Met অনুরণনরূপ Wa ধ্বনিতে যে GEF অর্থের 
কথা বলা হইয়াছে তাহারও দুইটি প্রকার _কবি বা কবিনিবদ্ধ বক্তার 
প্রৌঢ়োক্তিমাত্র দ্বার! নিষ্পন্ন এক, এবং স্বতঃসম্ভবী দ্বিতীয় ৷’ 

এখানেও aas অর্থের দৈবিধ্যের উপরই জোর দেওয়া 
হইয়াছে। 

জগন্নাথ তাহার রসগঙ্গাধরের acy ব্যপ্রক অর্থের তৃতীয় ভেদ 
স্বীকারের প্রতিকূলেই মত প্রকাশ করিয়াছেন। তাহার মতে বক্তা 
কবি হউন বা কবিনিবদ্ধ নায়কাদি হউন, অর্থটি যখন উভয় স্থলেই 
কবিপ্রতিভানিষ্পন্ন তখন তাহার আবার ঈদৃশ ভেদ স্বীকার Ae- 
য়োজন। কাব্যের নায়ক নায়িকা যে কথাগুলি বলেন তাহা কি 
কবির কথা নহে ? নিয়ে জগন্নাথের কথাগুলি উদ্ধৃত করা যাইতেছে, 

'প্রতিভানিবর্তিতত্বাবিশেষাচ্চ কবি-তদুস্ভিত-বক্তৃপ্রৌটোক্তিনিষ্পন্ন- 
যোরর্৫থয়োর্ন পৃথগ্ভাবেন গণনোচিতা ৷ 

_-কিবিপ্রৌটোক্তিসিদ্দা এবং কবিনিবদ্ধ-বক্ৃপ্রৌঢোক্তিসিদ্ধ 
অর্থদয়ের পৃথকৃভাবে গণনা উচিত হইবে না, কারণ উভয়েই কৰি 
'প্রতিভানিষ্পন্ন বলিয়া তাহাদের মধ্যে কোন ভেদ নাই ৷’ 

প্রকৃতপক্ষে জগন্নাথের উক্তিটি অত্যন্ত সমীচীন । বক্তার বৈশিষ্ট্য 
অনুসারে অর্থভেদ স্বীকার করিলে পূর্বোক্ত স্বতঃসম্ভবী অর্থেরও 


২৮ 


ঈদৃশ দুইটি ভেদ স্বীকার করিতে হয়। তাহার বিশেষ প্রয়োজন: 
আছে বলিয়া মনে হয় না। তবে ব্যঙ্গযবৈচিত্র্যের স্পষ্টতর বোধের! 
জন্য আমরা পূর্বোক্ত তৃতীয় ভেদটিও উদাহরণ সহকারে আলোচনা 
করিব। 
উপরিউক্ত এই তিন রকমের ব্যঞ্জক অর্থ আবার বস্তু বা, 
অলঙ্কার ভেদে প্রতোকে দ্বিবিধ হইতে পারে। সুতরাং Was 
অর্থ ছয় প্রকারের হয়। ইহার প্রত্যেকটি হইতেই বস্তু বা অলঙ্কারের 
ধ্বনি হইতে পারে। এইরূপে দ্বাদশ প্রকারের অর্থশক্তিমূলক 
ধ্বনি পাওয়! যায়। আমরা প্রত্যেকটি প্রকার উদাহরণ দ্বারা 
বুঝিতে চেষ্টা করিব | 
স্বতঃসম্ভবী বস্তু হইতে বস্তুধ্বনির উদাহরণ স্বরূপ নিয়োদ্ধ,ত- 
কবিতাটি গ্রহণ করা যাইতে পারে | 
দৃষ্টিং হে প্রতিবেশিনি ! ক্ষণমিবাপ্যম্মদগৃহে দাস্তসি,, 
প্রায়েনাস্ত Fron: পিতা ন বিরসাঃ কৌগীরপঃ পাস্ততি। 
একাকিন্তপি যামি সত্বরমিতঃ ল্ৰোতস্তমালাকুলম, 
নীরক্ধাস্তন্ূমালিখস্ত জরঠচ্ছেদ! নলগ্রন্থয়ঃ ৷৷ 
_ “হে প্রতিবেশিনি! তুমি ক্ষণকাল আমার এই গৃহের দিকেও 
দৃষ্টি দিবে; এই শিশুর পিত! প্রায়ই কূপের বিরস জল পান করেন 
al; আমি একাকিনী হইলেও এখান হইতে সত্বর তমালবনপরি- 
বেষ্টিত নদীতে যাইব; নিবিড় কঠিনাবয়ব নল-গ্রন্থিগুলি আমার দেহ 
খণ্ডিত করে ককক ।” 
এটি নায়কান্তর-সম্ভোগাকাজ্কিণী কোন নায়িকার উক্তি। স্বামী 
কুপের জল পান করিতে ভালবাসেন AT | তাই আসন্ন সন্ধ্যায় গৃহে 
শিশুটিকে রাখিয়া সে নদী হইতে জল আনিবার জন্য একাকিনীই 
কণ্টকসঙ্কুল পথে যাইবে । তাহাতে তাহার শরীর খণ্ডিত হয় হউক; 
পতির গ্রীতিবিধান তাহাকে করিতেই হইবে । তাই প্রতিবেশিনী 
সখীকে সে অনু.রাধ করিয়া যাইতেছে, সে যেন তাহার গৃহেও একটু 
দৃষ্টি রাখে। ইহা কবিতাটির বাচ্যার্থ। ঈদৃশ atte স্বতঃসম্ভবী 

‘এই জন্য যলা যায় যে, ওচিত্যের দিক্‌ দিয়া ইহার মধ্যে কোন 
সম্ভাব্যতা বা অসঙ্গতি নাই। উদাসীন শ্রোতা এইরূপ প্রস্তাবকে 
অত্যন্ত সমীচীন বলিয়াই মনে করিবেন। কিন্ত এই স্বতঃসম্ভবী 
বাচ্যার্থের অন্তরালে Tet ও কালের বৈশিষ্ট্য হেতু একটি অর্থান্তর 
ধ্বনিত হইতেছে। ঘনায়মান সন্ধ্যায় বিজন নদীসৈকতে নায়িকা 
'নায়কান্তরের সহিত মিলিত হইতে চান; সেই মিলন জনিত নখ- 
ক্ষতাদির গোপনরূপ বস্তু এখানে ব্যঞ্জনার বিবয়। এই ব্যঙ্গার্থটি 
শব্দশণ্ডিমূলক নহে; কারণ কোন বিশেষ শব্দ ইহার উপজীব্য নয়। 
সমগ্র বাচ্যার্থ সামগ্রী হইতে ইহার উল্লাস। এখানে সমস্ত শব্দগুলিই 
পরিবৃত্তিসহ। কোন শব্দ পরিবঙন করিয়া তাহার সমার্থক শব্দ 
প্রয়োগ করিলেও pat অটুট থাকিবে! আবার ধ্বনিত অর্থটি 
কোন উক্তি বৈচিত্র্য প্রকাশ করিতেছে না বলিয়| ইহ! বস্তুধ্বনি-- 
অলঙ্কার ধ্বনি নহে। 

স্বতঃসম্ভবী বস্তু হইতে বন্তধ্বনির আর একটি উদাহরণ নিয়ে 
দেওয়া! হইল | 

'অলসণিরোমনি ধূর্তানামগ্রিমঃ পুত্রি! ধনসমৃদ্ধিময়ঃ। 
ইতি ভণিতেন নতাঙ্গী প্রফুল্ল-বিলোচন| জাত| |” 

RG! ! এই বর অলসশিরোমনি, বূর্তশ্রেষ্ঠ এবং প্রচুর 
ধন-সমৃদ্ধিমান_এই কথায় নতাঙ্গীর নয়ন দুইটি হর্ষবিকশিত হইয়া 
উঠিল৷’ 

কবিতার পূর্বার্ঘটি কোন স্বয়ন্বর! কন্যার প্রতি ধাত্রীর উক্তি; 
Beads কবির কথা। ধাত্রীমুখে ভাবী পতির গুণাবলী শুনিয়া 
কন্যা লজ্জায় বিনতা হইলেও তাহার চোখ দুইটি আনন্দে উদ্ভাসিত 
হইয়া! উঠিরাছিল। কবিতাটির ইহাই বাচ্যার্থ। কিন্তু এখানে 
কুমারার হর্যবিলোচনত্বরপ স্বতঃসস্তবী বস্তু হইতে অন্য একটি বস্তুর 
অভিব্যঞ্জন হইতেছে যে,--‘ইনি কেবল আমারই উপভোগ্য হইবেন 
এবং ই হার কাছে আমি সুখে থাকিব ৷’ কারণ বরটি অলসশিরোমণি 
‘বলিয়া প্রবাসে বা নায়িকান্তরের গৃহে যাইবেন না; তিনি ধৃতশরেষ্ঠ 


৩০ 


বলিয়া সম্ভোগে সদা ASS থকিবেন এবং প্রচুর ধনশালী বলিয়া সুখ 
স্বাচ্ছন্দ্য দান করিতে পারিবেন | 

এইরূপ ধ্বনির তৃতীয় দৃষ্টান্তটি ধ্বন্যালোক হইতে উদ্ধৃত করা 
যাইতেছে। 

শিখপিচ্ছকর্ণপুরা জায় TD গবিবণী ভ্রমতি। 
যুক্তাকলরচিত প্রসাধনানাং মধ্যে ATTA ॥' 

__“ময়ূরপুচ্ছ কৰ্ণে পরিধান করিয়া ব্যাধবধূ যে সপত্নীগণ মুক্তা 
ফলের দ্বার! প্রসাধন করিয়াছিল তাহাদের মধ্যে সগর্বে বিচরণ করিতে 
লাগিল ৷” 

বহুবল্লভ ব্যাধযুবার নব পরিদীতা বধু সম্পর্কে কবি এই 

উক্তি করিয়াছেন। আগে করিকুস্ত বিদারণ-পূর্বক মহার্ঘ মুক্তা- 
ফল আহরণ করিয়া সে অন্যান্য পত্নীদিগকে উপহার দিত। ততকালে 
তাহার সমর ও শক্তির প্ৰাচুৰ্য ছিল; কারণ সেই পত্নীগণের প্রতি 
সে একান্ত আসক্ত ছিল না। কিন্তু অধুনা এই নব ARAS বধূ 
তাহার এতই প্রিয়া হইয়াছে যে, পূর্বেকার সেই সময় ও শক্তির 
আধিক্য আর তাহার নাই। সেই বলিষ্ঠ যুব! আজ কোনক্রমে 
আনায়াস-সাধ্য ALT বধ করিয়া! তাহার পুচ্ছ ববৃকে উপহার দিতে 
ATA সুতরাং ইহার দ্বারা নব পরিশীতার সৌভাগ্যাতিশয় এবং 
তাহার পূর্ব সপত্রীগণের দুর্ভাগ্যের আধিক্য ধ্বনিত হইতেছে। 
প্রসাধন কথাটির দ্বারা আরও একটি অর্থের TAT হইতেছে যে, 
অধুনা সপত্নীগণ একেবারেই পতিপ্রেমভাগিনী নহে বলিয়া তাহাদের 
সস্তোগ-ব্যগ্রতা নাই। তাই সময়ের প্রাচূর্যবশতঃ পূর্বেকার যুক্তা- 
ফলগুলি দিয়! তাহারা বিবিধ ভঙ্গীতে অঙ্গসজ্জা রচনা করিতেছে। 

দেখা যাইতেছে, কবিতাটির প্রথমার্ধে নবপরিণীতার সৌভাগ্য 
দ্বিতীয়ার্ধে সপত্বীগথের দুর্ভাগ্যের কথা VA হইতেছে। এখানে 
এইরূপ একটি আশঙ্কা হইতে পারে যে, কবিতাটির মধ্যে গবিবণী 
কথাটি উক্ত হওয়াতে গর্বের হেতুরূপে আত্মসৌভাগ্য ও পরদুর্ভাগ্য 
কবির নিজের কথার দ্বারাই বাচ্য হইয়াছে ; সুতরাং ঈদৃশ অর্থকে 

ব্যঙ্য বলার যৌক্তিকতা কোথায়? ইহার উত্তরে এই কথা বলা যায় 
যে, গর্বের হেতু বালম্থুলভমূঢ়তা প্রভৃতিও হইতে পারিত। কিন্তু 
সে সব অর্থ al বুঝিয়া আমরা যে পূর্বোক্ত অর্থটিই বুঝিতেছি তাহার 
কারণ ব্যঞ্জনা শক্তির মহিমা । আচাৰ্য্য অভিনব গুপ্ত তাহার লোচন- 
টিকার মধ্যে এই কথাই বলিয়াছেন | 

গর্ববশ্চ বাল্যাবিবেকাদিনাপি ভবতীতি নাত্র স্বোক্তিসষ্ভীবঃ 
শদ্ধ্যঃ ৷’ 

_বাল্যাবস্থার অবিবেকাদি হেতুও গর্ব হয়; স্থতরাং এখানে, 
কবি নিজে উক্তি করিয়াছেন বলিয়া আশঙ্ক| কর| উচিত নহে ৷’ 
আবার বহির্জগতে এইরূপ ব্যাপার অহরহঃ প্রত্যক্ষসিদ্ধ বলিয়া 
এখানে বাচ্য অর্থটি স্বতঃসিদ্ধ বুঝিতে হইবে। 

এ প্রসঙ্গে আর একটি আশঙ্কার নিরসন হওয়া আবশ্যক। এখানে 
কাহারও কাহারও বাতিরেক অলংকার ধ্বনিত হইয়াছে মনে হইতে 
পারে। আমরা জানি ব্যতিরেক অলঙ্কারে একের অপেক্ষা অন্যের 
উৎকর্ষ বা অপকর্ষ প্রতীত হয়। এখানে সপত্রীগণ অপেক্ষ। নব 
পরিণীতার সৌভাগ্যের উৎকর্ষ ব্যঞ্জনার দ্বারা প্রতীত হইতেছে। 
সুতরাং এখানে বাতিরেকালঙ্কার-ধ্বনি হইবে না কেন? এ প্রশ্নের 
উত্তরে বক্তব্য এই যে, ব্যতিরেক মাত্রেই ব্যতিরেকালগ্কারের স্থল নহে। 
রাম শ্যাম অপেক্ষা ভাল-_এখানে ব্যতিরেক থাকিলেও অলঙ্কার নাই ৷ 
কারণ যে উক্তিবৈচিত্রাজনিত চমতকৃতি অলঙ্কারের প্রাণ এইরূপ 
বাক্যের মধ্যে তাহার অভাব আছে। একই কারণে পূর্বোক্ত উদাহরণ 
কবিতাটির মধ্যে ব্যতিরেকবন্তর ধ্বনি থাকিলেও ব্যতিরেক অলঙ্কারের 
ধ্বনি নাই। তবে কাব্যকথার বৈচিত্র্য ও চমৎকৃতির চরম নিকষ 
সহদয়ের ATIII সুতরাং যদি কেহ মনে করেন যে, এখানে 
ধ্বনিত ব্যতিরেক বস্তুটি অলঙ্কার হইবার যোগ্য তবে তাঁহার সহিত 
বিবাদ করিব নাঃ কারণ কাহারও সেরূপ মনে করাতে আমাদের মূল 
প্রতিপাদ্য ধ্বনিত্বের কিছুমাত্র হানি হইতেছে না। 

স্বতঃসম্ভবী বস্তু হইতে বস্তুধ্বনির স্বরূপটি যাহাতে অধিকতর স্পষ্ট 

ও স্তখবোধ্য হয় সেজন্য ধ্বন্যালোক গ্রন্থ হইতে ইহার আরও দুইটি 
দৃষ্টান্ত উদ্ধৃত হইতেছে। 
“ভ্রম ধাৰ্ম্মিক! বিশ্রন্ধঃ স শুনকোহছ্য মারিতস্তেন। 
গোদাবরী-নদীকুল-লতাগহন-বাসিনা দৃপ্তসিংহেন ৷৷’ 

_-হে ধাৰ্ম্মিক! তুমি নির্ভয়ে বিচরণ কর; গোদাবরী নদীর 
কুলে লতাকুগ্জের মধ্যে যে দৃপ্তসিংহটি বাস করে তাহার দ্বারা সেই 
কুকুরটি আজ নিহত হইয়াছে ৷” 

নদীতীরে পুষ্পিত লতাকুঞ্জের মধ্যে কোন নায়িকা নায়কের 
সহিত মিলিত হইতেন। স্থানটি অত্যন্ত নির্জন ও গুপ্ত ছিল 
বলিয়া প্রিয়-মিলনের একান্ত অনুকূল হইয়াছিল । কিন্তু দুর্ভাগ্যক্রমে 
এক তপস্বী দেবার্চনার জন্য নিত্য পুষ্পপল্লবাদি চয়ন করিয়া সেই 
সঙ্কেত স্থানের সৌন্দর্য্য ও গোপনীয়তা ক্রমশঃ নষ্ট করিয়া 
দিতেছিলেন। তাই সেই তপস্বীর উদ্দেশে নায়িকা এইরূপ 
উক্তি করিয়াছেন। নির্জন নদী তীরে যে কুকুরটি ইতস্ততঃ 
ঘুরিয়া বেড়াইত তাহার স্পর্শে পাছে শারীরিক শুচিতার হানি 
হয় সেইজন্য হয়তো তপস্বী নিশ্চিন্তভাবে পুষ্প চয়ন করিতে 
পারিতেন না। কিন্তু আজ হইতে তাহার আর সে ভয় থাকিল না। 
নদীতীরে নিবিড় অরণ্যে যে তেজস্বী সিংহটি বাস করে সে-ই 
কুকুরটিকে আজ মারিয়া কেলিয়াছে। তপন্ধীর নিশ্চিন্ত বিচরণে 
আর কোন বাধা নাই। তিনি এখন স্বচ্ছন্দে ভ্রমণ ও পুষ্প চয়ন 
করিতে পারেন। কবিতাটির বাচ্যার্থ এই পর্যস্তই। দেখা 
যাইতেছে, উহা ভ্রমণের বিধিতে অর্থাৎ ‘তুমি ভ্রমণ কর+__এইরূপ 
অর্থে পর্যবসিত হইয়াছে। কিন্তু যে নায়িকা এই কথাগুলি উচ্চারণ 
করিয়াছেন তাহার চরিত্রবৈশিষ্ট্য বশে পূর্বোক্ত বাচ্য ভ্রমণবিধির 
অন্তরালে ভ্রমণ-নিষেধই ধ্বনিত হইতেছে । নায়িকার প্রিয় মিলন 
gaba সৌন্দর্য ও গোপনীয়তা নিত্য অবলুপ্ত হইতে থাকুক-_ইহা! 
নিশ্চয়ই তাহার অভিপ্রেত ছিল all সঙ্কেত স্থানের বিদ্নটি 
অপসারিত করার ইচ্ছাটিই তাহার পক্ষে স্বাভাবিক । নায়িকার ' 

বাক্যভঙ্গী হইতেও সেই ইচ্ছাই প্রকট হইয়াছেই কথা বলা যাযুণ্যুর 


কারণন্বরূপ তিনি সিংহের উল্লেখ করিয়াছেন। কুকুর অন্য কারণে 
বিনষ্ট হয় নাই; সিংহই তাহাকে বধ করিয়াছে। সে সিংহটি 
আবার স্থানান্তরে থাকে না, নদীতীরে লতাকুঞ্জের মধ্যে তাহার 
বাস। সে আবার দৃপ্ত; সুতরাং জিঘাংসাবৃত্তি তাহার অত্যন্ত 
বলবতী। নায়িকা হয়তো মনে করিয়াছিলেন তপস্বী ভীরু; সুতরাং 
সিংহের উল্লেখে তিনি ভীত হইয়া আর সে স্থানে আসিবেন না। 
এইরূপ একটি অনিশ্চিত আশার বশব্তিনী হইয়াই তিনি পূর্বোক্তরূপ 
বাগভঙ্গীর প্রয়োগ করিয়াছিলেন। যাহাই হউক qe}, দেশ, 
প্রকরণ, বাক্য প্রভৃতির বৈশিষ্ট্য হেতু এখানে বাচ্য বিধি হইতে বাঙ্গয 
নিষেধের প্রতীতি হইতেছে। ‘তুমি ভ্রমণ কর’ ইহা কবিতাটির 
বাচ্যার্থ হইলেও ‘তুমি আর এখানে ভ্রমণ করিতে আসিও না’ ইহাই 
তাহার ধ্বনি। এই ধ্বনিগম্য অর্থটি বাচ্যার্থ অপেক্ষা সুন্দরতর 
হইয়াছে বলিয়| রচনাটি ধ্বনিকাব্যের বিবয়ীভূত। 

উপরিনিবদ্ধ উদাহরণটিতে আমরা দেখিলাম, বাচা বিধি হইতে 
নিষেধের ব্যঞ্জনা হইতে পারে। এইবার নিয়োদ্ধত কবিতাটিতে 
বাচ্য নিষেধ হইতে বিধির ব্যঞ্জনার পরিচয় পাওয়া যাইবে | 

“ana নিমজ্জতি, অত্রাহং দিবসকং প্রলোকয়। 
মা পথিক! রাত্যন্ধ ! শব্যায়ামাবয়োর্সাজ্জীঃ ৷? 

এখানে শাশুড়ী নিদ্রায় মগ্ন থাকেন, এখানে আমি । সারাদিন 
দেখিয়া রাখ। হে রাতকানা পথিক! তুমি আমাদের শয্যায় 
ঢুকিও না৷ 

কোন প্রোষিতভর্তৃকা নায়িকা গৃহাগত তরুণ পথিকের উদ্দেশে 
এইরূপ উক্তি করিয়াছেন। উক্তিটির বাচ্যার্থ শয্যায় প্রবেশ-নিষেধ ; 
কিন্তু Te), বোদ্ধব্য, দেশ, কাল, কাকু প্রভৃতির বৈশিষ্ট্যে এই বাচ্য 
নিষেধের অন্তরালে ব্যঙ্গ্য বিধির প্রতীতি অস্বীকার করা বায় না। 
নায়িকা মুখে যাহাই বলুন না কেন তাহার কথাগুলির গ্োতনা 
হইতেছে-__নিভূতে রাত্রির অন্ধকারে আপন শয্যায় পথিককে আহ্বান 

জ্ঞাত্খবোধা কর্ন নিষেধ বাচ্য হইলেও বিধি ব্যঙ্গ হইয়াছে। 
‘তুমি আসিও না’ ইহা মুখের বাক্য হইলেও ‘তুমি আসিও*_ইহাই 
নায়িকার অন্তরের কথা। ইতিপূর্বে আখা ব্যঞ্জনার প্রসঙ্গে এই 
উদাহরণটি বিস্তৃততর ভাবে আলোচিত হইয়াছে। 
এখন রবীন্দ্রনাথের রচনা হইতে ঈদৃশ বস্তুধ্বনির একটি উদাহরণ 
দেওয়া বাইতেছে। “বিদায় অভিশাপের মধ্যে একস্থলে কচ ও 
দেবযানীর উক্তি-প্রত্যুক্তিতে আছে__ 
কচ। স্বকল্যাণ হাসে 
_ প্রসন্ন বিদায় আজি দিতে হবে দাসে। 
দেবযানি। হাসি? হায় সখা, এ তো স্বৰ্গপুরী নয় । 
পুষ্পে কীটসম হেথা তৃষ্ণা জেগে রয় 
মর্ম-মাঝে, বাঞ্ছা ঘুরে বাঞ্চিতেরে ঘিরে 
লাঞ্ছিত ভ্রমর যথা বারম্বার ফিরে 
মুদ্রিত পদ্বের কাছে। হেথা সুখ গেলে 
স্মৃতি একাকিনী বসি দীর্ঘশ্বাস ফেলে 
শূহ্যগৃহে ; হেথায় FAS নহে হাসি। 
যাও বন্ধু, কী হইবে মিথ্যা কাল নাশি, 
Besse দেবগণ৷-- 
এখানে দেখা যাইতেছে, সুদীর্ঘ সাহচর্ষের ফলে কচ ও দেবযানীর 
মধ্যে যে সম্পর্ক গড়িয়া উঠিয়াছে তাহাতে দেবযানী হাসিমুখে কচকে 
বিদায় দিতে পারিতেন না। ga কীটের মত হৃদয়ের একান্ত 
নিভৃতে তিনি কচের সঙ্গলিপ্স৷ পোষণ করিয়াছেন! কচ চলিয়া 
গেলেও অতীত সুখস্মৃতি তিনি ভুলিতে পারিবেন না। অথচ তাহার 
“যাও বন্ধু’ এই উক্তির মধ্যে বিদায়ের বিধিই বাচ্য হইয়াছে। 
সুতরাং এই বাচ্য বিধির ব্যঞ্জনা হইতেছে নিষেধ--‘তুমি যাইও al 
কথাগুলি যিনি বলিয়াছেন এবং বাহাকে বলা হইয়াছে তাহাদের 
উভয়ের বৈশিষ্ট্য হইতে এইরূপ ধ্বনির প্রতীতি হইতেছে । আশাহতা 
দেবযানী মুখে যাহাই বলুন না কেন তাহার অন্তরের কথা সহৃদয় 

মাত্রেই বুঝিতে পারিবেন এবং তাহাই এখানে কাব্যার্থরপে গৃহীত 
হইবে। _ 
এপর্যন্ত আমরা স্বতঃসন্তবী বস্তু হইতে waft প্রসঙ্গ 
আলোচনা করিয়াছি। এইবার স্বতঃসম্ভবী বস্তু হইতে অলংকার 
ধ্বনির স্বরূপ বিচার করিয়া দেখা যাইতেছে । ইহার দৃষ্ান্তস্বরূপ 
কালিদাসের রঘুবংশ কাব্য হইতে একটি কবিতা নিয়ে উদ্ধত হইল ৷ 
‘দিশি মন্দয়তে তেজো দক্ষিণস্তাং রবেরপি ৷ 
তত্যামেব রঘোঃ পাণ্যাঃ প্রতাপং ন বিবেহিরে ৷? 
_ দক্ষিণ দিকে গেলে কুর্ধেরও তেজ মন্দীভূত হইয়া যায়; সেই 
দিকেই রঘুর প্রতাপ Aes রাজগণ সহা করিতে পারেন নাই। 
এই কবিতাটি মহারাজ রঘুর দিগ্বিজয় বর্ণনা উপলক্ষ্যে রচিত। 
দক্ষিণায়ণ হইলে সূর্যের প্রচণ্ড come মৃদু হইয়া যাঁয়। কিন্তু 
মহারাজ রঘু যখন দক্ষিণ দেশীয় নরপতিগণকে বিজয় করিতে গেলেন 
তখন তাহার প্রতাপে তাহারা অভিভূত হইয়া পড়িলেন। এটি 
স্বতঃসম্ভবী বাচা বস্ত। ইহা হইতে ca অর্থান্তরের অভিব্যপ্জন| 
হইতেছে তাহার স্বরূপ দীড়ায়--মহারাজ aq স্ুর্যোর অপেক্ষাও 
অধিক প্রতাপশালী ছিলেন ; কারণ যে দক্ষিণ দিক সূর্যকেও অভিভূত 
করিয়া ফেলে তাহা রঘুকে অভিভূত করিতে পারে নাই, বরং রঘুই 
তাহাকে পরাজিত করিয়াছিলেন। এই বাঙ্গার্থের মধে৷ সূর্যের 
অপেক্ষা মহারাজ রঘুর উৎকর্ষ প্রতীত হইতেছে বলিয়া ইহ| ব্যতিরেক- 
মূলক; এবং এইরূপ ব্যতিরেক চমৎকুতি-ভূয়িষ্ঠ বলিয়| কবিতাটি 
ব্যতিরেকালঙ্কার ধ্বনির স্থল। এমনি ভাবে অন্যান্য অলংকারগুলিও 
স্বতঃসম্ভবী বস্তু হইতে ধ্বনিত হইতে পারে | 
নিয়ে রবীন্দ্রনাথের রচনা হইতে এইরূপ ধরণের একটি উদাহরণ 
দেওয়া যাইতেছে ৷ fata মধ্যে এবার ফিরাও মোরে’ কবিতাটির 
প্রারস্ত এইরূপ__ 
“সংসারে সবাই যবে সারাক্ষণ শত কর্মে রত 
তুই শুধু ছিন্নবাধা পলাতক বালকের মত 

চিঠি % Se 
ডি রি 


wr মধ্যান্কে মাঠের মাঝে একাকী বিষণ তরুচ্ছায়ে 
দূর-বনগন্ধবহ মন্দগতি ক্লান্ত তপ্ত বায়ে 
সারাদিন বাজাইলি বাশি ৷’ 

কাব্যকল্পনার fa সৌন্দর্যালোক কবির আর ভালো লাগিতেছে 
all যাহ| একান্তভাবে বাস্তব জীবনের দ্বন্দ সংঘাত বিরহিত, মাত্র 
সেই কল্পলোকে স্থিতির আকাজ্ক। তো পলায়নী মনোরৃত্তির 
পরিচায়ক । তাই কবির অন্তনিহিত কমপ্রেরণা জগতের রঢ়ত! ও 
কোলাহলের মধ্যে তাহাকে আহ্বান করিতেছে । বিপুল সমস্ত 
কণ্টকিত মানব সমাজ তাহাকে আজ ডাক দিয়াছে। সহস্র অভাব, 
অত্যাচার, দুঃখ, দৈন্যপীড়িত আপন গোষ্ঠীর মধ্যেই তিনি কর্মরত 
হইবেন; সেখান হইতে ARYA হইয়া কল্পনা-স্থষ্ট একটি রহস্ত- 
ঘন লোকে অবস্থান তাহার কাম্য নহে। উদ্ধৃত কবিতাংশটি নিপুণ 
ভাবে অনুধাবন করিলে দেখা যায়, রচনার বাচ্যার্থের অন্তরালে একটি 
ব্যতিরেক অলংকার ধ্বনিত হইতেছে। বাস্তব জগতে কর্মরত জীবন 
অপেক্ষা কাব্যলোকের আরামের জীবন নিকৃষ্টতর ইহাই সেই 
ব্যতিরেকের স্বরূপ ; এবং ইহাকে কেন্দ্র করিয়াই এখানে কবি-রুতির 
মাধুর্য আবতিত হইতেছে। প্রেয় অপেক্ষা শ্রেয় যে অধিকতর 
কাম্য--এটি এখানে ব্যঞ্জনা-লন্ধ at) এই রচনাটি সম্বন্ধে কৰি 
নিজে যাহা বলিয়াছেন, তাহাতেও আমাদের সিদ্ধান্তের সুস্পষ্ট 
অনুমোদন মিলিবে ৷ 

‘যে শ্রেয় মানুষের আত্মাকে দুঃখের পথে দ্বন্দ্বের পথে অভয় দিয়ে 
এগিয়ে নিয়ে চলে সেই শ্রেয়কে আশ্রয় ক'রেই প্রিয়কে পাবার 
আকাজঙ্কাটি ‘চিত্রা'য় “এবার ফিরাও মোরে’ কবিতাটির মধে সুস্পষ্ট 
ব্যক্ত হয়েছে। বাশীর সুরের প্রতি ধিকার দিয়েই সে ‘কবিতার 
আরম্ভ ।-- মাধুষের যে শান্তি, এ কবিতার লক্ষ্য তা নয়।*.বিরাট 
চিত্তের সঙ্গে মানবচিত্তের এই সংঘাত যে কেবল আরামের, কেবল 
মাধুধেঁর, ত! নয়। অশেষের দিক থেকে যে আহ্বান এসে পৌছয়, 
সে তো বাশীর ললিত সুরে নয়।-..এ আহ্বান তো. শক্তিকেই 

আহ্বান ; কর্মক্ষেত্রেই এর ডাক, রসসস্তোগের কুঞ্জকাননে নয় l 

কবির উক্ত বিশ্লেষণ করিয়া দেখিলে বুঝা যাইবে, তিনি আমাদের 
পূর্বোক্ত ধ্বনিত ব্যতিরেকের কথাই বলিয়াছেন। ‘যখন সকলে 
কর্মরত তখন তুই বাঁশী বাজাইলি'__ইহাই রচনার বাচার্থ। এই 
অর্থটি স্বতঃসম্তবী, কারণ ইহার মধে। কবিকল্পনার কোন অবকাশ 
নাই। যখন সকলে কাজ করে তখন কেহ বাঁশী বাজাইতেও পারে; 
লৌকিক অভিজ্ঞতার সঙ্গে ইহার কোন বিরোধ নাই। তারপর 
প্রকরণাদির বশে ব্যঞ্জনাশক্তির মহিমায় ao স্বতঃসম্ভবী বাচ্যার্থ 
হইতে একটি ব্যতিরেকালক্কার ধ্বনিত হইতেছে যে, আরামের জীবন 
অপেক্ষা কর্মময় জীবন মহীয়ান্‌ ও কাম্যতর। এখন কবিতাটির 
ব্যঙ্গ্যাৰ্থ যিনি যেভাবেই বুঝুন না কেন সকলের প্রতীতিই এই 
ব্যতিরেক-মূলক হইবে । এখানে ধ্বনিটির স্বরূপ সম্যক্‌ হৃদয়ঙ্গম 
করিতে হইলে বাচ্যার্থ ও ব্যঙ্গযার্থ-প্রতীতির এই সুষ্পষ্ট wa দুইটির 
কথা মনে রাখিতে হইবে | 

এইবার স্বতঃসন্তবী বাচ্য অলংকার হইতে বস্তধ্বনির একটি 
উদাহরণ দেওয়া যাইতেছে | 

'আপাতত্তমমুং দূরাদূরীকৃতপরাক্রমঃ | 
বলোইহবলোকয়ামাস মাতঙ্গমিব কেশরী ॥? 

যুদ্ধের জন্য কৃত-প্রতিজ্ঞ বলরাম অভিমুখাগত উহাকে সিংহ 
দূর হইতে যেমন মাতঙ্গকে অবলোকন করে সেইরূপ অবলোকন 
করিয়াছিলেন এখানে বিপুলবিক্রমহেতু বলরামকে কেশরীর 
সহিত তুলন| করা হইয়াছে । এই সাদৃশ্য লোক প্রসিদ্ধ বলিয়া এখানে 
বাচ্য উপমালঙ্কারটি স্বতঃসন্তবী। ইহা হইতে যে বস্তুটি ধ্বনিত 
হইতেছে তাহা এইরূপ-_বলরাম ক্ষণকালের মধ্যে অবলীলাক্রমে 
শক্রক্ষয় করিবেন। অনুরূপভাবে স্বতঃসম্ভবী অন্য বাচ্য অলঙ্কার 
হইতেও বস্তৃধ্বনি হইতে পারে | 

নিয়ে রবীন্দ্রনাথের রচন! হইতে এইরূপ ধ্বনির একটি উদাহরণ 
দেওয়া যাইতেছে । কবির “বলাকা” কবিতাটির প্ৰারস্ত এইরূপ 


‘সন্ধ্যারাগে ঝিলিমিলি ঝিলমের সআোতখানি বাঁকা 
আধারে মলিন হল, যেন খাপে ঢাকা 
বাঁকা তলোয়ার ১’ 

এখানে কবি অন্ধকার-মলিন নদীত্রোতকে কোববদ্ধ তরবারির 
সহিত তুলনা করিয়াছেন। wa উপমালঙ্কার রচনাটির মধ্যে 
বাচ্য হইয়াছে । এই উপমাটি আবার স্বতঃসম্ভবী, কারণ ইহার 
উপমেয় নদী বা উপমান তরবারি কোনটিই অলৌকিক বস্তু নহে। 
ঈদৃশ স্বতঃসম্ভবী বাচ্য উপমালংকার হইতে ব্যঞ্জনাশক্তির বশে এখানে 
অর্থান্তরের প্রতীতি হইতেছে। সন্ধ্যায় অন্ধকার-মলিন নদীস্রোতের 
তনুতা, ক্রমবর্ধমীন অস্পষ্টতা, তাহার পরম প্রশান্তি ও স্তন্ধতা, 
স্বাভাবিক স্বচ্ছতার অবগুষ্ঠন, অন্তনিলীন Rael, পুনঃ প্রকাশের 
সম্তাব্যমানতা প্রভৃতি অশেষ ধৰ্ম এ কোববদ্ধ তরবারির সাদৃশ্যকে 
আশ্রয় করিয়া ধ্বনিত হইতেছে । এগুলি সমস্তই বস্তরধ্বনি। লক্ষ্য 
করিবার বিষয় এই যে, এখানে বাচ্য অলংকারটি মাত্র সাদৃশ্য বোধনে 
পর্যবসিত হইলেও ব্বনিগমা অর্থগুলির ব্যাপ্তি অপরিসীম ; এবং 
উহাই রচনাংশটির চারুত্বের হেতু হইয়াছে। উপমাটি সুন্দর 
হইলেও ব্যঞ্জনাটি সুন্দরতর হইয়াছে। তাই ব্যঙ্গ্যার্থের প্রাধান্যহেতু 
এটিকে ধ্বনিকাব্য বলিতে হইবে । এ প্রসঙ্গে মনে রাখিতে হইবে, 
‘বলাকা’ কবিতাটির অর্থ খুব জটিল এবং তাহার সামগ্রিক ধ্বনি 
গভীরতর। তাহা এখানে আমরা আলোচনা করিতেছি না। ঠিক 
এই কয়টি ছত্ৰে যে বস্তুধ্বনি আছে তাহার ব্যাখ্যাই এখানে দেওয়া 
হইল | 

এইবার স্বতঃসম্তবী অলংকার হইতে অলংকার ধ্বনির একটি 
উদাহরণ নিয়ে প্রদত্ত হইল। 

‘গাঢ়কান্ত-দশন-ক্ষতব্যথা-সঙ্কটাদ রি-বধূজনস্তয যঃ 
ওষ্-বিদ্রম-দলান্যমোচয় নলিদশিন্‌ যুধি রুষা নিজাধরম্‌ | 

_যিনি যুদ্ধে ক্রোধবশতঃ আপন অধর দংশন করিতে করিতে 

শক্রবধূগণের ওষ্ঠপ্রবাল-খণ্ডগুলিকে নিজ নিজ পতি কর্তৃক বিহিত 

তীব্ৰ দন্তক্ষত ব্যথার বিপত্তি হইতে মোচন করিয়াছিলেন ৷ 

এখানে বিরোধাভাস নামক অলংকার বাচ্য হইয়াছে । যিনি 
নিজের অধরকেও দংশন করিতেছেন তিনি কি করিয়া পরের অধরকে 
দংশন হইতে রক্ষা করিবেন? এইটি এখানে বিরোধের স্বরূপ । 
কিন্ত বস্তুতঃ এখানে অর্থদ্ধয়ের কোন বিরোধ নাই; কারণ ক্রোধ 
হেতু শত্ৰু বধ করিয়া পতিহীনা শক্রবধূগণের অধরগুলিকে তিনি 
দংশন হইতে মুক্ত করিয়াছিলেন__এইরপ ব্যাখ্যার দ্বারা আপাতদৃশ্ঠমান 
বিরোধের পরিহার সম্ভব । . সুতরাং এখানে অর্থদ্বয়ের মধ্যে প্রকৃত 
বিরোধ নাই__বিরোধের আভাসমাত্র আছে। তাই অলংকারটির 
নাম বিরোধাভাস। ইহা এখানে বাচ্য হইয়াছে। কিন্তু এই বাচ্য 
বিরোধাভাম অলংকারের অন্তরালে অন্য দুইটি অলংকার ধ্বনিত 
হইতেছে--একটি সমুচ্চয় এবং দ্বিতীয়টি উতপ্রেক্ষা। দুইটি গুণ বা 
ক্রিয়া যুগপৎ নিষ্পন্ন হইলে সমুচ্চয় নামক অলংকার হয়। এখানে 
নিজ অধর দংশন এবং রিপুবনিতার অধর মোচনরূপ ক্ৰিরাদ্বয়ের 
যুগপৎ নিষ্পত্তির ব্যঞ্জনা আছে। সুতরাং সমুচ্চয়ালংকার WAT 
হইয়াছে বলা যায়। আবার কবিতাটির মধ্যে উৎপ্রেক্ষারও ধ্বনি 
আছে। আমার ক্ষতির দ্বারা অন্যের ক্ষতি নিবারিত হউক-_রাজা 
যেন এই কথা ভাবিয়া তাদৃশ কর্মে প্রবৃত্ত হইয়াছিলেন। এইরূপ 
নৃপ-বুদ্ধি এখানে উৎপ্রেক্ষার বিষয়। কিন্তু এই উৎপ্রেক্ষিত অর্থটি 
কবিতার মধ্যে কোথাও বাচ্য হয় নাই। বাচ্যার্থবোধের পরবতীকালে 
সহৃদয়চিত্তে ইহার উল্লাস হয়। সুতরাং এখানে উৎপ্রেক্ষ। ব্যঙ্গ্য 
হইয়াছে বলিতে হইবে। অনুরূপভাবে অন্যান্য বাচ্য অলংকার 
হইতেও অলংকারান্তরের IAA হইতে পারে | 

এখন প্রশ্ন হইতে পারে যে, এই কবিতাটির মধ্যে সমুচ্চয় এবং 
উৎপ্রেক্ষালংকার যেমন Way হইয়াছে বিরোধ।ভাদ অলংকারও 
তেমনি বাচ্য হইয়াছে। সুতরাং ব্যঙ্যযাৰ্থের দিক্‌ হইতে যদি ইহাকে 
ধ্বনিপ্রধান কাব্য বলা হয় তাহা হইলে বাচ্যার্থের দিক্‌ হইতেও 
ইহাকে অলংকারপ্রধান কাব্য বল৷ যাইবে না কেন? ইহার উত্তরে 

বক্তব্য এই যে, যেটি প্রধান তদনুসারে 'নামকরণই ওচিত্যের দিক্‌ 
দিয়! সমীচীন। RES একটি কথা আছে_‘প্রাধান্যেন ব্যপদেশা! 
wae, ates অনুসারে নাম হইয়া থাকে" । এখানে বাঙ্যার্থটি 
বাচ্যার্থ অপেক্ষা প্রধান হইয়াছে ; তাই কাব্যটিকে অলংকার-প্রধান 
না বলিয়া ধ্বনি-প্রধান বলা যাইতেছে | কিন্ত এইরূপ ব্যাখ্যার দ্বারাও 
জিজ্ঞাসার পরিসমাপ্তি হয় না। এখন প্রশ্ন আসে, এই তথাকথিত 
প্রাধান্য বা অপ্রাধান্তের নিয়ামক cag কী ? এখানে ব্যঙ্গ্য 
উৎপ্রেক্ষাকে প্রধান না বলিয়া বাচ্য বিরোধাভাসকে প্রধান বলিতে 
দোষ কী? এ প্রশ্নের উত্তর আনন্দবর্ধন নিজেই ধন্যালোক গ্রন্থে 
নিবদ্ধ করিরাছেন। তিনি লিখিয়াছেন,_ 
‘চারুত্বোৎকৰ্ব-নিবন্ধন| হি বাচ্যব্যঙ্গযয়োঃ প্রাধান্যবিবক্ষা”। 
_ বাচ্য এবং ব্যঙ্গ্যের মধ্যে কোন একটি যে প্রধানরূপে বিবক্ষিত 
হয়, তাহার হেতু কাব্য সৌন্দর্যের উৎকর্ষ | 
যেখানে যে অর্থটি অধিক চমৎকারী সেখানে সেইটিই প্রধান 

বলিয়া বুঝিতে হইবে । যদি কোন রচনাতে বাচ্যাথকে ব্য্যাৰ্থ 
অপেক্ষা সুন্দরতর মনে হয় তাহা হইলে সেখানে বাচ্যাৰ্থকেই প্রধান 
বলিয়া ধরিতে হইবে। কবি-কৃতির মধ্যে এইরূপ রচনা বিরলও 
নহে। যেমন, দীপক অপহৃ,তি প্রভৃতি সাদৃশ্যমূলক বাচ্যালংকারের 
মধ্যে সাদৃশ্যটি অন্তলাঁন হইয়া থাকে। তাই সে সব অলংকারে 
উপমাটি ব্যগ্ুনাগম্য হইয়াই প্রতীত হয়। কিন্ত যেহেতু সে সকল 
কাব্যে ওই aay উপমা অপেক্ষা বাচ্য দীপক অপহৃুতি প্রভৃতি 
অলংকার অধিকতর সুন্দর, সেই হেতু সেগুলিকে ব্বনিপ্রধান না 
afaal অলংকার প্রধান কাব্য বলিয়া অভিহিত করা হয়। প্রথমে 
দীপক অলংকারের একটি উদাহরণ দিয়! বক্তব্যটি স্পষ্টতর করিতে 
চেষ্টা করা যাইতেছে | 

‘মণিঃ শাণোল্লীঢ়ঃ সমরবিজয়ী হেতিদলিতঃ 

কলাশেষশ্চন্দ্রঃ স্ুুরতমৃদিতা বালললনা | 

মদক্ষীণো নাগঃ শরদি সরিদাশ্যানপুলিনা 

তনিয়| শোভন্তে গলিতবিভবাশ্চািষু জনাঃ ৷ 
-শীণ-দ্বষ্টমণি, বানবিদ্ধ যুদ্ধবিজয়ী বীর, কলাবশিষ্ট চন্দ্র 
সম্ভোগে অবসন্না তরুণী, মদক্ষীণ হস্তী, শরৎকালে শুষ্চপুলিন| নদী 
এবং প্রাথিগণকে দান করিয়া রিক্তবৈভব ব্যক্তিগণ কৃশতার দ্বারাই 
শোভা পাইয়া থাকেন ৷ 
কবিতাটির ma দীপক অলংকার বাচ্য হইয়াছে। এখানে 
“শোভা পাইয়| থাকে” এই একই ক্রিয়ার সহিত মণি প্রভৃতি বহু 
বিশেষের অন্বয় হওয়াতে এটি ক্রিয়াদীপকের স্থল বুঝিতে হইবে ৷ 
আবার এই বাচ্য দীপক অলংকারের অন্তরালে উপমাও aay হইয়া 
বর্তমান আছে; কারণ তন্তুতারূপ সাধারণ ধর্মকে অবলম্বন করিয়া 
পূর্বোক্ত মণি প্রভৃতি বিভিন্ন বিশেষ্য পদের মধ্যে উপমান-উপমেয়- 
ভাব কল্পনা সম্ভবপর | কিন্তু তাই| বলিয়া এই রচনাটিকে ধ্বনিপ্রধান 
কাব্য বলা যাইবে all এটি বাচ্যালঙ্কারপ্রধান কাব্য। তাহার 
কারণ হইতেছে, এখানে কাব্য সৌন্দর্যের হেতু এ বাচ্য দীপক 
অলংকারটুকু__ব্যঙ্গ্য উপমা নহে। কবিতাটি পাঠ করিলে আমাদের 
যে আনন্দবোধ হইতেছে তাহার মূলে আছে পূর্বোক্ত বহু প্রকার 
বিশেয়্যের একই ক্রিয়ার সহিত সুনিপুণ অন্বয়। সেগুলির মধ্যে যে 
সাদৃশ্য ব্যঙ্গ্য হইতেছে চমৎকারিতার দিক্‌ দিয়া তাহা অকিঞ্চিৎকর i 
সুতরাং aby দীপকই এখানে প্রধান, আর উপমা ব্যঙ্গ্য হইয়াও 
প্রধান হইতে পারে নাই। 
দেখা গেল, কোন বাচা অলংকার হইতে অলংকারান্তরের IAA 
হইলেই রচনাটি ধ্বনি-কাব্য হইয়া উঠিবে না। ব্যগ্রনা-গম্য 
অলংকারটি তাহার GAF বাচ্যালংকার অপেক্ষা অধিকতর চারু হইলে 
তবে তাদৃশ কাব্যকে ধ্বনি কাব্য বল! যাইবে। নিয়ে অপহৃতি 
অলংকারের একটি উদাহরণ দেওয়া যাইতেছে । তাহাতেও একই 
সত্য প্রমাণিত হইবে। 
‘নেয়ং বিরৌতি ভূঙ্গালী মদেন মুখরা মুহুঃ ৷ 
অয়মাকৃষ্য-মানস্য কন্দর্প ধনুষো ধ্ব৷নঃ ৷৷” 

-_ইহা মদমুখর মধুকর শ্রেণীর FATS? গুঞ্জন নহে; এ তো, 
মদনের আকৃষ্যমাণ ধনুকের শব্দ৷ 
এই রচনাটির মধ্যে অপহৃ,তি অলংকার Toy হইয়াছে। প্রকৃত 
বস্তুর অপলাপ করিয়া তংস্থলে অন্য বস্তুর আরোপ হইলে BAG fo 
অলংকার হইয়া থাকে। এখানে বর্ণনীয় বিষয় ভ্রমরগুপ্রন হইলেও 
তাহার প্রতিষেধ করিয়া তৎস্থলে মদনের ধন্ুক-শব্দের আরোপ করা 
হইয়াছে। আবার এই উভয় শব্দের মধ্যে কামোদ্দীপকতা-রূপ যে 
সাধারণ ধর্ম রহিয়াছে তাহাকে অবলম্বন করিয়া উপমাও এখানে ব্যঙ্গ 
হইতেছে-_ভূঙ্গধ্বনি উপমেয় এবং মদনের ধনুকধ্বনি উপমান। কিন্ত 
যেহেতু এস্থলে কাবাসৌন্দৰ্ধের হেতু এ বাচা অপহু,তি-অলংকাক্-_ 
বাঙ্গ্য উপমা নহে--সেই হেতু ইহা ধ্বনিকাব্যের উদাহরণ হইতে পারে 
না। এক অলংকার হইতে অন্য অলংকারের ব্যঞ্জনাই যথেষ্ট নহে। 
সেই ব্যপ্তনা-লভ্য অলংকারটি তাহার ব্যপক অলংকার অপেক্ষা 
চারুতর হইলে তবে রচনাটি ধ্বনিকাব্যের এলাকার মধ্যে আসে। 
বলা বাহুল্য, এই কাব্যগত চারুতা বা অচারুতার চরম নিকষ 
সহৃদয়ের অনুভব-__-এ বিষয়ে মতদ্বৈধের অবকাশ নাই। 
এখন রবীন্দ্রনাথের রচনা হইতে ঈদৃশ ধ্বনিকাবোর একটি 
উদাহরণ নিয়ে নিবদ্ধ হইতেছে। ‘কাহিনী’ নাট্য-কাব্যে ‘কৰ্ণকুম্ভী 
সংবাদ’ নামক কবিতার মধ্যে কুম্ভীর উক্তির একস্থলে আছে__ 
ত্যাগ করেছিনু তোরে, 
সেই অভিশাপে পঞ্চপুত্র বক্ষে ক'রে 
তবু মোর চিত্ত পুত্রহীন ; তবু হায় 
তোরি লাগি বিশ্বমাঝে বাহু মোর ধায়, 
foal বেড়াই তোরে ৷” 
যিনি পঞ্চপুত্র বক্ষে ধারণ করিয়া আছেন তাহার চিত্ত পুত্রহীন__ 
এইরূপ উক্তির মধ্যে বিরোধাভাস অলংকার বাচ্য হইয়াছে । কিন্তু 
এই বাচ্যালংকারটির অন্তরালে একটি ব্যতিরেক অলংকারের গ্যোতন। 
হইতৈছে। ষুধিষ্টিরাদি পঞ্চপুত্রের সমবেত গুণরাশি অপেক্ষা একমাত্র 


৪৩ 


কর্ণের গুণ guia নিকট অধিকতর আহ্লাদজনক-__এইটি এখানে 
ধ্বনিত ব্যতিরেকালংকারের স্বরূপ । যেহেতু এই ধ্বন্যমান অলংকারটি 
এঁ বাচ্য অলংকার অপেক্ষা চারুতর হইয়াছে সেই জন্য রচনাটি 
খ্বনিকাব্যের বিবরীভূত। 

এ পৰ্যন্ত স্বতঃসম্তবী অর্থ হইতে যে চারি প্রকার ধ্বনিকাব্যের 
সম্ভব হইতে পারে তাহার আলোচনা আমরা করিয়াছি। এখন 
কবিপ্রোটোক্তিসিদ্ধ অর্থ হইতে ধ্বনির যে বিভিন্ন প্রকারগুলি 
পাওয়া যায় তাহাদের স্বরূপ বিশ্লেষণ করিয়া দেখা যাইতেছে। 
পূর্বববৎ কবি-প্রৌটোক্তিসিদ্ধ অর্থও প্রথমতঃ বস্তু এবং অলংকার 
ভেদে দ্বিবিধ। ইহারা আবার প্রত্যেকে বস্তু বা অলংকারের 
অভিব্যঞ্জনা করিতে পারে। সুতরাং এই শ্রেণীর ধ্বনিকাব্যও চারি 
প্রকারের হইতে পারে। কবিপ্রৌটোক্তিসিদ্ধ বস্তু হইতে বন্তধ্বনির 
উদাহরণ স্বরূপ নিয্নোদ্্‌ত কবিতাটি গ্রহণ করা যাইতে পারে। 

‘সজ্জয়তি স্থরভিমাসে| ন তাবদর্পয়তি যুবতিজনলক্ষ্য-মুখান্‌ ৷ 

অভিনব-সহকার-মুখান্নবপল্লব-পত্ৰলাননঙ্গস্ত শরান্‌ N 

_ অশঙ্গশরাগ্রের লক্ষ্য যুবতীগণ ; উহার অগ্রভাগে আত্রমুকুল 
পশ্চাতে নবপল্পব। চৈত্রমাস এ শরগুলিকে সজ্জিত করিতেছে__ 
এখনও অনঙ্গকে অর্পণ করে নাই৷ 

কবিতাটির মধ্যে বসন্তের অভ্যাগম বর্ণিত হইয়াছে । মদন IFF 
ধারণ করিয়৷ দিগ্‌ বিজয়ের অভিযান করিবেন। বসন্তকাল তাহার 
সখা; তাই মদনের জন্য বসন্ত শর প্রস্তুত করিতেছেন। শরগুলির 
শাণিত অগ্রভাগ পুষ্প-নিৰ্ম্মিত; কিশলয় পক্ষরূপে যুক্ত হইয়াছে। 
এই শরগুলির লক্ষ্য কিন্তু সকলে নহেন--মাত্র যুবতী নারীগণ | 
বসন্ত এগুলিকে প্রস্তুত করিতেছেন__ এখনও সখার হস্তে অর্পণ করেন 
নাই। কবিতাটির বাচ্য অর্থ এই পধ্যন্তই। এই অর্থটি কবি- 
প্রোটোক্তিসিদ্ধঃ কারণ বসন্ত কর্তৃক শরপ্রস্তুতি অথবা কামদেব কর্তৃক 
পুষ্পশর দ্বারা যুবতী নারীর বক্ষোবিদারণ--এগুলি লৌকিক জগতের 
বস্তু নহে। কবিকল্পনার অলৌকিক মহিমায় এই অলীক বন্তগুলি 

সত্যের রূপ পরিগ্রহ করিয়াছে! ঈদৃশ বাচ্য অর্থ কিন্তু এইখানেই 
বিরত হয় নাই-_ইহা অর্থান্তরের গ্যোতনায় পরিসমাপ্ত হইয়াছে। 
ARIF হৃদয়গুলির দুঃসহ মদন-ব্যথার মাত্র elas হইয়াছে ; ইহা 
ক্রমশই বধিত হইয়া যে অনুরাগি-চিত্তকে নিঃশেষে মথিত করিবে__ 
তাহাই এস্থলে গ্যোতনার বিধয়। “প্রস্তুত করিতেছে__অর্পণ করে 
নাই’--এইকরলপ উক্তি প্রণয়বাথার অবধারিত ক্রমবর্ধমানতাকে সুচিত 
করিতেছে। এই সঙ্কট কালে যাহারা আহত হইবেন তাহাদের 
অভিযোগের পথও রুদ্ধ ; কারণ যিনি আনাত করিতেছেন তিনি তো 
অঙ্গরহিত-_একেবারেই ধরাছে'য়ার বাহিরে ; তাহার উপর পাস্টা 
আক্রমণ চলে না। আর এই অঙ্গরাহিতারপ রক্ষাকবচের অন্তরালে 
থাকিয়া তিনি সমর নীতির পথও ত্যাগ করিয়াছেন ; কারণ শাস্ত্র 
নারীকে অবধ্য বলিয়া ঘোষণা করিলেও তিনি বাছিয়া বাছিয়। নারী- 
গুলিকেই বধ করিতেছেন। তাহার শরগুলিও খণ্ডনের যোগ্য নহে, 
কারণ সেগুলি পুষ্পনিমিত। নিখিলের সমস্ত কুম্থমের যুগপৎ বিলুপ্তি 
কোন্‌ অন্ত্রের দ্বারা সম্ভব হইতে পারে? স্বৃতরাং নব বসন্তে প্রণয়- 
বেদনা অসহা হইলেও অপ্রতিকার্য। এইরূপে বিবিধ বস্তু পূর্বোক্ত 
কবি প্রৌটোক্তিসিদ্ধ অর্থ হইতে ধ্বনিত হইতেছে 
রবীন্দ্রনাথের লেখা হইতে এইরূপ ধ্বনির একটি দৃষ্টান্ত নিয়ে 

উদ্ধৃত করা যাইতেছে । ীতাঞ্জলি'র মধ্যে থুলামন্দির, নামক 
কবিতাটিতে কৰি লিখিয়াছেন__ 

‘তিনি গেছেন যেথায় মাটি ভেঙে করছে চাষ! চাষ__ 

পাথর ভেঙে কাটছে যেথায় পথ; খাটছে বারোমাস। 

রৌদ্রে জলে আছেন সবার সাথে, 
ধুলা তাহার লেগেছে ছুই হাতে-- 
তারি মতন শুচি বসন ছাড়ি আয়রে ধুলার "পরে ৷’ 
এই কবিতাটির বাচ্যার্থ স্পষ্ট । যেখানে কৃষক নিরন্তর পরিশ্রম 

করিয়া ভূমি কর্ষণ করিতেছে, যেখানে শ্রমিক পাথর ভাঙিয়া পথ 
প্রস্তুত করিতেছে সেইখানে দেবতা গিয়াছেন। তিনি রৌদ্রে বৃষ্টিতে 

সকলের সঙ্গে আছেন ; তাহার হস্তদ্বয় ধুলিধূসরিত। তুই শুচি বসন 
ত্যাগ করিয়া তাহার মতন ধুলার উপরে আয়-__রচনাটির বাচ্যার্থ 
এই পর্যন্ত । এই বাচ্যবস্তটি আবার কবি-কল্পিত; কারণ দেবতা 
ক্লান্ত শ্রমিকের সহিত ধুলিধুসরিতাঙ্গ হইতেছেন--ইহ| কবিকল্পনার 
উপর প্রতিষ্ঠিত। সুতরাং অভিধা শক্তি এখানে কবিপ্রৌটোক্তিসিদ্ধ 
বস্তুকে বুঝাইতেছে। কিন্তু এই বাচ্য বস্তুর অন্তরালে যে একটি 
রমণীয় অর্থান্তরের গ্োতনা হইতেছে তাহ! সহৃদয় ব্যক্তি মাত্রই বুঝিতে 
পারিবেন। জীবনের সমস্ত আলস্য, জড়তা ও গুঁদাসীন্যের অবসান 
ঘটাইয়া কঠোর কর্মযোগী হইবার জন্য কবি সকলকে উদাত্ত কণ্ঠে 
আহ্বান জানাইয়াছেন। রূঢ় বাস্তবের বিভীবিকায় ভীত হইয়| 
তাহা পরিহার কবিবার জন্য যাহারা রুদ্ধদ্বার দেবালয়ে বসিয়া সাধন 
ভজন করে তাহাদের তথাকথিত ভক্তিযোগ জড়ত্বেরই নামান্তর মাত্র । 
‘সেখানে সত্বের আভাস মাত্র থাকে; বস্তুত: তাহা তমোগুণের পরি- 
পূর্ণ প্রকাশ । এই তামসিকতার আধিক্যে মানুষের সত্যদৃষ্টি হয় 
‘কলুবিত--তাহার সাধন৷ হয় ব্যৰ্থ। এই পথে সে কখনও শ্রেয়ঃ 
লাভ করিতে পারে না। সুতরাং এ পথ তাহাকে পরিহার করিতে 
হইবে। সে ভক্তিযোগের অধিকারী নহে; কর্মযোগ তাহার গ্রহ- 
Na কর্মের সাথে তাহার জড়তার অবসান হইবে। তমোগ্রস্ত 
চিত্তের মল ক্ষালিত হইয়া গেলে তাহাতে wal ভক্তির প্রকাশ আপন 
হইতেই হইবে। তাই কবি কল্যাণলাভেচ্ছ সাধককে কমযোগে 
নিরত হইতে আহ্বান করিতেছেন ৷ সেই পথেই সে ভগবৎ সান্নিধ্য 
লাভ করিবে । বল! বাহুল্য, কবিতার এই ধ্বন্যমান অর্থটি উহার 
বাচ্যার্থ অপেক্ষা চারুতর, যদিও বাচ্যার্থ হইতেই ইহার উল্লাস। তাই 
রচনাটির মধ্যে কৰিপ্রৌটোক্তিসিদ্ধ বস্তু হইতে বস্তুধ্বনির উদাহরণ 
পাওয়৷ যাইতেছে 
এইবার কবিপ্রৌঢ়োক্তিসিদ্ধ বস্তু হইতে অলংকার ধ্বনির একটি 
উদাহরণ দেওয়া যাইতেছে | 
“রজনীঘু বিমলভানোঃ করজালেন প্রকাশিতং বীর । 

ধবলয়তি ভুবনমণ্ডলমখিলং তব কীর্তিসম্ততিঃ সততম্‌ ৷” 

—@ বীর! রাত্রিকালে চন্দ্ৰকিরণে প্ৰদীপ্ত জগৎকে তোমার 
যশোরাশি নিরন্তর শুভ্ৰ করিয়া রাখিয়াছে। 

এই কবিতাটির মধ্যে কোন বীরের স্তুতিগান করা হইয়াছে। 
যে জগৎ মাত্র নিশাকালে ন্দ্রকিরণ-ন্নাত হইয়া শুভ্রতা প্রাপ্ত হয়, এই 
বীরের যশোরাশি তাহাকে নিত্য-শুভ্র করিয়া রাখিয়াছে। এই বাচ্য 
বস্তুটি কবি কল্পনাসিদ্ধ; কারণ কীতির ধবলত্ব লৌকিক জগতে 
অনুভবসিদ্ধ নহে। ঈদৃশ বাচা অর্থ হইতে একটি ব্যতিরেকালংকারের 
ব্যঞ্জন| হইতেছে । যশোরাশি চন্দ্রকিরণ অপেক্ষা অধিককাল স্থায়ী, 
অক্ষয় এবং প্রদীপ্ততর--ইহাই সেই ব্যতিরেকের স্বরূপ । ব্যঞ্জনা- 
লব্ধ এই বাতিরেকার্থটি পূর্বোক্ত বাচ্যার্থ অপেক্ষা চারুতর হইয়াছে 
বলিয়া কবিতাটিকে ব্যতিরেক-অলংকার ধ্বনির স্থল বলা যাইতেছে | 

নিয়ে যে কবিতাটির উল্লেখ করা যাইতেছে তাহাতে দেখা 
যাইবে, কবিপ্রৌটোক্তিসিদ্ধ বস্তু হইতে উৎপ্রেক্ষ। অলংকারের ধ্বনি 
হইতেছে। ; 

ন্দনাসক্তভুজগনিঃশ্বাসানিলমৃচ্ছিতঃ ৷ 
মূচ্ছ য়ত্যেয পথিকান্‌ মধৌ মলয়মারুতঃ॥৮ 

-চন্দনবৃক্ষে বিজড়িত ভুজঙ্গের নিঃশ্বাস বায়র দ্বারা উপচিত 
এই মলয় পবন বসন্তকালে পথিকদিগকে Wes করিতেছে!” 

বসন্তকালে সুরভি মলয়ানিল প্রোষিত প্রিয়জনের আসঙ্গ-লিন্সা 
বর্ধিত করিয়া মানসিক আতির কারণ হয়__এই বস্তুট্‌কুই এখানে 
বাচ্য। কিন্তু এই বাচ্য বস্তুটি নিবেদিত হইয়াছে একটি কৰি 
কল্পনাসিদ্ধ অর্থের সাহায্যে বসন্তকালে মলয় পবন যে প্রবাসী 
প্রণয়ী ব্যক্তিকে মৃছিত করে তাহা লৌকিক জগতের অনুভবসিদ্ধ 
ব্যাপার নহে; কবির কাব্য জগতেই কেবল এইরূপ বর্ণনা পাওয়া 
যায়। কিন্তু এই কবিপ্রৌঢ়োক্তিসিদ্ধ বাচ্য বস্তুর হেতুরূপে যে বিশেষণটি 
নিবদ্ধ হইয়াছে তাহা হইতে উৎপ্রেক্ষালংকার ধ্বনিত হইতেছে | 
দক্ষিণবায় মলয় পর্বতের চন্দনবন কম্পিত করিয়া যখন প্রবাহিত 

হইয়া আসে তখন উহা চন্দনের সৌর্ভলুব্ধ ভুজঙ্গগুলির RIRA 
নিঃস্বাসবায়ুর দ্বারা সম্পক্ত হয়। দক্ষিণানিলের সেই বিষসম্পর্কই 
যেন পথিকের মূচ্ছার হেতু-_এইটিই এখানে ব্যঙ্গ উতপ্রেক্ষার _ 
স্বরূপ | 

আচাৰ্য্য অভিনব গুপ্ত তাহার লোচনচীকার মধ্যে মন্তব্য করিয়া- 
ছেন যে, এস্থলে UT উতপ্রেক্ষার আরও একটি বিষয় মাছে। যেমন 
পৃথিকদের মধ্যে একজন মূছিত হইলে অন্যসকলেরও ধের্ঘচ্যুতি ঘটে 
তেমনি মলয় পবন নিজে মূৰ্ছিত হইয়া যেন আর সকলেরও মূছণর 
কারণ হইয়াছে; ঈদৃশ উতপ্রেক্ষিত অর্থের Heats কবিতাটির 
মধ্যে আছে। নিয়ে অভিনব গুপ্তের কথাগুলি উদ্ধত করা' 
যাইতেছে__ 

'একশ্চ মুচ্ছিতঃ পথিকমধ্যে অন্যেবাষপি ধৈর্যচ্যুতিং বিদধৎ 
TER করোতি__ইতি Vora উৎপ্রেক্ষা ৷? 

_পথিকদের মধ্যে একজন মূর্ছিত হইয়া অন্য সকলেরও ধৈর্ধ- 
চ্যুতি বিধানপূর্বক মূছ উৎপাদন করে-_এইভাবে উভয় দিক্‌ 
দিয়াই উৎপ্রেক্ষা আছে | 

এখন রবীন্দ্রনাথের রচনা হইতে এইরূপ ধ্বনির একটি দৃষ্টান্ত নিয়ে 
উদ্ধত হইতেছে। রবীন্দ্রনাথ বলাকা! কাব্যগ্রন্থের ‘শাজাহান’ শীর্ষক 
কবিতার একস্থলে লিখিয়াছেন_- 

তোমার সৌন্দর্যদূত যুগ যুগ ধরি 
এড়াইয়| কালের প্রহরী 
চলিয়াছে বাক্যহারা এই বার্তা নিয়া 
“ভুলি নাই, ভুলি নাই, ভুলি নাই, প্রিয়া ৷” 

এই রচনার বাচ্য বস্তু স্পষ্ট। তাজমহলের কালজয়ী সৌন্দর্যদূত 
যুগ-যুগ ধরিয়া সম্রাটের দাম্পত্য-প্রেমের স্মৃতি নিঃশব্দে প্রিয়ার 
নিকট বহন করিতেছে--ইহাই এখানে রচনার বাঁচাবস্ত এবং এই 
বাচ্যবস্তুটি পরিপূর্ণভাবে কবির কল্পনার উপর প্রতিষ্ঠিত। কারণ 
লৌকিক জগতে কেহ কখনও সৌন্দর্যকে দূত হইয়া বার্তা বহন 

করিতে দেখে নাই। কিন্তু কবিপ্রৌঢ়োক্তিসিদ্ধ ঈদৃশ বাচাবস্ত 
হইতে ব্যঞ্জনা শক্তির মহিমায় একটি ব্যতিরেকালংকার ধ্বনিত 
হইতেছে যে, তাজমহলের এই সৌন্দর্য দূত লৌকিক দূত অপেক্ষা 
মহীয়ান্‌ ও অসাধারণ। : প্রেমবার্তাবাহী লৌকিক দূত কখনও বা 
সতর্ক প্রহরীর দ্বার! ধৃত হইতে পারে; কিন্তু এই সৌন্দর্যরূগী দূত 
প্রহরীর দ্বার! ধৃত হইবার নহে। লৌকিক দূতের কার্য কালের 
দ্বারা সীমাবদ্ধ; কিন্ত এই সৌন্দর্ধদৌত্য যুগ-যুগাস্তর ব্যাগী। 
লৌকিক TS বাক্যময় বার্তা বহন করে--এ দূত নির্বাক, নীরব । 


- সর্বোপরি; লৌকিক দূত প্রেরিত হয় শরীরধারী জীবের উদ্দেশে; 


কিন্তু এই সৌন্দর্য দূতের যোগ অশরীরী আত্মার সহিত। এইভাবে 
দেখা যাইতেছে, একের অপেক্ষা অন্যের উৎকর্ষবোধনাত্মক 
ব্যতিরেকালংকার নানারূপে ধ্বনিত হইয়| রচনার সৌন্দর্য বৃদ্ধি 
করিয়াছে । এখানে বাচ্যবস্ত ততটা সুন্দর নহে--যতটা এই ধ্বন্যমান 
অলংকার। Boar এটিকে ধ্বনিকাব্যের বিষয়ীভূত মনে করিতে 
হইবে। এটি কবিপ্রোটোক্তিসিদ্ধ বস্তু হইতে অলংকার ধ্বনির 
উদাহরণ | 

এইবার কৰিপ্রৌঢোক্তিসিদ্ধ অলংকার হইতে বস্তুব্যঞ্জনার বিষয়টি' 
আলোচনা করা যাইতেছে । ইহার উদাহরণ-স্বরূপ নিয়লিখিত 
কবিতাটি গ্রহণ করা যাইতে পারে | 

“দশাননকিরীটেভ্যস্তৎক্ষণং রাক্ষসশ্ৰিয়ঃ ৷ 
মণিব্যাজেন পধ্যস্তাঃ পৃথিব্যামশ্ৰুবিন্দবঃ ৷ 

--সেইক্ষণে রাবণের মুকুট হইতে মণির ছলে ব্লাক্ষসন্জীর 
অশ্রবিন্দুগুলি পৃথিবীতে পতিত হইয়াছিল। 

শ্রীরামচন্দ্র যখন জন্মগ্রহণ করিলেন তখন রাবণের রত্বখচিত 
মুকুট হইতে মণিগুলি চরম অশুভের সুচনা করিয়া ঝরিয়া পড়িল। 
কবি বলিতেছেন, সেগুলি তো মণি নহে__রাক্ষসরাজলক্্মীর 
অশ্রুকণাগুলি মণির আকারে পৃথিবীতে পর্যন্ত হইয়াছিল। এখানে 
MAS LS অলংকার বাচ্য হইয়াছে; কারণ প্রকৃতপক্ষে মণিগুলি; 
Ba ’ 

ঝরিয়া পড়িলেও তাহার অপলাপ করিয়া তংস্থলে অশ্রুবিদ্দুর 
আরোপ করা হইয়াছে। আবার রাক্ষসরাজগ্রীর অশ্রুবিন্দু অলীক 
রলিয়া এখানে অপহ্তি অলংকারটি কবিপ্রৌঢ়োক্তিসিদ্ধ বুঝিতে 
হইবে। ঈদৃশ বাচ্য অলংকার হইতে একটি বস্তুর ধ্বনি হইতেছে। 
অদূরভবিঝাতে শ্রীরামচন্দ্র কর্তৃক রাক্ষসত্রীর বিনাশ অবশ্যস্তাবী__ 
এই অর্থটি এখানে ব্যঞ্জনার বিবয়। এই ব্যগ্জনাগম্য অর্থটি বাচ্য 
অপহ্কৃতি অপেক্ষা সুন্দরতর বলিয়া রচনাটিকে ধ্বনি কাব্য বলা 
বাইতেছে। 

কবিপ্রৌটোক্তিসিদ্ধ অলংকার হইতে বস্তধ্বনির আর একটি 
দৃষ্টান্ত নিয়ে উদ্ধৃত করা হইতেছে। 

‘গাঢ়ালিঙ্গনৱভসোদ্যতে দয়িতে লঘু সমপসরতি। 
মনস্বিন্যা মানঃ পীড়নভীরুরিব হৃদয়াৎ ॥” 

প্ৰিয়তম হর্ষভরে নিবিড় আলিঙ্গন করিতে উদ্ধৃত হইলে 
মনস্বিনীর মান গীড়নের ভয়েই যেন হৃদয় হইতে দ্রুত সরিয়! যায় ৷ 

ইহা! প্রণয়াপরাধী কোন নায়কের প্রতি কুপিতা নায়িকার প্রসন্নতা 
বিধানের জন্য সখীর উক্তি। নায়িকার যাহাতে মান ভঙ্গ হয় সেই 
জন্য মানবতীদের বৃত্তান্ত সখী বর্ণনা করিতেছেন। এই কবিতাটির 
মধ্যে উৎপ্রেক্ষালংকার বাচ্য হইয়াছে। মনফ্ষিনী নারীদের হৃদ্‌-গত 
অভিমান আলিঙ্গন-জনিত গীড়নের ভয়েই যেন হৃদয় হইতে 
দ্রুতগতিতে নিঃশেষে সরিয়া বায়-_ইহাই উৎপ্রেক্ষার বিবয়। এই 
উৎপ্রেক্ষাটি আবার কবি কল্পনার উপর প্রতিষ্ঠিত: কারণ ভীতিবশে 
অভিমানের পলায়ন লৌকিক জগতের বস্তু নহে। এইরূপ: বাচ্য 
অলংকার . হইতে অন্য একটি বস্তুর GA হইতেছে। যদি 
মনস্বিনীদেরও মান এতই ক্ষণভঙ্গুর হয় তাহা! হইলে তোমাদের মত 
সামান্ত। নারীর ষথাকালে অবশ্যই মানভঙ্গ হইবে; স্বৃতরাং বিলম্ব 
করিয়া বৃথা আত্মবঞ্চনা করিতেছ-_-এইরূপ বস্তু এখানে ব্যঞ্জনার 
বিষয় । এইভাবে কবিপ্রোটোক্তিসিদ্ধ অন্যান্য বাচ্যালংকার হইতেও 
TERA হইতে পারে ৷ 


টি = নম. 


te কিনি 


নিয়ে রবীন্দ্রনাথের কাব্য হইতে এইরূপ ধ্বনির একটি উদাহরণ 
দেওয়া যাইতেছে। ‘সোনার তরী’তে ‘প্রতীক্ষা? নামক কবিতায় 
ৰবীন্দ্ৰনাথ বলিয়াছেন 
ওগো মৃত্যু, সেই লগ্নে নির্জন শয়নপ্রান্তে 
এস বরবেশে, 
আমার পরাণ বধু ক্লান্ত হস্ত প্রসারিয়া 
বহু ভালোবেসে 
ধ্রিবে তোমার বাহু, তখন তাহারে তুমি 
মন্ত্র পড়ি’ নিয়ো; 
রক্তিম অধর তার নিবিড় চুম্বন দানে 
ate করি? দিয়ে| | 
কৰি তাহার কল্পনাশক্তির মহিমায় মৃত্যুকে বররূপে এবং প্রাণকে 
বধুরূপে দেখিয়াছেন। মৃত্যুর নিকট জীবনের আত্মসমর্পণকে তিনি 
বরবধূর বিবাহরূপে কল্পনা করিয়াছেন। স্পষ্টই দেখা যাইতেছে, 
রচনাটির মধ্যে রূপকালংকার বাচ্য হইয়াছে। কিন্তু এই কবি-কল্পিত 
বাচ্যালংকার যে অন্য একটি বস্তুর দ্যোতন| করিতেছে তাহা সহৃদয় 
মাত্রই বুঝিতে পারিবেন। আমরা অজ্ঞানবশে নিত্য মৃত্যুভীত হইয়া 
থাকিলেও মৃত্যুই জীবের অবশ্যম্ভাবী পরিণাম । জ্ঞানী ব্যক্তি ইহাতে 
ভয় পান all তিনি বরং এই অবধারিত পরিণামের আকাক্তা 
করেন। মৃত্যু অসম্পূর্ণ জীবনের সম্পুর্ণতা বিধান করে। যাহা জীর্ণ, 
পুরাতন, আশাহত তাহাকে মৃত্যু দেয় নব রূপ নূতন প্রেরণা । মৃত্যুই 
সুচনা করে নূতন জীবনের । ব্যর্থ সাধনার সমস্ত ব্যাকুলতার অবসান 
ঘটাইয়া এবং নূতন সাধনার অবকাশ দিয়! মৃত্যু সিদ্ধির পথে জীবনকে 
অগ্রসর করিয়া দেয়। সুতরাং মৃত্যুর কঠোররূপে প্রাণ ভীত হইলেও 
উভয়ের মহামিলন জীবের একটি পরম কল্যাণের সুচনা করে। বলা 
বাহুল্য, এই ধ্বনিত বস্তুটি বাচ্য রপক-অলংকার অপেক্ষা চারুতর 
হইয়াছে এবং তাহাই রচনাটির উপাদেয়তার হেতু তাই কবিতাটি 
কবিপ্রৌটোক্তিসিদ্ধ অলংকার হইতে বস্তুধ্বনির একটি উদাহরণ স্থল! 

এখন কবিপ্রৌটোক্তিসিদ্ধ অলংকার হইতে অলংকার ধ্বনির 

উদাহরণ দেওয়া যাইতেছে,_ 
‘ধন্মিল্লে নবমল্লিকাসমুদয়ে| হস্তে সিতান্তোরুহম্‌ 
হারঃ কণ্ঠতটে পয়োধরযুগে শ্রীখগুলেপো ঘনঃ। 
একোহপি ত্ৰিকলিঙ্গ-ভূমি-তিলক | ত্বৎকীন্তিরাশির্ধযৌ 
নানামণ্ডনতাং পুরন্দরপুরী-বামক্রবাং বিগ্রহে ৷? 

_-হে তৈলঙ্গদেশাধিপ ! আপনার AEN এক হইলেও 
অমরাবতীর দেবন্ুন্দরীদের অঙ্গে তাহ| বিবিধভূষণরূপে ,বিরাজিত 
আছে। তাহাদের খোঁপায় ইহা নবমল্লিকাগুচ্ছ, হস্তে শ্বেতপদ্ম, 
কণে হারমালা এবং স্তনদ্বয়ে নিবিড় চন্দনপ্ৰলেপ 1” 

স্পষ্টই দেখা যাইতেছে, এখানে রূপক অলংকার বাচ্য হইয়াছে । 
কীন্তিরাশি এবং নবমল্লিকাগুচ্ছ প্রভৃতির মধ্যে অভেদ কল্পনা 
সেই রূপকের বীজ। কিন্তু এখানে রূপকটি আবার কবি কল্পনাসিদ্ধ 
অর্থের উপর প্রতিষ্টিত। কবিগণ হাস্য এবং কীন্তির শুভ্রবর্ণ কল্পনা 
করিয়া থাকেন; সেই vasta সাদৃখ্যকে অবলম্বন করিয়া এখানে 
কাঁতিরাশিতে নবমল্লিকা-গুচ্ছ প্রভৃতি উপমানের আরোপ সম্ভবপর 
হইয়াছে। সুতরাং এখানে রূপকালংকারটি কবিপ্রৌটোক্তিসিদ্ধ 
বলিতে হইবে। কিন্ত ইহা যে অর্থান্তরের অভিব্যপ্তনা করিতেছে 
তাহ! বিভাবনা নামক অলংকার। “তুমি পৃথিবীলোকে থাকিয়াও 
স্বৰ্গস্থিত দেবগণের উপকার কর’--ইহাই সেই বিভাবনার স্বরূপ 
কারণ বিনাই যেখানে কার্য্যোৎপান্তির কথা বলা হয় সেখানে বিভাবনা 
অলংকার হইয়া থাকে। aa দেবগণের উপকার করিতে হইলে 
স্বৰ্গস্থিতির প্রয়োজন আছে। কিন্তু কবিতায় বর্ণিত এই রাজা 
স্বৰ্গস্থিতি বিনাই দেবগণের উপকার করিতে সমর্থ। অন্যথা 
'দেবন্থন্দরীগণ তাহার কীন্তির মাল! পরিধান করিতেন না ৷ এইভাবে 
এখানে বিভাবনা অলংকার ব্যঙ্গ্য হইয়া বাচা রূপক অপেক্ষাও চারুতর 
হইয়াছে; তাই কবিতাটি ধ্বনিকাব্য গোষ্ঠীতে গণ্য হইবার 
যোগ্য । 

এইরূপ অলংকার-ধ্বনির আর একটি দৃষ্টান্ত নিয়ে উদ্ধৃত করা 

যাইতেছে 
‘যা স্থবিরমিব হস্তী কবিবদনান্বুরুহবদ্ধবিনিবেশা | 
দর্শয়তি ভুবনমগণ্ডলমন্যদিব জয়তি সা বাণী ৷’ 

—fafa কবির বদন কমলে উপবেশনপূর্ববক হাসিতে হাসিতে 
যেন বৃদ্ধ SALF জগৎ অন্য প্রকারের মত দেখাইয়া থাকেন সেই 
বাণীর জয় হউক। { i 

রচনাটির মধ্যে কবিকৃতির জয়গান কর! হইয়াছে। এখানে 
“হসন্তীইবর’--‘'যেন হাসিতে হাসিতে” এবং “আন্যদ্ইব*_-“ষেন অন্য 
ব্লকমের’ এই ছুই স্থলে DTAP অলংকার বাচ্য হইয়াছে । এই 
উৎপ্রেক্ষালংকার দুইটি আবার কবিপ্রৌটোক্তিসিদ্ধ' অর্থের উপর 
প্রতিষ্ঠিত। কারণ বাণীর হাস্য এবং ভূবনমগ্ডলের অন্যথ৷ প্রকাশ 
লোকসিদ্ধ বস্তু নহে। Feet কবিকল্পিত অলংকার হইতে যে 
অর্থান্তরের Cowal হইতেছে তাহা ব্যতিরেক অলংকার । বিধাতার 
স্থষ্টি অপেক্ষ৷ কবিস্থষ্টির উৎকর্ষ খ্যাপনই সেই ব্যতিরেকের বিষয় | 
‘যেন হাসিতে হাসিতে এই প্রথম উতপ্রেক্ষা হইতে ইহাই ধ্বনিত 
হইতেছে যে, বিধাতার সৃষ্টি সুখ দুঃখ এবং মোহের দ্বারা সংকুল। 
fea কবিস্থষ্টি “হলাদৈকময়ী'__অবিমিশ্রন্ুখাত্সিকা। ইহা কোন 
দিক্‌ দিয়া ছুঃখসম্পূক্ত নহে। সুতরাং জগৎ স্থষ্টি অপেক্ষা ইহার 

Så সমধিক। আবার, ‘যেন অন্য রকমের'_-এই- বাচ্য 
উৎপ্রেক্ষাটি হইতে ধ্বনিত হইতেছে যে, বিধাতার স্থষ্টি কার্যকারণের 
শৃঙ্খলে নিগড়িত,, কিন্ত কবিস্থষ্টি “নিয়তি-কত-নিয়ম-রহিতা” ; 
লৌকিক জগতের নিয়ম-কানুনের দ্বারা তাহ! শাসিত নহে। কবির 
নব নব উন্মেবশালিনী প্রজ্ঞার দ্বার! স্থষ্ট যে জগৎ তাহার নিত্য নূতন 
রূপ। কবি ঠিক যেমনটি চাহিবেন বিশ্ব সেইভাবেই পরিবর্তিত 
হইবে। সুতরাং কবিজগৎ লৌকিক জগৎ অপেক্ষা বিলক্ষণ। এই 
ভাবে পূর্বোক্ত দুইটি বাচ্য উৎপ্রেক্ষালংকার. হইতে ছুইপ্রকার 
ব্যতিরকোৌলংকারের ধ্বনি হইতেছে । এই ধ্বনিত ব্যতিরেক বাচ্য 


€o 


উৎপ্রেক্ষা অপেক্ষা সুন্দরতর বলিয়া রচনাটি ধ্বনিকাব্যের বিষয় 


হইয়াছে বলিতে হইবে | 


জগন্নাথ তাহার রসগঙ্গাধরের মধ্যে এইরূপ অলংকার-ধ্বনির 


যে উদাহরণটি দিয়াছেন তাহা নিয়ে উদ্ধৃত করা যাইতেছে। 
'দয়িতে রদনত্বিষাং মিষাদয়ি তেইমী বিলসন্তি কেসরাঃ। 
অপি চালক-বেষধারিণো মকরন্দস্পৃহয়ালবোইলয়ঃ ৷” 

হে faal তোমার moga ছলে ওই কেশরগুলি 
শোভা পাইতেছে। আর মধুলুন্ধ অলিগুলি অলকের বেশ ধারণ 
করিয়াছে। ন 

ইহা প্রিয়া-প্রসাদন-নিরত কোন নায়কের উক্তি । কবিতাটির মধ্যে 
দুইটি WSLS অলংকার বাচ্য হইয়াছে। ‘ইহা তে! দস্ত-দ্যুতি 
নহে-_ ইহা কেশর এবং ‘এগুলি তে। অলক নহে---ইহার| WS 
ভ্রমর’ এই উভয় বাক্যের মধ্যেই প্রকৃত দন্ত এবং অলকের অপলাপ 
করিয়া তৎস্থলে যথাক্রমে 'অপ্রকৃত কেশর ও ভ্রমরের আরোপ করা 
হইয়াছে। এই অপঙ্কতি দুইটি আবার কবিকল্পিত বস্তুর উপর 
প্রতিষ্ঠিত ; কারণ ভি দাতের ছটার কেশর হওয়া অথব| অলকের 
ভ্রমর হওয়া লৌকিক জগতের বস্তু নহে। ইহারা অলৌকিক বলিয়া 
এস্থলে অপহু,তি দুইটি কবিপ্রৌটোক্তিসিদ্ধ। কিন্তু তাহ! হইতে 
তৃতীয় একটি ajg তির ধ্বনি হইতেছে যে, ‘তুমি তো নারী নও-_ 
তুমি নলিনী’। এস্থলে মনে রাখিতে হইবে, জগন্নাথ কবিপ্রৌঢ়োক্তি 
এবং কবিনিবদ্ধ বক্তুপ্রৌটোক্তির মধ্যে কোন ‘ভেদ স্বীকার 
করেন না! এইভাবে কৰবিপ্রৌঢোক্তিসিদ্ধ অন্যান্য অলংকার হইতেও 
অলংকারাস্তরের ধ্বনি হইতে পারে। 

রবীন্দ্রনাথের রচন| হইতে এইরূপ ধ্বনির একটি দৃষ্টান্ত নিয়ে 
উদ্ধৃত হইতেছে। কবি তাহার “চিত্রা” কাব্যে উর্বশী” শীৰ্ষক 
কবিতাটির প্রারস্তে লিখিয়াছেন,__ 

নিহ মাতা, নহ কন্যা, নহ বধু, সুন্দরী রূপসী; 
হে নন্দনবাসিনী উর্বশী ৷’ 

উর্বশী মাতাও wea, কন্ঠাও নহেন, We নহেন__এইরূপ 
উক্তিতে বিরোধাভাস অলংকার বাচ্য হইয়াছে। কিন্তু এই বাচ্য 
অলংকারটিই এখানে কাবা সৌন্দর্য্যের হেতু নহে। ইহার অন্তরালে 
যে বাতিরেকালংকারের ধ্বনি হইতেছে তাহ! রমণীয়তর। লৌকিক 
জগতে নারী কোন না কোন সম্পর্কে জড়িত, কিন্ত কবির উর্বশী 
অলৌকিক, অসামান্য-_ইহাই এখানে ধ্বনিত বাতিরেকালংকারের 
স্বরূপ। কাবা সৌন্দর্যের বিচারে এই ধ্বনিগম্য অলংকারটি 
বাচ্যালংকার অপেক্ষা ব্ুন্দরতর হইয়াছে বলিয়| রচনাটিকে 
- ধ্বনিকাবা বলিতে হইবে । এটি কবিপ্রৌটোক্তিসিদ্ধ অলংকার-ধবনির 
উদাহরণ | 

এ পৰ্যন্ত আমরা কবিকল্পনাসিদ্ধ অর্থকে উপজীব্য করিয়া যে 
চারিপ্রকার ধ্বনিকাবোর সম্ভব তাহার আলোচন! করিলাম । এইবার 
কবিনিবন্ধ নায়কাদির প্রৌঢ়োক্তিসিদ্ধ অর্থের উপর প্রতিষ্ঠিত ধ্বনি- 
ভেদগুলির স্বরূপ বিচার করিয়া দেখা যাইতেছে । তাদুশ বস্তু হইতে 
বস্তুধ্বনির উদাহরণস্বরূপ নিয়োদ্ধ ত কবিতাটি গ্রহণ করা৷ যাইতে পারে! 

‘শিখরিণি oy নাম কিয়চ্চিরং কিমভিধানমস!বকরোত্তপঃ | 

তরুণি যেন তবাধরপাটলং দশতি |বন্ফলং শুকশাবকঃ ৷৷” 

_ হেতরুণি! ওই শুকশাবক কোন্‌ পর্বতে কতদিন ধরিয়া 
কী তপস্ত। করিয়াছিল যাহার ফলে তোমার অধরের ন্যায় রক্তবর্ণ 
বিশ্বফলকে দংশন করিতেছে ৷” : 

ইহা নায়িকার প্রতি অনুরাগী কোন নায়কের উক্তি। নায়ক 
এইরূপ চাটুবাক্য প্রয়োগ করিয়া নায়িকার চিত্ত জয় করিতে 
চাহিতেছেন। বিশ্বলের অধর-পাটলত্ব অথবা শুকশাবকের তপশ্চরণ 
নায়কের কল্পনাসিদ্ধ বস্ত। Set বস্তু হইতে অন্য একটি 
বস্তুর ধ্বনি হইতেছে যে, তোমার অধর বহু পুণ্যের ফলে লাভ 
করা যায়। এইরূপ উক্তি অধরের অসামান্য উপাদেয়তার দ্যোতনা 
করিতেছে। 

রবীন্দ্রনাথের রচনা হইতে এইরূপ বনস্তধ্বনির একটি FARGE] 
নিবদ্ধ হইতেছে। “চিত্রা” কাব্যে ‘স্বৰ্গ হইতে বিদায়’ কবিতাটির 
মধ্যে নায়ক বলিতেছেন, 
“দেবগণ, 
মাঝে মাঝে এই স্বৰ্গ হইবে স্মরণ 
দূরন্বপ্সম, যবে কোন অর্ধরাতে 
সহসা হেরিব জাগি নির্মল শব্যাতে ii 
পড়েছে চন্দ্রের আলো-_ নিদ্রিতা প্রেয়সা, 
FSC শিথিল বাহু; পড়িয়াছে খসি 
গ্রন্থি শরমের, ag সোহাগ চুম্বনে 
সচকিতে জাগি উঠি গাঢ় আলিঙ্গনে 
লতাইবে বক্ষে মোর ৷ : দক্ষিণ অনিল 
আনিবে ফুলের গন্ধ, জাগ্রত কোকিল 
গাহিবে ITA শাখে ৷) 
এই কাব্যখণ্ডটির বাচ্যার্থ স্পষ্ট। একটি পরম মধুর পরিবেশের 
মধ্যে বিশিষ্ট অবস্থায় যখন প্ৰিয়াপ্ৰাপ্তি ঘটিবে তখন নায়ক স্বপ্নের মত 
স্বর্গলোকের কথা মনে করিবেন__ইহাই রচনাটির বাচ্য বস্তু। কিন্ত 
এই বাচ্য বস্তুর অন্তরালে ব্যপ্রনাশক্তির মহিমায় অন্য একটি বস্তুর ধ্বনি 
হইতেছে। স্বর্গের কল্পিত gagi যতই প্রলোভনকর হউক না 
কেন পৃথিবীর স্নেহের নিকট তাহা অকিঞ্চিৎকর। যে মর্তভূমির সহিত 
আমাদের হাসি অশ্ৰু RA দুঃখ, আনন্দ বেদনার নিগুঢ় সম্পর্ক 
যাহার করুণা ধারায় আমরা নিত্যস্নাত হইয়া জীবন ধারণ ও পোষণ 
করিতেছি, যে আমাদের অবসাদে রসায়ন, হতাশায় আশ্বাস, সুখে 
সাহচর্যা এবং দুঃখে সহানুভূতি দিয়া একান্ত আপনার হইয়া আছে 
তাহা স্বৰ্গ অপেক্ষা লোভনীয় ও সুন্দর । এই বস্তুটি KAF 
বাচ্য বস্তু হইতে ঘোতিত হইতেছে বলিয়া রচনাটি আমাদের এত 


সুন্দর লাগে। এটি কবি-নিবদ্ধ বক্তপ্রৌটোক্তিসিদ্ধ বস্ত হইতে 
বস্তধবনির উদাহরণ | - 


৫৬ 


এখন নায়কের প্রৌটোক্তিসিদ্ধ বস্তু হইতে অলংকার ধ্বনির দৃষ্টান্ত 

স্বরূপ নিয়লিখিত কবিতাটি উদ্ধত করা যাইতেছে। 
‘সুভগে ! কোটিসংখ্যত্বমুপেত্যঃ মদনাশুগৈঃ | 
বসন্তে পঞ্চত! ত্যক্তা পঞ্চতাসীদিয়োগিনাম্‌ ৷৷” 

_ হে সুন্দরী! বসন্তকালে মদনের বাণগুলি কোটিসংখ্যা 
প্রাপ্ত হইয়া পঞ্চতা ত্যাগ করিল, কিন্তু বিয়োগিগণ সেই পঞ্চতা 
প্রাপ্ত হইল। 

'_ মদনের পুষ্পবাণ পাঁচটি হইলেও বসন্তকালে বহু পুষ্পের বিকাশ 
হেতু তাহার সংখ্য! বৃদ্ধি হওয়ায় নিখিলের বিরহিগণ বিনাশ প্রাপ্ত 
হইতেছে_-এই অর্থটি কবিতাটির বাচ্যবস্ত। আবার মদনবাণের 
কোটিসংখ্যাপ্রান্তি এবং তাহার দ্বারা নিখিল বিরহীর মরণ_ইহা 
নায়কের কল্পনার উপর প্রতিষ্ঠিত। ঈদৃশ বস্তু হইতে একটি 
উৎপ্রেক্ষালংকার MAS হইতেছে যে, পঞ্চত্ব মদনবাণকে ত্যাগ 
করিয়া যেন বিরহীদিগকে আশ্রয় করিয়াছিল। এইরূপ অলংকার 
ধ্বনির আর একটি দৃষ্টান্ত নিয়ে Baw হইতেছে। 

‘সখি বিরচয্য মানস্ত মম ধীরত্বেনাশ্বাসম্‌ ৷ 
প্রিয়দর্শনবিশৃঙ্খল-ক্ষণে সহসেতি তেনাপন্থতম্‌ P 

_ 'হেসথি! ধৈৰ্য্য আমার মানের আশ্বাস বিধান করিয়া প্রিয়- 
দর্শনের ব্যাকুল ক্ষণে সহসা সরিয়া গেল !* 

ইহ সখীর প্রতি কোন মানবতী নায়িকার উক্তি। নায়িক। 
অভিমান ভরে মনে মনে স্থির করিয়া রাখিয়াছিলেন যে প্রিয় সমাগম- 
কালেও তিনি ধৈর্য্য ধারণ পূর্বক shal হইয়া থাকিবেন। কিন্ত 
যথাসময়ে প্রিয়তমের দর্শন মাত্রেই নিতান্ত ব্যাকুলতা বশে তাহার 
সে ধৈর্য্য থাকে নাই। তাই তিনি সখীকে বলিতেছেন যে, ধৈর্য্য 
তাহার অভিমানের সহায়ক হইবে বলিয়া আশ্বাস দিলেও শেষ পধ্যন্ত 
উহা সেই প্রতিশ্রুতি রক্ষা করিতে পারে নাই; কারণ যখন ধৈধ্যের 
প্রয়োজন উপস্থিত হইয়াছিল তখন তিনি হঠাৎ অধীর! হইয়া স্বীয় 


অভিমান ত্যাগ করিয়াছিলেন! এ স্থলে স্পষ্টই দেখা যাইতেছে, 

নায়িকার উক্তিটি তাহার কল্পনাসিদ্ধ বস্তুর উপর প্রতিষ্ঠিত। অচেতন 
ধৈধ্যের আশ্বাস দান বা অপসরণ লৌকিক জগতের বস্তু নহে। ঈদৃশ 
বস্তু হইতে দুইটি অলংকার এখানে ধ্বনিত হইতেছে_ প্রথমটি 
বিভাবনা এবং দ্বিতীয়টি Serai হেতু বিনা যেখানে কার্যের 
উৎপত্তি হয় তাহা বিভাবনার স্থল। এখানে দেখা যাইতেছে, প্রিয়তম 
প্রার্থনা না করিলেও তাহাকে দর্শন করিয়াই নায়িকা প্রসন্না হইয়া: 
আত্ম সমর্পণ করিয়াছেন। সুতরাং প্রিয়-প্রার্থনারূপ হেতু ব্যতিরেকে 
এখানে নায়িকার চিত্ত-প্রসাদরূপ কাৰ্য্য নিষ্পন্ন হইয়াছে। অথচ ঠিক 
এই কথাটি অভিধার দ্বারা উক্ত হয় নাই। তাই কবিতাটির মধ্যে 
বিভাবনালংকার ধ্বনিত হইতেছে বুঝিতে হইবে । আবার প্রিয় 
দর্শনের সুখাবেগ যেন ধৈৰ্য্য সহকারে সহা করা বায় না। এইরূপে 
উৎপ্ৰেক্ষা ধ্বনিও কবিতাটিতে আছে। এই ধ্বনিত অলংকার দুইটি 
বাচ্য বস্তু অপেক্ষা স্ুন্দরতর হইয়াছে বলিয়া রচনাটি ধ্বনি কাব্যের 
মধ্যে পরিগণিত হইয়াছে। : এইভাবে অন্যান্য অলংকারও নায়কাদির 
কল্পনাসিদ্ধ বস্তু হইতে ব্যঙ্গ হইতে পারে | 

সুপ্রসিদ্ধ ধ্বন্তালোক গ্রন্থ হইতে এইরূপ ধ্বনির একটি উদাহরণ- 
কবিতা নিয়ে নিবদ্ধ হইতেছে। 

জায়েয় বনোদ্দেশে gaza পাদপোহঘটিত-পত্রঃ। 
মা মান্তবে লোকে ত্যাগৈকরসে। দরিদ্রশ্ড ॥” 

বরং বনগহনে খু, গলিতপত্র পাদপ হইয়া! জন্মগ্রহণ ক রি। 
মন্গব্যলোকে তআগপরায়ণ দরিদ্র হইয়। যেন না জন্মাই P 

বক্তা নিজের বিড়ম্বিত দরিদ্রজীবনে বিতৃষ্ণা বোধ করিয়া এই 
কথাগুলি বলিয়াছেন। তাহার -উক্তির মধ্যে বনের গহন প্রদেশে 
জাত পত্রহীন বৃক্ষের প্রশংসা এবং মন্স্যাসমাজে অবাঞ্চিত দরিদ্র 
ব্যক্তির নিন্দা বাচ্য হইয়াছে। কিন্তু এই বাচ্য বস্তুর অন্তরালে 
একটি ব্যতিরেকালংকার ধ্বনিত হইয়া রচনাটিকে উত্তম কাব্যে 
প্রতিষ্ঠিত করিয়াছে। মন্ুব্যসমাজে ত্যাগ-পরায়ণ দরিদ্র ব্যক্তির জন্ম 
নিবিড় অরণ্যে গলিতপত্র ES বৃক্ষের জন্ম অপেক্ষাও শোচনীয় 

ইহাই সেই RIIA ব্যতিরেকের স্বরূপ । বাচ্যার্থবোধের পর. 
এইরূপ ব্যঙ্গযার্থের প্রতীতি হওয়াতে রচনাটি আমাদের নিকট সমধিক 
রমণীয় মনে হয়। তখন অভিধেয়ার্থ গৌণ হইয়া যায়, ব্যঙ্গ্যাথটিই 
*মুখ্যভাবে আমাদের চিত্তকে অধিকার করে। একটি দৈন্যাহত 
জীবনের শোচনীয়তা ও বার্থতার কথা আমাদের মনের তন্ত্ৰীতে 
বার বার অনুরণিত হইতে থাকে ৷ সুতরাং দেখা যাইতেছে, এখানে 
বাচা বস্তু অপেক্ষা বাঙ্গ্য অলংকারটিই অধিকতর চমংকারী। এটি . 
কবিনিবদ্ধ-বন্তপ্রৌটোক্তিসিদ্ধ বস্তু হইতে অলংকার ধ্বনির উদাহরণ । 
রবীন্দ্রনাথের রচনা হইতে এইরূপ অলংকার ধ্বনির একটি দৃষ্টান্ত 
নিয়ে উদ্ধৃত করা হইতেছে। ‘গান্ধারীর আবেদন’ শীর্ষক কবিতায় 


' গান্ধারীর উক্তির একস্থলে কবি লিখিয়াছেন,_ 


‘বায়ু হতে বল, 
সূর্য্য হতে তেজ, পৃথী হতে ধৈধ্যক্ষম। 
করে! লাভ, দুঃখ ব্ৰত পুত্র মোর! রমা 
দৈন্ত-নাঝে গুপ্ত থাকি দীন ছদ্মরূপে 
ফিরুন পশ্চাতে তব ; সদা চুপে চুপে 
দুঃখ হতে (তোম! তরে করুন সঞ্চয় 


অক্ষয় সম্পদ ৷” 
প্রথমে এই কাব্যখণ্ডটির বাচ্যবস্তুর বিশ্লেষণ করিয়া দেখা যাইতেছে । 


ইহার পুববার্দে বনবাসগামী যুধিষ্ঠিরকে গান্ধারী আধীর্ববাদ করিতেছেন 
_ তিনি বায়ু হইতে বল, সূর্য্য হইতে তেজ এবং পুথিবী হইতে 
ধৈৰ্য্য ও ক্ষমা লাভ করুন। এটি গান্ধার'র উক্তির বাচ্য অর্থ এবং ইহা 
gana | কিন্ত এই বাচ্য বস্তু হইতে বে অলংকারের ধ্বনি হইতেছে 
তাহ| উপম!৷ যুধিষ্ঠির বায়ুর স্তায় বলবান্‌, সর্ষের সায় তেজস্বী 
এবং পৃথিবীর ন্যায় ধৈধ্যবান্‌ ও ক্ষমাণীল হউন ইহাই ধ্বনিত 
উপমার দ্বরপ | বাচ্যার্থের অন্তরালে এইরূপ বাঙ্গ্য উপমার প্রতীতিই 
এখানে কাব্য-লৌন্দর্ষের হেতু । অবশ্য এখানে বাচা বস্তুর মধ্যে 
দীপক অলংকারেরও একটু TQ স্পর্শ আছে। কারণ ‘লাভ কর? এট 

একই ক্রিয়ার সহিত বল, তেজ ও ধৈধ্য ক্ষমার অন্বয় হইয়াছে । কিন্ত 
দীপকটি এস্থলে এত দুর্বল যে, তাহাকে অনায়াসে বস্তরূপে গণনা 
করা যাইতে পারে । সুতরাং এ স্থলে বক্তীর কল্পনাসিদ্ধ বস্তু হইতে 
অলংকার ধ্বনি হইতেছে বলা যায়। ই 
এইবার কবিনিবদ্ধ বক্তার কল্পিত অলংকার হইতে বস্তু ধ্বনির 
উদাহরণ স্বরূপ নিম্নলিখিত কবিতাটি গ্রহণ করা বাইতেছে। - 
“মলিকা-মুকুলে চণ্ডি! ভাতি waa মধুত্রতঃ ৷ 
প্রয়াণে পঞ্চবাণস্ত শঙ্খমাপুরয়ন্সিব ॥? 
হে কোপনশীলে ! মল্লিকার মুকুলে গুঞ্জন করিতে করিতে 
মধুকর যেন মদনের বিজয় অভিযানের শঙ্খবাদ্য করিতেছে।” 
. . এখানে অলিগুঞ্জনের স্থলে মদনশঙ্খানাদ উৎপ্রেক্ষিত হইয়াছে। 
এই উৎপ্রেক্ষাটি আবার নায়কের কল্পনাসিদ্ধ। কারণ মদনের বিজয় 
পরয়াণে শশ্থনাদ লৌকিক জগতের বস্তু নহে। কিন্তু ঈদৃশ নায়ক- 
প্রোঢোক্তিসিদ্ধ উৎপ্রেক্ষালংকার হইতে একটি বস্তু ধ্বনিত হইতেছে 
খে প্রায়বাসনার উদ্দীপক বসন্তকাল উপস্থিত হইয়াছে, তুমি 
এখনও অভিমান ত্যাগ করিতেছ না কেন? এই ধ্বনিত অর্থবস্ত 
TANS বাচ্য অলংকার অপেক্ষা অধিকতর চমংকারী হইয়াছে বলিয়া 
রচনাটি ধ্বনি কাব্যের বিষয়। এইরূপ ধ্বনিকাব্যের দ্বিতীয় দৃষ্টান্ত 
fica Baw করা যাইতেছে। 
“আত্রার্-করজ-রদনক্ষতৈস্তবলোচনযোর্মম দত্তম্‌। 
TERR প্রসাদঃ, কোপেন পুনরিমে নাক্ৰান্তে ৷ 
আমার চোখ দুইটি তো ক্রোধাক্রান্ত হয় নাই, তোমার অঙ্গে 
অভিনব নখক্ষত এবং দন্তক্ষতগুলি আমার নয়ন ছুইটিকে রক্তবন্তর 
উপহার দিয়াছে।’ 
নায়কের দেহে সপতরীসম্তোগের চিহ্ন দেখিয়| নায়িকা ক্রোধে 
আরক্তনয়ন৷ হইয়াছেন। তারপর নায়ক কর্তৃক নয়রক্তিমার cog 
পৃষ্ট! হইয়া কুপিতা নায়িকা এইরূপ উক্তি করিয়াছেন। এই উক্তির 
মধ্যে দুইটি অলংকার বাচ্য হইয়াছে--একটি উত্তরালংকার এবং 

দ্বিতীয়টি অপহু,তি ৷ যেখানে প্রশ্নটি অন্তক্ত থাকিলেও উত্তরবাক্যের 
দ্বারা উহা বুঝিয়া লইতে পার! যায় তাহা উত্তরালংকারের স্থল | 
, এস্থলে নায়িকার উত্তরবাক্য হইতে বুঝিতে পারা যাইতেছে যে, 
তাহার চক্ষু দুইটি কেন ক্রোধে আরক্ত হইয়াছিল তাহা নায়ক প্রশ্ন 
করিয়াছিলেন । সেই অনুক্ত প্রশ্নের উত্তরস্বরূপ নায়িকা এই 
কথাগুলি বলিয়াছেন। সুতরাং এখানে উত্তরালংকার বাচ্য হইয়াছে। 
আবার এই উত্তরের পরিপোষকরূপে অগহৃতি অলংকারও এখানে 
বাচ্য হইয়াছে। ‘ইহা তো কোপরক্িমা নহে--ইহা সম্ভোগচিহ্ন 
কর্তৃক উপহৃত রক্তবন্ত্র--এইটি এখানে অপহৃতির AAT! আবার 
দেখ! যাইতেছে এই উভয় বাচ্য অলংকারই এখানে নায়িকাপ্রৌটোক্তি- 
সিদ্ধ, কারণ অচেতন বস্তকর্তৃক অন্য একটি অচেতন বস্তুকে ATE 
উপহার দান_-এটি কেবল কল্পনাজগতে সম্ভবপর ! কিন্ত ঈদৃশ 
কল্পনাসিদ্ধ পূর্বেবোক্ত অলংকার দুইটি হইতে একটি বস্তু ধ্বনিত 
হইতেছে যে,-_তুমি তোমার দুৰ্বলতা গোপন করিবার চেষ্টা করিলেও 
আমি তাহ! বিলক্ষণ বুৰিয়াছি ; এবং তাহাই যে প্রকৃতপক্ষে আমার 
ক্রোধের হেতু তাঁহাও তোমার অজ্ঞাত থাকার কথা নহে ৷ এই 
পরবতী অর্থটিকে ধ্বনিলভ্য বুঝিতে হইবে, কারণ নায়িকার উক্তির' 
মধ্যে ইহ! কোথায়ও বাচ্য হয় নাই ৷ এমনি ভাবে কবিনিবদ্ধ- 
বক্ত-প্রৌঢ়োক্তিসিদ্ধ অন্যান্য অলংকার হইতেও বস্তু ধ্বনি হইতে 
পারে। টি 

নিয়ে রবীন্দ্রনাথরচিত ‘মহুয়া’ কাব্যের ‘পথের বাধন’ শীর্ষক কবিতা 
হইতে দুইটি পংক্তি উদ্ধত করা যাইতেছে। তাহাতে এইরূপ বস্তু 
ধ্বনির পরিচয় পাওয়া যাইবে ৷ 

পথ বেঁধে দিল বন্ধনহীন গ্রন্থি, 
আমরা দুজন চলতি হাওয়ার পন্থী ৷ 

এই কাব্যখণ্ডটির মধ্যে বিদ্ধনহীন গ্রন্থি এইরূপ উক্তিতে 
বিরোধালংকার বাচ্য হইয়াছে। কিন্তু রচনার কাব্যসৌন্দধ্য এই 
বাচ্যালংকারের উপর নির্ভরশীল নহে। ব্যগ্রন-শক্তির বশে ইহা 


৬১ 


হইতে যে বস্তু ধ্বনি হইতেছে তাহাই রচনাটিকে সুন্দর করিয়াছে। 
জীবনের যাত্রা পথে চলিতে চলিতে কখনও কাহারও প্রতি আমাদের 
প্রগাঢ় অনুরাগ জন্মে, কিন্তু সে অনুরাগ সব সময়ে স্থায়ী হয় না। 
'তাহ। ক্রমেই প্লান হইয়া আসে, হয়তো আমরা অপরের প্রতি অনুরক্ত 
হইয়া পড়ি। acter ভালবাসা তখন স্মতিমাত্রে পর্যবসিত হয় | 
কিন্তু তবুও পূৰ্ববান্ুভূত অনুরাগের মাধুধ্য আমাদের মগ্ন চেতনায় 
থাকিয়া মাঝে মাঝে তাহার স্পর্শ দিয়া যায়। প্রেমের এই 
বৈচিত্রারূপ বস্তু এখানে Genta বিষয়। কবি বা কবিনিবদ্ধবক্তা 
নিজের কথায় কোথায়ও ইহ! বলেন নাই । যে বিরোধালংকারটি বাচ্য 
হইয়াছে প্রধানতঃ তাহা হইতেই এই বস্তু ধ্বনির উল্লাস। 
_বিরোধালংকারটিও বক্তার কল্পনার উপর প্রতিষ্ঠিত। তাই এটি 
কবিনিবদ্ধ-বক্ুপ্ৰৌঢ়োক্তিসিদ্ধ অলংকার হইতে বস্তুধ্বনির উদাহরণ । 
এইবার ঈদৃশ অলংকার হইতে অলংকার ধ্বনির উদাহরণ স্বরূপ 
fratge কবিতাটি গ্রহণ করা যাইতে পারে। 
'মহিলাপহত্র-ভরিতে তব হৃদয়ে FoI! স| অমান্তী। 
অনুদিনমনন্যকৰ্ম৷ অঙ্গং তন্বপি তনয়তি ৷’ 
হে স্থুভগ ! বহু নারীর দ্বারা ব্যাপ্ত তোমার হৃদয়ে অবকাশ 
লাভ করিতে না পারিয়া সে নিত্য অনন্যকর্মা হইয়া তাহার কৃশ 
অঙ্গকে কৃশতর করিতেছে ৷’ 
কোন Rep নায়িকার বৃত্তান্ত নায়কের নিকট নিবেদন 
করিতে গিয়া সখী এই উক্তিটি করিয়াছেন। নায়ক বহুবল্লভ, তাই 
নায়িকার কথা ভুলিয়া গিয়াছেন। কিন্তু নায়িকা তাহাকে ভুলেন 
নাই, তিনি নায়কের চিত্তে একটু স্থান পাইবার জন্য একান্ত অভি- 
লাধিণী, প্রিয়তমের বিরহে তিনি নিত্য কৃশ হইয়া যাইতেছেন। 
সখীর এই উক্তির মধ্যে দুইটি হেতু অলংকার বাচ্য হইয়াছে। 
নায়কের হৃদয় নারীসহত্র ব্যাপ্ত বলিয়া নায়িকা সেখানে প্রবেশের 
অবকাশ পাইতেছেন না। আবার প্রবেশের অবকাশ পাইতেছেন 
না'বলিয়া তিনি কৃশ অঙ্গকে -কুশতর করিতেছেন। এইভাবে দুইটি 

Fria দুইটি হেতু সুকৌশলে উক্ত হওয়ায় এখানে হেতু নামক 
ন্অর্থালংকার আছে। আবার এই হেত্বলংকার এখানে Wels 
কল্পনাসিদ্ধ অর্থের উপর প্রতিষঠিত। অণুপরিমাণ মনের মধ্যে প্রবেশ 
লাভ এবং তজ্জন্য শরীরের কৃশত| বিধান--এই অর্থগুলি নিতান্তই 
কান্ধনিক। কিন্তু ঈদৃশ হেত্বলংকারের অন্তরালে যে অলংকারাস্তরের 
অভিব্যগ্রন! হইতেছে তাহা বিশেযোক্তি। কারণ থাকিলেও যেখানে 
কাৰ্য্যের উৎপত্তি হয় না তাহা বিশেযোক্তির স্থল। এখানে দেখা 
যাইতেছে যে, নায়িকা নিজ অঙ্গের কৃশতা বিধান করিয়াও নায়ক 
হৃদয়ে প্রবেশ করিতে পারিতেছেন না। প্রবেশ লাভের হেতুটি 
আছে অথচ কার্ধ্যটি হইতেছে al! তাই এ স্থলে বিশেবোক্তি 
অলংকার AWA হইয়াছে বলিতে হইবে | এই বাঙ্গ্য বিশেযোক্তি বাচ্য 
হেতু অলংকার অপেক্ষা অধিকতর চারু হইয়াছে বলিয়। রচনাটি ধ্বনি 
কাব্যের বিষয় ৷ 

প্রসিদ্ধ ধ্বন্যালোক গ্রন্থ হইতে এইরূপ অলংকার ধ্বনির একটি 
উদাহরণ নিয়ে নিবদ্ধ হইতেছে। 

‘বীরাণাং রমতে ধুক্থণারুণে ন তথা প্রিয়াস্তনোংসঙ্গে ৷ 
JA রিপুগজকুন্তস্থলে যথা বহলসিন্দুরে ৷৷ 

__বীরগণের দৃষ্টি প্রিয়ার কুংকুমারুণ শুনতটে ততখানি আনন্দ 
পায় না যতখানি পায় শত্ৰুর নিবিড় সিন্দুরলিপ্ত গজকুম্তস্থলে 1” 

এটি আসন্ন যুদ্ধগমনোদ্যত কোন বীরের প্রসাধনবতী প্রিয়ার প্রতি 
বিদায়কালীন আশ্বাস বাণী৷ ইহার মধ্যে ব্যতিরেক- অলংকার বাচ্য 
হইয়াছে। প্রিয়াসানিধ্য এবং রণপ্রসঙ্গ_-এই উভয় বিষয়ে আমাদের 
যোদ্ধা পুরুষ বদ্ধদৃষ্টি হইলেও, প্রথমটি অপেক্ষা দ্বিতীয়টিতে তাহার 
gaol সমধিক--ইহাই উক্তর মধ্যে বাচ্য হইয়াছে। একের অপেক্ষা 
অন্যের উৎকর্ষ BS হইলে ব্যতিরেক নামক অলংকার হইয়া থাকে। 
এখানে রচনাটির মধ্যে অভিথাশক্তি সেই ব্যতিরেকালংকারটিকে 
প্রকাশ করিতেছে, তদতিরিক্ত অন্য কোন প্রতীতি আমরা অভিধা 
শক্তির দ্বারা পাইতেছি all অভিধার এইখানেই বিরতি | 


৬৩ 


কিন্তু বাচ্য ব্যউরেকালংকার প্রকাশ করিয়া অভিধা বিরত হইয়া 
গেলেও বাঞ্জনা-শক্তির মহিমায় উক্ত ব্যতিরেকের অন্তরালে একটি 
সুন্দর উপমার প্রতীতি সন্ধদয়চিন্তে হয়। প্রেয়সীর স্তনদ্বয় 
করিকুস্তের হ্যায় লীনোননত_ ইহাই সেই ধ্বনিত উপমালংকারের 
স্বরূপ । যেহেতু এই 'ধ্বনিগম্য উপমাটি ator ব্যতিরেক অপেক্ষা 
চমৎকারী হইয়াছে সেইজন্য রচনাটি ধ্বনিকাব্যের বিষয়ীভূত। 
এটি কবিনিবদ্ধ বন্ধপ্রৌঢ়োক্তিসনিদ্ধ অলংকার হইতে অলংকারধ্বনির 


উদাহরণ | 
এইরূপ অলংকার ধ্বনির আর একটি দৃষ্টান্ত কবি সত্যেন্দ্ৰনাথ 


দত্তের রচনা হইতে নিয়ে উদ্ধত হইতেছে! সত্যেন্দ্ৰনাথ 
তাহার “গিরিরাণী” নামক কবিতায় উমার রূপ-বর্ণনা প্রমঙ্গে 
লিখিয়াছেন,__ 
‘শরৎ চাদের অমল আলোয় হাসে উমার হাসি, 
জাগায় মনে উমার পরশ শিউলি ফুলের রাশি; 
উমার গায়ের আভা দেখি সকাল বেলার রোদে, 
দেখতে দেখতে সারা আকাশ নয়ন কেন মোদে ৷’ 
এটি গিরিরাজের প্রতি মেনকার Shei বোধনের প্রাকৃক্ষণে 
উমার আসন্ন সমাগম সম্ভাবনায় মাতৃহৃদয় চঞ্চল হইয়া উঠিরাছে। 
তাহার নিকট শারদী জ্যোৎস্ন| উমার হস্ত, শেফালিকার স্পর্শ উমার 
অঙ্গম্পশ এবং নবোদিত রবির অরুণ কিরণ উমারই অঙ্গের আভা ৷ 
স্পষ্টই দেখা যাইতেছে এখানে রূপক অলংকার বাচ্য হইয়াছে । 
আবার এই রূপকটি বক্তীর কল্পনার উপর প্রতিষ্ঠিত বলিয়া ইহাকে 
কবিনিবন্ধ বন্কপ্রোটোক্তিপিদ্ধ অলংকার বলিতে হইবে। কিন্তু এই 
বাচ্য অলংকারটি বিভাবনা নামক অন্য একটি অলংকারের CCA 
করিতেছে। উমা এক হইলেও গগনে-ভুবনে কুম্থমে-জ্যোৎস্নায় 
তাহার অসীম ব্যাপ্তি-ইহাই সেই ধ্বনিত বিভাবনার স্বরূপ ৷ 
আমরা ইতিপূর্ব্বেই দেখিয়াছি, কারণ বিন! কার্ধের -উংপত্তির কথা 
বলা হইলে বিভাবন। অলংকার হইয়| থাকে। এখানে দেখা যাইতেছে, 

গিরিরাজকন্তা উমা এক হইয়াও বহু, সীমাবদ্ধ হইয়াও অপরিসীম, 
অন্থপস্থিত হইয়াও দৃশ্যমান এইভাবে হেতু বিনাই কার্যোৎপত্তির 
কথা রচনাটির মধ্যে ধ্বনিত হইতেছে। সুতরাং ধ্বহ্যমান অলংকারটি 
বিভাবন| ৷ বলা বাহুল্য, এই ধ্বনিগম্য অলংকারটি ator রূপক 


অপেক্ষা অধিকতর রমণীয় হইয়াছে। তাই কাব্যখণ্ডটি ধ্বনিকাবোর 
বিষয়ীভূত। 


এই ভাবে দেখা গেল, কবিনিবদ্ধ বক্তার শ্রৌঢ়োক্তির উপর 
প্রতিষ্ঠিত ধ্বনিকাব্যের চারি প্রকার ভেদ সম্ভবপর। এ প্রসঙ্গে, 
একটি কথা মনে রাখিতে হইবে বে, যদিও বোধ-সৌকর্য্ের অনুরোধে 
: প্রত্যেকটি ভেদের FAS FAS উদাহরণ দেওয়া হইয়াছে তাহা হইলেও 
শক্তিশালী কবির রচনাতে একাধিক ভেদের সম্মিলিত সমাবেশ 
প্রায়ই দেখা যাইবে। অলংকারকৌন্তুভ গ্রন্থে কবি কর্ণপুর 
গোস্বামী তাহার গুরু আচাৰ্য্য Bate রচিত এইরূপ একটি কবিতা 
উদ্ধৃত করিয়াছেন। নিয়ে তাহাই লিখিত হইতেছে__ ' 

‘্রুতিযুগমভিধত্তে শ্রীলবৃন্দাবনেহসী 
ত্যনুদিশমিতি নেত্রদন্দমাত্মা হৃদীতি। 
ay ভবসি মহাত্মন। ত্রহি কষ্টাসবোহমী 
ত্বদনুসরণ-পাস্থাঃ কঠ এব ভ্রমস্তি ৷’ 

“আমার কৰ্ণদ্বয় বলে--তুমি শ্রীববন্দাবনে থাক, নেত্ৰদ্বয় বলে -- 
তুমি সর্বদিকে আছ এবং আত্মা বলে__তুমি হৃদয়ে অবস্থান কর। 
হে মহাত্মন্‌ তুমি কোথায় থাক তাহা আমায় নিশ্চয় করিয়া বল। 
আমার এই কঠিন প্রাণ তোমার অনুসরণ ক্রমে স্বস্থান ত্যাগ 
করিয়া কঠে মাত্র অবস্থান করিতেছে।” শ্রীকৃষ্ণচন্র-বিরহে নিতান্ত 
ব্যাকুল! ব্রজন্ন্দরী এই উক্তিটি করিয়াছেন। তিনি কাণে সকলের 
মুখেই শুনিতে পান যে শ্রীকৃষ্ণ নাকি বৃন্দাবনে আছেন। কিন্ত চোখ 
মেলিয়| চারিদিকে চাহিলেই দেখিতে পান যে শ্রীকৃষ্ণ সর্ববদিকে 
বর্তমান। আবার বুদ্ধির দ্বার অনুভব করেন যে তিনি হৃদয়ে 
বিরাজিত। তাই ব্যাকুলতা বশে কৃষ্ণান্তরাগিনী সুন্দরীর প্রাণ 

হত সহ 


কঠ্ঠাগত হইয়াছে। তিনি নিশ্চিতরূপে জানিতে চাহেন শ্রীকৃষ্ণ এয়া 
পক্ষে কোথায় আছেন | কবিতাটির বাচ্য অর্থ এই পধ্যন্তই । এখানে 
প্রথমেই লক্ষ্য করিবার বিষয় এই যে, Jia কল্পনার উপর 
কবিতাটির. বাচ্যার্থ প্রতিষ্ঠিত । কর্ণ বা চক্ষু জড় পদার্থ হইয়াও 
Aga অবস্থান সম্পৰ্কে পুষ্ট হইয়া. উত্তর প্রদান করিতেছে, প্রাণ 
স্বস্থান ত্যাগ করিয়া শ্রীকৃষ্ণের অনুসরণ করিতেছে_-এই অর্থগুলি 
কাল্পনিক, লৌকিক ‘জগতে ইহারা অন্ুভবসিদ্ধ নহে । বন্তীর 
. প্রোটোক্তিসিদ্ধ এইরূপ বাচ্য অর্থ হইতে বে ধ্বনিগুলির উল্লাস 
হইতেছে তাহাই এখন বিশ্লেষণ করিয়া দেখা যাউক | 
সুন্দরীর কর্ণ, চক্ষু ও বুদ্ধি শ্রীকৃষ্ণের অবস্থান সম্পর্কে পুষ্ট ' 
হইয়া তাহাকে যাহা বলিয়াছে তাহা হইতে একটি qaa ধ্বনি 
হইতেছে যে, ঈশ্বর সর্ববব্যাগী। তিনি ভিতরে-বাহিরে, দূরে- 
নিকটে সর্বত্রই বিরাজিত আছেন। বিশ্বের সত্তা মাত্রই তাহার 
ঘ্ারা অনুস্থ্যত। উপনিষৎ বলিয়াছেন, 
“তদেজতি তন্নৈজতি vara wg অন্তিকে। 
তদন্তরস্ত সৰ্ব্বস্তা wy সর্ববস্তাস্ত বাহাতঃ ৷৷ 
তিনি চলেন, তিনি চলেন না; তিনি দুরে, আবার তিনি 
নিকটে। তিনি এই সমস্ত জগতের ভিতরে, আবার, তিনি এই 
সমস্ত জগতের বাহিরে ৷’ 
ঈশ্বরের এই সর্ববগতত্ররূপ বস্তু ব্ৰজ সুন্দরীর বাক্য হইতে 
ধ্বনিত হইতেছে। এটি বস্তু হইতে বস্তুধ্বনির স্থল | 
আবার এখানে বস্তু হইতে অলঙ্কারও বাঙ্গ্য হইতেছে । যিনি 
বৃন্দাবনে তিনি সৰ্ববদিকে আবার তিনিই: হৃদয়ে; এইরূপ উক্তির 
দ্বারা একই ব্যক্তির একই ক্ষণে স্থানত্রয়বৃত্তিরপ বিরোধের প্রতীতি 
হইতেছে। সুতরাং এখানে বিরোধালস্কারের ধ্বনি আছে বুঝিতে 
হইবে। আবার ব্যতিরেক অলঙ্কারও বাচ্যার্থের অন্তরালে ছোতিত 
হইতেছে। “এইরূপ পুরুষ পুরুবান্তর অপেক্ষা বিলক্ষণ’- এই 
রূপ অর্থের ব্যঞ্জনা হওয়াতে বুঝিতে হইবে ব্যতিরেকালঙ্কারের 


৬১৬ 


——————————— CC 


Se সুতরাং কবিতাটির প্রথমার্ধে 


CEE গেল, বস্তু হইতে বস্তু এবং বস্তু হইতে অলঙ্কার--এই উভয়বিধ 


ধ্বনিই আছে। 
এইবার দ্বিতীয়ার্ধ বিশ্লেষণ করিয়া সেখানে যে ধ্বনি আছে: 
তাহার স্বরূপ বুঝিতে চেষ্টা Fal যাইতেছে। ‘হে মহাত্মন্‌! 


তুমি কোথায় আছ তাহা আমায় বল’_ এইরূপ উক্তির দ্বারা 


সন্দেহালঙ্কার বাচ্য হইয়াছে । আবার এই সন্দেহালঙ্কার হইতে 
‘যে হেতু তুমি মহাত্মা সেই হেতু তুমি আমার সন্দেহ-নিবর্তক 
বাক্য বল; অন্যথা আমি তোমায় কপটী বলিয়া জানিব’_এইরূপ 
অর্থের ব্যঞ্জন| হওয়ায় এখানে হেত্বলঙ্কারের ধ্বনি হইতেছে বুঝিতে 
হইবে। সুতরাং এস্থলে অলঙ্কার হইতে অলঙ্কার ধ্বনির উদাহরণ 
পাওয়া যাইতেছে। 
আবার পূর্বেবাক্ত সন্দেহালঙ্কার হইতে ইহাও ধ্বনিত 
হইতেছে যে, ‘তুমিই আমাকে তোমার we নির্ণয় করিয়া বল? 
পরমেশ্বরের কৃপা ব্যতীত তাহার তত্ব নির্ণয় করা যায় না। তিনি 
ধীহাকে অনুগ্রহ করেন সেই ব্যক্তিই কেবল পরম সত্যের সন্ধান 
পান। উপনিধদের কবি বলিয়াছেন,_ 
“ায়মাত্মা প্রবচনেন লভ্যো 
- ন মেধয়| ন বহুধা শ্রুতেন। 
যমেবৈষ GCG তেন লভ্য 
waa আত্মা বিবৃণুতে ER স্বাম্‌ ৷’ 
__ “এই. আত্মাকে বহুবেদাধ্যয়ন সহায়ে, অথবা ধারণা শক্তির 
দ্বারা, কিংবা বহু শাস্ত্র শ্রবণের দ্বারাও জানা যায় না। যাহার 
প্রতি ইনি অনুগ্রহ করেন, তাহারই সকাশে এই আত্মা স্বীয় রূপ 
প্রকটিত করেন 
তাই ব্রজনুন্দরী শ্রীকৃষ্ণের নিকট হইতেই তাহার স্বরূপ 
জানিতে চাহিয়াছেন। এখানে অলঙ্কার হইতে বস্তু-ধ্বনি হইতেছে। 
এইভাবে দেখা গেল, পূর্ববাদ্ুত কবিতাটির মধ্যে চারি প্রকার 


vI 


ধবনিরই একত্র সমাবেশ হইয়াছে এবং সেগুলি বক্তদীর প্রৌঢ়োক্তির 
উপর প্রতিষ্িত। এ পর্যন্ত আমরা অর্থশক্তিমূলক ধ্বনির ছাদশটি 
তেদের স্বরূপ বিশ্লেষণ করিয়া দেখিলাম । ইতিপূর্বে শব্দশক্তি 
মূলক ধ্বনিরও দুইটি প্রকার আলোচিত হইয়াছে। এইবার পরবর্তী 
অধ্যায়ে উভয়শক্তি-মূলক ধ্বনির স্বরূপটি বিচার করিয়া দেখ! 
যাইতেছে ৷ 


চতুৰ্থ অধ্যায় 
অভিথধামূলকধ্বনি--৩ উভয়ণক্তিমূলক 
যে ধ্বনির মূলে শব্দশক্তি: ও অর্থশক্তি উভয়ে ক্রিয়াশীল তাহার 
নাম উভয়শক্তিমূলক ধ্বনি। ইহার উদাহরণ স্বরূপ নিম্নলিখিত 
কাব্যখণ্ডটি গ্রহণ করা যাইতে পারে | 
'অতন্দ্র-চন্দ্রাভরণা সমুদ্দীপিত-মন্থা | 
_ তারকা-তরলা শ্যাম! সানন্দং ন করোতি কম্‌ ৷’ 
এখানে কবি রাত্রির বর্ণনা করিতেছেন। কবিতাটির মধ্যে 
যে শ্যাস।'শব্দ প্রযুক্ত হইয়াছে তাহার দুইটি অর্থ আছে_ রাত্রি 
এবং নায়িকা-বিশ্বে।* প্রথমে এই উভয়পক্ষে কবিতাটির অর্থ 
বুঝিতে চেষ্টা করা যাইতেছে। রাত্রিপক্ষে__প্রক্ষুরিত চন্দ্রের 
aa অলঙ্কতা, মদনের উদ্দীপন-কারিণী, স্বল্পতারক| রজনী কাহাকে 
আনন্দিত না করে ?' নায়িক| পক্ষে-_“প্রিয়-প্রার্থনায় আলম্ত-রহিত।, 
চন্দ্র নামক শিরোভূষণ দ্বারা অলঙ্কতা, মদনোদ্দীপন-কারিণী, চঞ্চল- 
নয়ন! নায়িকা কাহাকে আনন্দিত না করেন? এই অর্থদ্বয়ের মধ্যে 
প্রথম অর্থটি কবিতার বাচ্যার্থ ; কারণ প্রকরণ দ্বারা অভিধা ওঁ 
ক ১ শ্যামা রাত্রিনিশীথিনী ৷” 


২ “শীতে স্নখোষ্নৰ্ব্বাঙ্গী গ্রীষ্মে চ সুথশীতলা । 
তণ্তকাঞ্চনবর্ণাভা সা শ্যামা পরিকীন্তিতা ॥' , 


অর্থেই নিয়ন্ত্রিত হইয়াছে। কবি afaa, বর্ণনা করিতেছেন, 
সুতরাং উক্ত প্রসঙ্গের অনুকূল অর্থগুলিই বাচ্যার্থরূপে গৃহীত হইবে | 
এই বাচ্যার্থবোধের পরও শব্দার্থের মহিমায় যে অর্থান্তর্টির 
প্রতীতি হইতেছে সেটি wat বুঝিতে হইবে। এখানে ব্যঞ্জনাটি | 
কেবল শব্দশক্তি ব| কেবল অর্থশক্তির উপর নির্ভর করিতেছে al | 
Bai উভয়কে আশ্রয় করিয়াই উল্লসিত হইতেছে। চন্দ্র শব্দের 
দুইটি অর্থ আছে__আকাশের টাদ এবং চন্দ্রনামক মাথার অলংকার-- 
বিশেষ। তারকা. শব্দও দ্যর্থক_নক্ষত্র এবং চক্ষুর কনীনিকা। 
তরল শব্দের এক অর্থ বিরল এবং দ্বিতীয় অর্থ চঞ্চল। শ্যামা শব্দ 
রজনী এবং নায়িকা-বিশেষকে বুঝাইতেছে। এখানে এই শব্দসমূহের 
প্রথম অর্থগুলি বাচ্যার্থ, কারণ তাহা প্রকরণ-লভ্য ; কিন্তু দ্বিতীয়, 
অর্থগুলি ব্যগ্যাৰ্থ । যেহেতু এই শব্দগুলি পরিবর্তন করিয়া 
তংস্থলে ইহাদের পর্ধযায়-শব প্রয়োগ করিলেও ব্যঞ্জন! থাকে না, 
সেই জন্য ইহাদের ক্ষেত্রে বাঞ্জনা শব্দশক্তি-মূলিক৷ ৷ আবার, 
অতন্দ্র, আভরণ, সমুদ্দীপিত এবং মন্মথ--এই শব্দগুলি পরিবর্তন 
করিয়া ইহাদের সমার্থক শব্দ দিলে ব্যঙ্গ্যার্থের কোনরূপ হানি 
হয় না৷ অংন্দ্ৰ না বলিয়| অনিদ্র বলিলে অথবা! আভরণ না বলিয়া 
ভূষণ বলিলেও gate  অপরিবন্তিতই থাকিয়া যায়। Wear 
এই শব্দগুলির স্থলে বাঞ্জনা অর্থশ।ক্ত মূলিকা। এই উভয়-শক্তি- 
মূলিকা ব্যঞ্জনার সন্মিলিত আম্কুল্যে একটি উপমালঙ্কার ধ্বনিত 
হইতেছে যে, শ্যামা রজনী শ্যাম! নায়িকার ন্যায় ! এই ধ্বনিগম্য 
অলঙ্কারটি বাচ্যার্থ অপেক্ষা সুন্দরতর হইয়াছে বলিয়া রচনাটি 


ধ্বনিকাব্যের বিষয় হইয়াছে। 
কৰি কর্ণপুরগোম্বামী তাহার অলঙ্কার-কৌক্তুভ গ্রন্থে উভয়শক্তি- 
মূলক ধ্বনির যে দৃষ্টান্তটি দিয়াছেন তাহা নিয়ে উদ্ধৃত হইতেছে। 


“অশেষ-সন্তাপহরে। জনুভূ্তাম্‌ 
সদাবলাকামদমেছ্রছ্যতিঃ l 


্ষাঞ্চয়ৈর্মাধব | জাবন-প্রদো 
ভবান্‌ ZR DANS ঘনো নভঃ ৷৷’ 

__দদেহধারীদিগের অশেষ ছহখহারী, সদা ব্রজবধূগণের অভীষ্ট- 
দায়ক, frais, জীবের জীবনপ্রদ হে মাধব! আপনি আপনার 
দীপ্তিপুঞ্জের ছারা পৃথিবীকে শ্যামল করেন। আর দেহধারী 
দিগের অশেষ-সন্তাপ-হারী, সদা বলাকার আনন্দ-দায়ক, RABA, 
জলদারী মেঘ তাহার দীপ্তি সমূহের দ্বারা আকাশকে শ্যামল 
করে! i 

কবিতাটির মধ্যে মাধব এবং মেঘের কাধ্য বর্ণনা করা 
হইয়াছে। সুতরাং যে দ্বার্থক বিশেষণগুলি এখানে প্রযুক্ত হইয়াছে 
তাহাদের উভয় অর্থই বাচ্য বলিতে হইবে | তাদৃশ বাচ্যার্থ 
হইতে একটি উপমালঙ্কার ধ্বনিত হইতেছে যে, মাধব মেঘের- 
ন্যায় অথবা মেঘ মাধবের ন্যায়। বলা বাহুল্য, যে GATA 
আন্গুকুল্যে এই অলঙ্কার-ধ্বনিটি সম্ভবপর হইয়াছে তাহা কেবল 
শব্দশক্তি বা কেবল অর্থশক্তির উপর নির্ভর করিতেছে না । অর্থাৎ 
এস্থলে ব্যঞ্জনাটি উভয়শক্তি-মূলিকা। AWA কথাটির এক অর্থ 
দুঃখ, দ্বিতীয় অর্থ সম্যক তাপ। মাধব দুঃখ হরণ করেন; মেঘ 
নিদাঘের খরতাপ নিবারণ করিয়া থাকে । দেখা যাইতেছে, সন্তাপ 
কথাটি এখানে পরিবৃত্তিসহ নহে। তেমনি বলাক| এবং জীবন-_-এই 
দুইটি শব্দও পরিবর্তন করা চলে না। কারণ এগুলির পরিবর্তনে 
Want টিকে না। সুতরাং এগুলির ক্ষেত্রে ব্যঞ্জনা শব্দশক্তি-মূলিক| ৷ 
আবার agg প্রভৃতি শব্দ পরিবর্তন করিয়া সমাৰ্থক 
frames প্রভৃতি শব্দ প্রয়োগ করিলেও বাঙ্গ্যাৰ্থেন কোন হানি 
BAA তাই বুঝিতে হইবে, এসব ক্ষেত্রে ব্যঞ্জন! অৰ্থশক্তি-মূলিক| । 
‘এই দ্বিবিধ ব্যঞ্জনার সন্মিলিত ফল পূৰ্বেণাক্ত উপমালঙ্কার-ধ্বনি। 

এখানে একটি ext হইতে পারে যে, শব্দশক্তি-মূলক এবং 
অর্থশক্তি-মূলক--এই দ্বিবিধ ধ্বনি স্বীকারের পরেও উভয়শক্তি 
মূলক ধ্বনি স্বীকারের আদৌ প্রয়োজনীয়তা আছে কিনা । এই 


৭০ 


— 


প্রশ্নের উত্তরে বলিতে হইবে, ধ্বনির এই তৃতীয় ভেদটি 
অবশ্যই স্বীকাৰ্য্য ; কারণ প্রথম দুইটি ভেদের মধ্যে ইহাকে অন্তভূক্ত 
করা যায় all আমরা জানি, যে ধ্বনির মুলে পরিবৃত্তিসহ শব্দের 
apg আছে তাহা অর্থশক্তি-মূলক এবং যেখানে তাহা নাই 
তাহা শব্দশক্তি-মূলক; কারণ যেখানে যেটি প্রধান তদনুসারে 
নামকরণ সমীচীন। কিন্তু যে ধ্বনির ক্ষেত্রে এই উভয় শক্তিরই 
সাম্য আছে তাদৃশ ধ্বনির নামকরণে কোন্‌ শক্তি নিয়ামক হইবে ? 
যদি উহাকে শব্দ-শক্তি-মূলক বল! যায় তাহ! হইলে প্রশ্ন আসে, 
উহ! অর্থশক্তি-মূলক নহে কেন ? আবার অর্থশক্তি-মূলক বলিলেও 
একই সমস্তা থাকিয়! যায়। তাই উভয়শক্তি-মূলক ধ্বনি স্বীকার 
অপৰিহাৰ্য্য হইয়া পড়ে। 
এখানে আর একটি শঙ্ক। হইতে পারে যে, প্রথম দুইটি ভেদের 
সঙ্কর অর্থাৎ মিশ্রণ স্বীকার করিলেই তো! তৃতীয় ভেদটি গতার্থ 
হইয়। যায়। সুতরাং উভয়শক্তি-মূলক ধ্বনি স্বীকার করা 


* নিষ্পয়োজন হইয়া পড়ে। ইহার উত্তরে বল! যায় যে, এইরূপ 


আশঙ্কা একেবারেই অমূলক । সক্করস্থলে দুইটি পৃথক্‌ বস্তুর একসঙ্গে 
মিশ্রণ হইয়াথাকে। এখানে সঙ্কর সম্ভবপর হইত, যদি শব্দশক্তি- 
মূলক এবং অর্থশক্তি-মূলক এই দ্বিবিধ ধ্বনি হইতে ছুইটি বিভিন্ন 
amti প্রতীতি হইত ৷ কিন্ত গভীর ভাবে চিন্তা করিয়| 
দেখিলে বুঝা যায়, এস্থলে ব্যঙ্গযার্থের ভেদ নাই) শাব্দী এবং 
আর্থী-_এই দ্বিবিধ ব্যঞ্জনার সম্মিলিত ফল হইয়াছ একটি অখণ্ড 
ব্যঙ্গ্যাৰ্থের বোধ। সুতরাং উভয়শক্তি-মূলক ধ্বনি স্থলে সঙ্করের 
কোন অবকাশ নাই। এ প্রনঙ্গে রসগঙ্গাধর গ্রন্থে জগন্নাথ যাহা 
বলিয়াছেন তাহার বঙ্গানুবাদ দেওয়া যাইতেছে। 

‘যে কাব্যে পরিবৃত্তিসহ এবং পরিবৃত্তি-অসহ শব্দগুলির মধ্যে 
কোন এক শ্রেণীর শব্দের প্রাচুর্য নাই AAS AWS আছে, সেখানে 
উভয়শক্তি-মূলক ব্যগ্যাৰ্থ থাকে; সেইজন্য উভয়শক্ত্যদ্ভব-ধ্বনি 
স্বীকার করিতে হয়। এইরূপ ধ্বনিকে কেবল শব্দশক্তি-মূলক 

বা কেবল অর্থশক্তি-মূলক বলিয়া অভিহিত করিতে পারা যায় না, 
কারণ সেরূপ কোন নিয়ামক হেতু নাই। আবার শব্দশক্তি-মূলক 
এবং অর্থশক্তি-মূলক ধ্বনির সঙ্করের দ্বারাও ইহাকে গতার্থ করা 
বায় না, কারণ ব্যঙ্গযার্থের ভেদ স্থলেই সঙ্কর অভিপ্রেত। কিন্ত 
এখানে ব্যঙ্গ্যাৰ্থ এক বলিয়া সঙ্কর অসম্ভব ৷’ 

বস্তুতঃ শব্দশক্তি-মুলক এবং অর্থশক্তি-মূলক এই দ্বিবিধ ধ্বনি 


হইতে উভয়শক্তি-মূলক ধ্বনির যে পার্থক্যটুকু তাহা ততটা প্রকারগত : 
নহে যতটা পরিমাণগত। কারণ প্রথমোক্ত ধ্বনিদ্ধয়ের সম" _ 


পরিমাণ স্থিতির উপর তৃতীয় ভেদটি নির্ভরশীল ৷ 

এ পর্য্যন্ত আমরা ধ্বনি-কাব্যের সতরটি ভেদের আলোচনা 
করিলাম। তন্মধ্যে লক্ষণা-মূলক ধ্বনি ছুই প্রকার-_অর্থান্তর- 
সংক্রমিত-বাচ্য এবং অত্যন্ত-তিরস্কৃত-বাচ্য। অভিধামূলক ধ্বনির 
সংলক্ষ্য-ক্রম-ব্যঙ্গ্যবিভাগে শব্দশক্তি-মূলক ছুই প্রকার, অর্থশক্তি-মুলক 
দ্বাদশ প্রকার এবং উভয়শক্তি-মূলক একপ্রকার | এইরূপে সপ্তদশ 


প্রকার ধ্বনি কাব্যের স্বরূপ উদাহরণ সহকারে বিচার করিয়া দেখা '_ 


গেল। এইবার পরবর্তী প্রবন্ধে ধ্বনির অষ্টাদশ ভেদ__অসংলক্ষ্য- 
ক্ৰম-ব্যঙ্গ আলোচিত হইবে। এই ধ্বনি-ভেদটির নাম হইতেই 
বুঝিতে পারা যাইতেছে যে এখানে বাচ্যার্থ হইতে বাঙ্গার্থ বোধের 
ব্ৰুমটি এত TH এবং দ্রুত-নিষ্পন্ন যে তাহা বোদ্ধার সমাক্রূপে লক্ষ্য 
হয় না। মনে হয়, যেন বাচ্যার্থবোধের সঙ্গে সঙ্গেই ব্যঙ্গ্যাৰ্থের 
প্রতীতি হইতেছে। আলঙ্কারিকগণ ইহারই অপর সংজ্ঞা নির্দেশ 
করিয়াছেন-_রসধ্বনি। এই রসধ্বনির প্রকার, বৈচিত্রা এবং ব্যাপ্তি 
সম্যক্রূপে হৃদয়ঙ্গম হইলে ধ্বনিবাঁদের পরিপূর্ণ চিত্রটির পরিচয় 
স্পষ্ট ও উজ্জল হইবে। অতএব এই গ্রন্থের প 


AIS) খণ্ডের আলোচ্য 
বিষয় হইবে__রসধ্বনি। 

